ސ. ފޭދޫ ޞިއްހީމަރުކަޒުގެ އެޑްމިނިސްޓްރޭޓިވް އޮފިސަރ މަޤާމަށް މުވައްޒަފަކު ހޯދުމަށް.\nދުވަހުން ދުވަހަށް ޞިއްޙީމަރުކަޒުގެ ޔަޢުމިއްޔާ އަދި މީޓިން ޔައުމިއްޔާ ލިޔެ، ހިންގެވުމާއި ހަވާލުވެ ހުންނަވާ ވެރިއަކު ލައްވާ ސޮއި ކުރުވުމަށްފަހު ފައިލްކުރުން.\nސްޓާރފް މީޓިންގ ތަކާއި ސެކްޝަން ހެޑުންގެ މީޓިންގ ތައް ބޭއްވޭނެ އިންތިޒާމް ހަމަޖައްސައި މީޓިން ތަކުގެ ޔައުމިއްޔާ ލިޔެ ފައިލްކޮށް ބެލެހެއްޓުން.\nޞިއްޙީމަރުކަޒުގެ ކޮންމެ މީލާދީއަހަރެއްގެ އަހަރީ ރިޕޯރޓްތައްޔާރުކުރުމަށް ބޭނުންވާ މަޢުލޫމާތުތައް އެކިއެކި ޑިޕާރޓްމަންޓް ތަކުން ހޯދާ، އަހަރީ ރިޕޯރޓް ތައްޔާރުކޮށް މަރުކަޒު ހިންގެވުމާއި ހަވާލުވެ ހުންނެވި ފަރާތުގެލަފާ މަތިން ފޮނުވާ ފައިލްކޮށް ބެލެހެއްޓުން.\nޞިއްޙީމަރުކަޒުގެ އީމެއިލް ދުވަހުން ދުވަހަށް ޗެކްކުރުމާއި، ޞިއްޙީމަރުކަޒަށް ލިބޭ އެންމެހައި ލިޔެކިއުންތައް ބަލައިގަނެ، އެންޓްރީކޮށް ވެރިއަކު ލައްވާ ސޮއި ކުރުވުމަށްފަހު، ޙަވާލުކުރަންޖެހޭ ސެކްޝަންތަކަށް ޙަވާލުކޮށް ފައިލްކޮށް ބެލެހެއްޓުން އަދި ޞިއްޙީމަރުކަޒުން ފޮނުވަންޖެހޭ ސިޓީ، މެސެޖް ފަދަ ތަކެތި ފޮނުވައި/އީމެއިލް ކޮށް ފައިލްކުރުން.\nސަރުކާރުގެ މުދަލާއި މާލިއްޔަތު ޤަޔާޢިދާއި އެއްގޮތަށް ޤަވާއިދުން ޞިއްޙީމަރުކަޒުގެ އިންވެންޓްރީ ބެލެހެއްޓުން. އަދި ހަލާކުވެގެން ނައްތާލެވޭ ތަކެތި ޤަވާޢިދުން އިންވެންޓްރީއިން އުނިކުރުމަށްފަހު އިންވެންޓްރީ އަޕްޑޭޓްކުރުން.\nމަރުކަޒުގެ މަރާމާތާއި އެހެނިހެންކަންކަމަށް އެކިއެކި ފަރާތްތަކާއި ހަވާލްކުރެވޭ ''މަސައްކަތްތަކުގެ އެއްބަސްވުން'' ތައްޔާރުކޮށް މަސައްކަތް ނިމުމުން ،އެފަރާތްތަކަށް ފައިސާ ލިބުނުތޯ ހޮސްޕިޓަލުން ޗެކްކޮށް ބެލެހެއްޓުން.\nކޮންމެ މަހަކު މުވައްޒަފުންގެ މުސާރަތައްޔާރު ކޮށް އެމަހެއްގެ 18ގެ ކުރިން ހޮސްޕިޓަލަށް ފޮނުވައި، އެމަހެއްގެ މުސާރަ ސްލިޕް މުވައްޒަފުންނާއި ޙަވާލުކުރުން.\nދުވަހުން ދުވަހަށް މަރުކަޒުގެ ތިޖޫރީ ބަލަހައްޓައި ހަފްތާއިން ހަފްތާއަށް ތިޖޫރީ ރިޕޯރޓް ފޮނުވުން.\nމަރުކަޒުގެ ޕެޓީ ކޭޝް މާލިއްޔަތު ޤަވާޢިދާއި އެއްގޮތަށް ޚަރަދުކޮށް ބާކީކޮށް ރިޕޯރޓް ތައޔާރުކޮށް ބެލެހެއްޓުން.\nމުވައްޒަފުންގެ އެޕްރައިސަލް ފޯމްތައް ސުޕަރވައިޒަރ އިންނާއި ޙަވާލުކޮށް. އެޕްރައިސަލް ފޯމް ފުރުމުގެ މަސައްކަތް ސުޕަރވައިޒަރުން، މުވައްޒަފުންގެ ފެންވަރުބަލާ މުއްދަތުގެ ތެރޭގައި ކުރިއަށް ގެންދޭތޯ ބަލައި ފޯމުތައް ނިންމަންޖެހޭ މުއްދަތަށް ނިންމުވައި، އަހަރު ނިމުމުން ފޯމްތައް ފޮނުވަންޖެހޭ ފަރާތްތަކަށް ފޯމުފޮނުވައި މުވައްޒަފުންގެ ޕަރސަނަލް ފައިލްގައި ފައިލްކުރުން.\nޙަވާލް ކުރެވިފައިވާ މަސައްކަތަށާއި އަދި ސިވިލްސާރިވިސްގެ ކޯޑް އޮފް ކޮންޑަކްޓާއި މުވައްޒަފުން ޚިލާފްވާނަމަ މުވައްޒަފުންގެ ސްޕަވަޒަރާއި ގުޅިގެން ޤަވާޢިދުގައިވާ ގޮތުގެ މަތިން އިޞްލާޙީ ފިޔަވަޅު އެޅުން. އަދި ސުޕަރވައިޒަރުން މިގޮތަށް ޚިލާފުވާނަމަ ވެރިޔާގެ މަޝްވަރާގެ މަތިން އިޞްލާޙީ ފިޔަވަޅު އެޅުމުގެ ކަންތައް ކުރިއަށް ގެންދިއުން.\nޞިއްޙީމަރުކަޒުގެ މަޤާމުތަކުގެ ރަޖިސްޓްރީއާއި މުވައްޒަފުންގެ ރަޖިސްޓަރީ ސިވިލް ސަރވިސް ޤަވާޢިދާއި އެއްގޮތަށް ބެލެހެއްޓުން.\nޞިއްޙީމަރުކަޒުން ކުރިޔަށްގެންދާ ޚާއްޞަ މަސައްކަތްތަކުގައިބައިވެރިވުމާއި، ޞިއްޙީމަރުކަޒުގެ އިދާރާގެ މަސައްކަތުގެ ދާއިރާގެ ތެރެއިންޙަވާލުކުރެވޭ އެންމެހައި މަސައްކަތްތައް ކުރުން.\nއޮފީހުގެ މަސައްކަތްތަކާއި ގުޅިގެން އޮފީހުން ހަވާލުކުރާ އެންމެހާ މަސައްކަތްތައް ކުރުން.\nއެޑްމިނިސްޓްރޭޝަން ، މެނޭޖްމަންޓް\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމް ސިވިލް ސާރވިސް ކޮމިޝަންގެ ވެބްސައިޓުން އަދި މިނިސްޓްރީގެ www.health.gov.mv ވެބްސައިޓުންނާއި ސ. ފޭދޫ ޞިއްޙީމަރުކަޒުގެ އޮފީހުގެ ކައުންޓަރުން ލިބެންހުންނާނެއެވެ.)\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 31 މޭއި 2020 ވަނަ ދުވަހުގެ 13:30 ގެ ކުރިން، ފޭދޫ ޞިއްހީމަރުކަޒު އަދި އައްޑޫ އިކުއެޓޯރިއަލް ހޮސްޕިޓަލް އަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް [email protected] މެދުވެރިކޮށް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމިމަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 01 ޖޫން 2020 އާއި 21 ޖޫން 2020 އާ ދެމެދު، އައްޑޫ އިކުއެޓޯރިއަލް ހޮސްޕިޓަލުގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރެއްވުމަށް 6885045 މިނަންބަރަށް ރަސްމީގަޑީގައި ގުޅުއްވުން އެދެމެވެ. އަދި އީ-މެއިލް ކުރައްވާނަމަ [email protected] އަށެވެ.\nޕަބްލިޝްކުރި ތާރީޚު: 13 މޭ 2020\nޕަބްލިޝްކުރި ގަޑި: 1941\nސުންގަޑި: 31 މޭ 2020 1330


Medhu irumathee ge bodethi majalla thakuge team eh Raajje athuvejje - vNews.mv\nމެދުއިރުމަތީގެ ބޮޑެތި މަޖައްލާތަކުގެ މީޑިއާ ޓީމެއް ރާއްޖެ އަތުވެއްޖެ\nރިފާޢަތު Male' | 20 October 2021, 12:39\nމެދުއިރުމަތީގެ ބޮޑެތި މަޖައްލާތަކުގެ މީޑިއާ ޓީމެއް ފެމިލިއަރަޒައިޒޭޝަން ދަތުރެއްގައި ރާއްޖެ އަތުވެއްޖެއެވެ.\nމޯލްޑިވްސް މާކެޓިން އެންޑް ޕީއާރް ކޯޕަރޭޝަނުން ބުނީ މެދުއިރުމަތީގެ ބޮޑެތި މަޖައްލާތަކުގެ މީޑިއާ ޓީމުގެ މި ދަތުރު ކުރިއަށްދާނީ މިމަހުގެ 15 އިން 20 ވަނަ ދުވަހާ ހަމައަށް ކަމަށެވެ.\nމި ދަތުރުގައި ރާއްޖެ އައިސްފައިވަނީ މެދުއިރުމަތީގެ އާންމުންގެ މެދުގައި މަގުބޫލު ނޫސް މަޖައްލާތައް ކަމަށްވާ ޓްރެވަލް އެންޑް ޓުއަރިޒަމް ނިއުސް- ޓީޓީއެން، އަލްޕްރެސް، އަލް ބަޔާން އަދި ޓްރެވަލް ޓްރެންޑްސް އިންޓަރނޭޝަނަލްގެ ލިއުންތެރިންނާއި އެޑިޓަރުން ހިމެނޭ ޓީމެކެވެ.\nމިއީ އޮންލައިން، ޕްރިންޓް، ޑިޖިޓަލް އަދި ސޯޝަލް މީޑިއާގައި ލިޔުންތަކާއި، އަދަދުތައް ޝާއިޢުކުރާ މަޖައްލާތަކެކެވެ. މި މަޖައްލާތަކަކީ ކޮންމެ ދުވަހަކު، ހަފްތާއަކު، މަހަކު ނުވަތަ ކޮންމެ ހަމަހުން އެއްމަހުވެސް ލިޔެކިއުންތަކާއި، ޢަދަދުތައް ނެރޭ މަޖައްލާތަކެއް ކަމަށް ވިޒިޓް މޯލްޑިވްސް އިން ބުނެއެވެ.\nމި ފެމިލިއަރައިޒޭޝަން ދަތުރުގައި ބައިވެރިވާ މީޑިއާ ޓީމް ތިބުމަށް ހަމަޖެހިފައިވަނީ ހުރަވަޅި އައިލެންޑް ރިޒޯޓް އެންޑް ސްޕާ، ކައި މޯލްޑިވްސް އަދި ދަ ވެސްޓިންމޯލްޑިވްސް މިލިއަން ރިސޯޓްގައެވެ.\nމި ޓީމުން ސްޕާ، ވޯޓާ ސްޕޯޓްސް، ސްނޯކްލިން ފަދަ، ރާއްޖޭގެ ރިޒޯޓުތަކުން ލިބޭ ތަފާތު ހިދުމަ .ތަޖުރިބާ ކުރާނެއެވެ. އަދި މި ރިޒޯޓުތަކުގެ އެކި ރެސްޓޯރެންޓުތަކުން ލިބެން ހުންނަ ތަފާތު ކެއުންތައް ވެސް ތަޖުރިބާކުރާނެއެވެ.\nވިޒިޓް މޯލްޑިވްސް އިން ބުނީ މި ދަތުރަށް ފަހު ހަތަރު މަސް ވަންދެން މިއިން ކޮންމެ މަޖައްލާއެއްގައި ރާއްޖެއާއި ބެހޭގޮތުން ތިން ވަރަކަށް އާޓިކަލް ޝާއިއުކުރާއިރު އާޓިކަލްތަށް މެދުއިރުމަތީގެމަތީ ފަންތީގެ އަދި ބަޖެޓް ފަތުރުވެރިންނާ ހަމައަށް ފޯރާނެކަމަށް ބެލެވޭ ކަމަށެވެ.\nއަދި މީގެ ސަބަބުން މި މާކެޓުގައި ދަތުރުފަތުރުކުރުމަށް ޝައުގުވެރިވާ ފަރާތްތަކުގެ މެދުގައި ރާއްޖެއަކީ ޗުއްޓީ ހޭދަކުރުމަށް އެންމެ ރައްކާތެރި މަންޒިލްގެ ގޮތުގައި އިޝްތިހާރުކޮށް، ރާއްޖެއިން ލިބެން ހުންނަ ތަފާތު ތަޖުރިބާތައް ޕްރޮމޯޓުކުރެވޭނެ ކަމަށްވެސް ވިޒިޓް މޯލްޑިވްސް އިން ބުންޏެވެ.\nވިޔަފާރި ރާއްޖެ އެމްއެމްޕީއާރްސީ ޓޫރިޒަމް ވިޒިޓް މޯލްޑިވްސް


ބަނދަރުގެ ހުޅަނގުކޮޅު ހިއްކައި މިހާރު ހިއްކާފައި އޮތް ވެލިގަނޑާ ގުޅުވާލަނީ – Nilandhe\nބަނދަރުގެ ހުޅަނގުކޮޅު ހިއްކައި މިހާރު ހިއްކާފައި އޮތް ވެލިގަނޑާ ގުޅުވާލަނީ\n18 ސެޕްޓެމްބަރ 2016\nނިލަންދޫގެ ބިންހިއްކުން ކުރިޔަށްދަނީ\nހަލާކުވެފައިވާ ނިލަންދޫ ބަނދަރުގެ ހުޅަނގުކޮޅު ހިއްކައި ބަނދަރުގެ ބޭރަށް ބޮޑުބައިވާގޮތަށް މިހާރު ހިއްކާފައިއޮތް ވެލިގަނޑާ ގުޅާލުމުގެ މަސައްކަތްކުރިޔަށްދާކަމަށް ނިލަންދޫ ބިއްހިއްކުމާ ޙަވާލުވެފައިވާ ވިލާ ޝިޕިންގގެ ނިލަންދޫ ސައިޓް މެނޭގަރ ނިޒާރު ވިދާޅުވެއްޖެއެވެ.\nއޭނާ ހާމަކުރެއްވިގޮތުގައި މިހާރު ހިއްކާފައިވާ ގާތްގަނޑަކަށް ހެކްޓަރެއްހާ ބިން މިގޮތަށް ގުޅާލުމަށް ނިންމީ، ބަނދަރުގެ އެއްގަމުގައި މިހާރު ހުރި ބޮޑެތި ހޮޅިތަކާއި ހިއްކުމަށް ބޭނުންކުރާ އެހެންވެސް ސާމާނުތައް އެބިމަށް ބަދަލުކުރުމުގެ ބޭނުމުގައެވެ. އެހޮޅިތައް އެއްގަމުގައި ހުރުމުގެ ސަބަބުން ޝަކުވާތަކެއް ކޮންމެވެސް މިންވަރަކަށް އައިސްފައިވާ ކަމަށާއި، ނަމަވެސް މިގޮތަށް ބަދަލުކުރުމުން އެޝަކުވާތަކަށް ޙައްލުލިބިގެންދާނެކަމަށްވެސް އޭނާ ފާހަގަކުރެއްވިއެވެ.\nނިލަންދޫ ބިންހިއްކަން ފަށާފައިވަނީ މިދިޔަ އޯގަސްޓް މަހުގެ 13 ވަނަ ދުވަހުގައެވެ. ބިއްހިއްކަން ފެށިތާ މިވީ ދުވަސްކޮޅުގެ ތެރޭގައި ހިއްކުމަށް ބޭނުންކުރާ ޑްރެޖަރަށް ތަފާތު މައްސަލަތައް ކުރިމަތިވުމުގެ ސަބަބުން ހިއްކުމުގެ މަސައްކަތް އެއްވެސް ވަރަކަށް ނުކުރާ ދުވަސްތަކެއްވެސް ވަނީ ގޮސްފައެވެ.\nމި މަޝްރޫޢުގެ ދަށުން ނިލަންދޫގައި 10 ހެކްޓަރުގެ ބިން ހިއްކާނެއެވެ.\nނިލަންދޫ ބިންހިއްކުމުގެ ޢަމަލީ މަސައްކަތް ފަށައިފި\n13 އޮގަސްޓް 2016\nބިންހިއްކުމުގެ ޢަމަލީ މަސައްކަތް ފެށުމަށް ތައްޔާރުވާން ފަށައިފި\n8 އޮގަސްޓް 2016


ހަމާސްގެ ބަދަލު ހަމަލާ: އިސްރާއީލްގެ ދެ މީހަކު މަރައިލައިފި – Dhen.mv\nހަމާސްގެ ބަދަލު ހަމަލާ: އިސްރާއީލްގެ ދެ މީހަކު މަރައިލައިފި\nމުޙައްމަދު ސަނީޙް May 11, 2021 - 7:13 pm\nހާމާސް އިން ހަމަލާދިން އިސްރާއީލުގެ އިމާރާތެއް\nއިސްރާޢީލްގެ އަނިޔާވެރި ސިފައިން ފަލަސްތީނުގެ ނިކަމެތި ރައްޔިތުންނަށް ދެމުން ގެންދާ ލާއިންސާނީ އަނިޔާއާ ދެކޮޅަށް، ފަލަސްތީނުގެ މިނިވަންކަން ހޯދުމަށް މަސައްކަތް ކުރަމުން އަންނަ ހަމާސް ޖަމާޢަތުން ދިން ހަމަލާތަކުގައި އިސްރާއީލްގެ ދެ މީހަކު މަރާލައިފިއެވެ.\nއިސްރާއީލުގެ ނޫހެއް ކަމަށްވާ ހާރެޒްއިން ރިޕޯޓްކޮށްފައިވާ ގޮތުގައި ފަލަސްޠީނުގެ ޣައްޒާގައި ވެރިކަން ކުރާ ހަމާސް ޖަމާޢަތުން ވަނީ މިހާތަނަށް 300 އަށްވުރެ ގިނަ ރޮކެޓް ހަމަލާ ދީފައެވެ. އަދި 30 މިނެޓް ތެރޭ 70 އަށްވުރެ ގިނަ ހަމަލާ ދީފައިވާ ކަމަށް އެ ނޫހުން ރިޕޯޓް ކުރެއެވެ. މިހަމަލާތަކުގައި2މީހަކު މަރުވެ،6މީހަކަށް ޒަޚަމްވެފައިވާ ކަމަށް ރިޕޯޓްކުރެއެވެ.\nހަމާސް އިން ބުނެފައި ވަނީ ހަމަލާ ދޭން ނިންމާފައި ވަނީ އިސްރާއީލުން ހުރިހާ ރޮގެއް ފަހަނަ އަޅާ ދިއުމުން ކަމަށާއި އަދި އިސްރާއީލް ފަހަތަށް ނުޖެހިއްޖެނަމަ އިތުރު ހަމަލާތަށް ކުރިޔަށް އޮތް ތަނުގައި ވެސް ދޭނެ ކަމަށެވެ.\nމިހާރު ކުރިއަށް ދާ ހަމަނުޖެހުންތަކުގައި ފުރަތަމަ ހަމަލާ ދީފައި ވަނީ އިސްރާއީލުންނެވެ. މިގޮތުން އިސްރާއީލުން ވަނީ ގާޒާއަށް ވައިގެ މަގުން ރޮކެޓް ހަމަލާތަކެއް ދީފައެވެ. މިހަމަލާތަކުގައި މިހާތަނަށް ފަލަސްތީނުގެ 26 މީހަކު ވަނީ ޝަހީދުވެފައެވެ. ޝަހީދުވި މީހުންގެ ތެރޭގައި ކުޑަ ކުދިން ވެސް ހިމެނެއެވެ.\nހަމާސްގެ މިހަމަލާ އާ ގުޅިގެން އިސްރާއީލްގެ ޑިފެންސް މިނިސްޓަރ ބެނީ ގަންޒް ބުނެފައި ވަނީ ހަމަލާއާ ގުޅިގެން މިހާރު މަޝްވަރާ ތަކެއް ކުރެވެމުން އަންނަ ކަމަށާއި އިސްރާއީލަށް ދޭ ކޮންމެ ހަމަލާއަކަށް ބޮޑު ބަދަލު ހިފުމެއް ހިފާނެ ކަމަށެވެ.\nފަލަސްތީނަށް އެހީވުމަށް މާފަރުގައި ގިނަ ހަރަކާތްތަކެއް!\nނަތަންޔާހޫއަށް ފަހު އަނެއްކާ ވެސް އިސްރާއީލުގެ ބޮޑު ވަޒީރަކަށް މުސްލިމުންގެ ދުޝްމިނެއް!\n"ފެންނަ ފެނުމަށް އަހަރެމެން ވަރަށް އުފާވެރި ، ނަމަވެސް އަހަރެމެންގެ ހިތްތައް ވަނީ ކުދިކުދި ވެފައި"\nނަތަންޔާހޫގެ އަނިޔާވެރި ވެރިކަން ނިމުމަކަށް\nއަމީރު އަޙްމަދު ސްކޫލް ހިންގި ބިން 35 އަހަރަށް އެޑިއުކޭޝަން މިނިސްޓްރީއަށް\nކޮވިޑް-19 ދިފާޢު: އިތުރު 1,028 މީހުން ވެކްސިން ފުރިހަމަކޮށްފި\nރައީސް ޞާލިޙްގެ ހާރިޖީ ސިޔާސަތު، ދުނިޔޭން ގަބޫލުކޮށްފިކަން ހާމަވެއްޖެ: ފޮރިން މިނިސްޓަރ


BREAKING | Omicron Ge Aa Vahtharu 40 Gaumakun Fenijje - Vaguthu\nއޮމިކްރޮންގެ އާވައްތަރު 40 ގައުމަކުން ފެނިއްޖެއެވެ.\nއެ އޭޖެންސީން ބުނެފައިވަނީ ބްރިޓެއިން އިން މިހާތަނަށް މި ބައްޔަށް 400 މީހަކު ފާއިތުވި 10 ދުވަހު ފައްސިވެފައިވާ ކަމަށާއި އަދި މިހާތަނަށް 40 ގައުމަކުން ވެސް މި ވައްތަރު ފެނިފައިވާ ކަމަށެވެ. އޭގެ ތެރޭގައި އިންޑިއާ، ޑެންމާކު އަދި ސުވެޑެން ހިމެނެއެވެ.\nއޮމިކްރޮންގެ އާ ވައްތަރާއި ބެހޭ ގޮތުން މައުލޫމާތު ތަކެއް ނޭނގުނު ނަމަވެސް އޮމިކްރޮން ފެތުރޭ މިންވަރު އެހެން ވޭރިއެންޓްތަކަށް ވުރެ އަވަސް ކަން ގިނަ ބަޔަކަށް އެނގެއެވެ. އެހެން ކަމުން އޮމިކްރޮން އިން އުފެދިފައިވާ އާވައްތަރު އެއަށްވުރެ ހަލުވި ކަމާއި އެކީ ފެތުރި އާންމުން ނުރައްކަލަށް ހުށަހެޅިދާނެ ކަމަށް ބައެއް ފަރާތްތަކުން އަންނަނީ ބުނަމުންނެވެ.\nޖެނުއަރީ 23, 2022 18:56\nއެނަދަ ނިއު ބިޒްނަސް ބްރޭންޑް! މޯސެލްސް މޯ މަނީ! މެޑިކަލް ދާއިރާ ވިޔަފާރިއާއިގެން މެކުހަށް!


Thuhummathu thakah javaabudhaareevaan beynun: Athif Shukoor\nއެފްއައިޔޫގެ ކުރީގެ ވެރިޔާ އިބްރާހީމް އާތިފް ޝުކޫރު--ފޮޓޯ:ވީނިއުސް\nތުހުމަތުތަކަށް ޖަވާބު ދާރިވާން ބޭނުންކަމަށް އެފްއައިޔޫގެ ކުރީގެ ހެޑް އާތިފް ޝުކޫރު ވިދާޅުވެއްޖެ\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) ގެ ހިޔާނާތުގެ މައްސަލާގައި ކުރެވޭ ތުހުމަތު ތަކަށް ޖަވާބުދާރީވާން ބޭނުންވާކަމަށް މަރުކަޒީ ބޭންކްގެ ފައިނޭންޝިއަލް އިންޓެލިޖެންސް ޔުނިޓް (އެފްއައިޔޫ)ގެ ކުރީގެ ވެރިޔާ އިބްރާހީމް އާތިފް ޝުކޫރު ވިދާޅުވެއްޖެ އެވެ.\nއާތިފް ރޭ ކުރެއްވި ޓްވީޓެއްގައި ވިދާޅުވީ ތުހުމަތުތަކަށް ޖަވާބުދާރީވުމުގެ ފުރުސަތަކަށް އެދި މިއަދު ރައްޔިތުންގެ މަޖިލީހަށް ސިޓީއެއް ހުށަހަޅާނެ ކަމަށެވެ. ޓްވީޓާ އެކު އާތިފް ވަނީ ރައްޔިތުންގެ މަޖިލީހުގެ މާލިއްޔަތު ކޮމިޓީގެ މުގައްރަރު އަދި ކިނބިދޫ ދާއިރާގެ މެމްބަރު މުހައްމަދު ނާޝިޒަށް ފޮނުވަން ލިޔެފައިވާ ސިޓީ އާއްމު ކޮށްފައެވެ.\nސިޓީގައި އާތިފް ވަނީ މޯލްޑިވްސް މަނިޓަރީ އޮތޯރިޓީ (އެމްއެމްއޭ) ގެ އެފްއައިޔޫގެ އިސްވެރިއެއްގެ ގޮތުގައި އޭނާ ހުންނެވި އިރު، މަސްއޫލިއްޔަތު އަދާ ކުރި ގޮތާއި ބެހޭގޮތުން އެންޓި ކޮރަޕްޝަން ކޮމިޝަން (އޭސީސީ) އާއި ބޭންކް އޮފް މޯލްޑިވްސް (ބީއެމްއެލް) ގެ އިސްވެރިން މާލިއްޔަތު ކޮމިޓީގައި ކޮށްފައިވާ ތުހުއްމަތު ތަކަށް ޖަވާބުދާރީ ވުމަށް ފުރުސަތަކަށް އެދިފަ އެވެ.\nއާތިފް އެފްއައިޔޫގެ އިސްވެރިއެއްގެ ގޮތުގައި ހުންނެވީ ނޮވެމްބަރު 2014 އިން ޖޫން 2015 ގެ ނިޔަލަށް ޖުމްލަ ހަތް މަސް ދުވަހު އެވެ.\nއިއްޔެ އޮތް މާލިއްޔަތު ކޮމިޓީގެ ބައްދަލުވުމުގައި ބީއެމްއެލް ގެ އިސްވެރިން ވަނީ ކޮމިޓީއަށް ހާޒިރުކޮށް މެމްބަރުން ސުވާލުކޮށްފަ އެވެ.\nބައްދަލުވުމުގައި ބީއެމްއެލްގެ ޑެޕިއުޓީ ޗީފް އެގްޒެކެޓިވް އޮފިސަރު މުހައްމަދު ޝަރީފް ވިދާޅުވީ ޚިޔާނާތުގެ މައްސަލާގައި ބީއެމްއެލްގެ ޒިންމާ އެފަރާތުން އުފުލާފައިވާ ކަމަށެވެ. އެގޮތުން ޝައްކު އުފެދުނު މުއާމަލާތެއް އެމްއެމްއޭގެ ފައިނޭންޝަލް އިންޓެލިޖެންސް ޔުނިޓް (އެފްއައިޔޫ) އަށް ރިޕޯޓްކުރި ކަމަށް އޭނާ ވިދާޅުވި އެވެ.\nބީއެމްއެލް މަޖިލިސް އެމްއެމްއޭ އެމްއެމްޕީއާރުސީ ހިޔާނާތް\nޒިންމާވާ ފަރާތެއް ހޯދެންޖެހޭނެ. މިއީ ކުޑަ އެތިކޮޅެއްނޫން. އަބަދު ރައްޔިތުންގެ މާލިއްޔަތުން ގެއްލޭ ފައިސާ ގެއްލުނީމާ އަޅާނުލާ ތިބެގެން ނުވާނެ.


(19 މާރިޗު 2020 އާ ގުޅޭ)\n"ޒެލްއާ ވާހަކައެއްދައްކަން ބޭނުން" ނަމާދުން އަވަދިވެ ހޭޒަލްއާ ދިމާއަށް އެނބުރިލައި ދާރިއަން ބުންޏެވެ. ހޭޒަލް ކުރިއަށް ޖެހިލިއެވެ. ހޭޒަލްގެ އަތްތިލަ ނަގައި ދާރިއަންގެ އަތުގެތެރެއަށް ލަމުން އޭނާ ބަލާލިއެވެ. އޭނާގެ ވިސްނުން ހޭޒަލްއާ ޚިއްޞާކުރަން އަދި އަވަސްބާއޭ ހިތަށް އަރާފައެވެ. ދާރިއަން ވާހަކަ ފެށީ ދުރުދުރުންނެވެ. އޮފީހުން ޗުއްޓީއެއް ނަގަން ހިތަށް އަރާކަން ފުރަތަމަ ވެސް ހާމަކުރިއެވެ. ހޭޒަލްއާއެކު ވަގުތު ހޭދަކޮށްލަން ބޭނުންވާކަން ދާރިއަން ބުންޏެވެ. ފިރިމީހާގެ ވާހަކަތަކުން ހޭޒަލް ހިނިތުންވެލިއެވެ.\n"ހަނީމޫނަށް ދާންތަ؟" ދާރިއަންއާ ނަޒަރު ސީދާކޮށްލުމާއެކު ހޭޒަލް އަހާލިއެވެ. ދާރިއަން ބަސްހުއްޓުނީއެވެ. ފާޑަކަށް ރަކިވެގެން އިސްޖަހާލެވުނީއެވެ. އެވަގުތު ހޭޒަލްގެ ލުއި ހީނލުމުގެ އަޑު އިވުނެވެ. އެ އަޑުގައި ހުރީ ލާނެތްކަމެވެ. ދާރިއަންއާ އިހުނަށްވުރެ ގާތަށް ހޭޒަލް ޖެހިލިއެވެ. ފިރިމީހާގެ ކަނާއަތް ހިއްލާލައި އަތްދަށުން ގާތްވެލިއެވެ.\n"އައި ތިންކް، މަންމަމެންނަށް މިރޭގެ ހުރިހާކަމެއް އެނގޭނެހެން" ދާރިއަންގެ ކަނދުރާގައި މޫނު ފޮރުވާލައިގެން އިނދެ ހޭޒަލް ވާހަކަދެއްކިއެވެ.\n"އެހެންވެތަ ބައްޕަ އަހަރެން ގޮވައިގެން ބޭރަށް ނުކުތީ؟" ދާރިއަން ހިނިތުންވެލިއެވެ. ހޭޒަލް ބޯހަރަކާތްކޮށްލީ އާނއެކޭ ބުނުމަށެވެ.\n"ސީދާ ނުބުންޏަސް އެމީހުންނަށް ވެސް އެނގޭނެ، ދާރިއަންއަށް ފެނިދާނެތީ އަހަރެން ގަނެގެން ގެނައި އެއްޗެހި މަންމަ ކޮޓަރިއަށް ލާން ޖެހުނީ، މަންމަ ބަލާނެކަން ޔަގީން" ހޭޒަލް މަޑުމަޑުން ބުންޏެވެ.\n"އެކަމާ ދެން އަޅާނުލާ، ދެމަފިރިންގެ ފަރާތުން އެކަހަލަ ކަމެއް ފެނުމަކުން މައްސަލައެއްނޫން، ޒެލް ހަނީމޫނުގެ ވާހަކަ ބުނީމަ، ކޮންތާކަށް ދާން ބޭނުންވަނީ" ދާރިއަން އަހާލިއެވެ.\n"ދާރިއަންއަށް ކަމުދާތަނެއް އޯކޭ" ހޭޒަލް ބުނެލިއެވެ.\n"އަހަންނަށް ޒެލް ލިބިދާނެކަމުގެ އެއްވެސް ޔަގީންކަމެއްނެތް، މިރޭ އަހަރެން ވަރަށް އުފާވެއްޖެ، ޒެލް ބޭނުންވާ ސްޕޭސް ދިނުމަށް ނިންމި ނިންމުމަކީ އެންމެ ރަނގަޅު ނިންމުންކަން ޔަގީން، ޒެލް! ހަޤީޤަތުގައި ވެސް ޒެލްއަށް އަހަރެން ކަމުދޭތަ؟ ލޯބިވޭތަ؟" ހޭޒަލްގެ ބޮލުގައި ތުންފަތް ޖައްސާލައިގެން އިނދެ ދާރިއަން ވާހަކަދެއްކިއެވެ.\n"ކުރިއަކުންނުވޭ، ފާޑަކަށް މަޖުބޫރުވެފައި ހުންނަހެން ފީލްވީ، އެކަމަކު މިހާރު ނުވެއެކޭ ނުބުނާނަން... މި ދިރިއުޅުން ގެއްލޭކަށް ނޭދެން، އަހަރެން ބިރުގަންނަނީ އަހަންނަށް ލޯބިވެވުމުން އަހަރެންދެކެ ދާރިއަން ފޫހިވެދާނެތީ، އަހަރެން އެމީހަކުދެކެ ލޯބިވެއްޖެއްޔާ ވަރަށް ބޮޑަށް ލޯބިވާނެ، އަހަރެންނަށް ދެވެން އޮތް ހުރިހާ އެއްޗެއް އެމީހަކަށް ދޭނަން، ކުރިން ވެސް ވިސްނޭ ލޯބިވާ މީހަކާ ވަކިވާން ޖެހިއްޖެއްޔާވާނީ ކިހިނެއްބާއޭ، އޭރު އެއީ ހަމައެކަނި ކުރެވޭ ޚިޔާލެއް... އެކަމަކު... މިހާރު އަހަރެންނަށް އެކަން އިޙްސާސް ކުރެވިއްޖެ، ދެވަނަ ފަހަރަށް އެ ޔަގީންކަމާއެކު ލޯބިވާން އަހަރެން ބިރުގަންނަނީ އެހެންވެ، އަހަރެން ބޭނުން މި ދިރިއުޅުން ވޯކްކުރަން، އަހަރެމެން ދެ މީހުން އެކުގައި އުޅޭން، ލޯބިން އުޅޭން" ހޭޒަލްގެ ބޯ ހިއްލާލައި ދާރިއަންގެ މޫނުގައި އަތްތިލަ ޖައްސާލިއެވެ. ދާރިއަންގެ ދެ ލޮލުން ހޭޒަލް އެދޭ ފަދަ ޔަގީންކަމެއް ހޯދާ ކަހަލައެވެ.\n"އަހަރެން ދުވަހަކުވެސް ނޭދެން އަހަރެންގެ ދިރިއުޅުމަށް ޒެލްނޫން އަންހެނެއް އައުމަކަށް، އެހެންވީމަ ޔަގީންކުރޭ، އެފަދަ ދުވަހެއް ﷲ މެދުވެރިނުކުރައްވާތޯ ދުޢާކުރާނަން، އަހަންނަށް ހޭޒަލް ލިބުމަށްފަހު ދޫކޮށްލުމުގެ ޚިޔާލު އަހަރެންގެ ވިސްނުމަށް ވެސް ނާދޭ، އަހަރެން ލޯބިވާ މީހާއަށް ދޮގު ހަދާ އޮޅުވާލައި ބޭވަފާތެރިއެއް ނުވެވޭނެ، އެފަދަ ހެއްލުންތަކާ އަހަރެންގެ ނަފްސު ދުރުކުރާނަން، އެހެންވީމަ ހޭޒަލް ކަންބޮޑުނުވޭ... އަހަންނަށް ކުޅަދާނަވެގެންވީ ވަރުން އަހަންނާއެކު އަބަދުވެސް އަހަރެން އަނބިމީހާވާނީ، ވަރަށް ބޮޑަށް ހޭޒަލްދެކެ ލޯބިވޭ" އަނބިމީހާގެ މޫނުގައި ދާރިއަން ބޮސްދިނެވެ.\nއެހެން ދުވަސް ދުވަހު ފަތިސް ނަމާދުކޮށްގެން ރިޒްވާނާއެކު ގެއަށް އަންނަ ދާރިއަން ކޮޓަރީގައި އުޅޭއިރު ހޭޒަލް އިންނާނީ ބަދިގޭގައެވެ. އެކަމަކު މިއަދު އެމަންޒަރު ތަފާތުވެއްޖެކަން ރިޒްވާނާއި ސާއިރާއަށް ފާހަގަވެއްޖެއެވެ. ދާރިއަން ގެއަށް އައުމާއެކު ހޭޒަލް ވެސް ވަނީ ކޮޓަރިއަށެވެ. ރިޒްވާނު އަނބިމީހާއެކު އެރީ ހާމަފެންޑާއަށެވެ.\nހެނދުނުގެ ސައި ވެސް އޮތީ ހާމަފެންޑާގައެވެ. ސައި ހަދަންވާއިރަށް ހޭޒަލް އައިސް ބަދިގެއަށް ވަންތަން ސާއިރާއަށް ފެނުނެވެ. ދަރިފުޅުގެ މޫނުން ފާޅުވާ އުޖާލާކަމާއި ތެތްއިސްތަށިގަނޑުގައި ދޫހުޅިއެއް ޖަހާލާފައި ހުރިއިރު ހީވަނީ ފެންވަރައިގެން އެއައީ ދެންމެ ހެންނެވެ. ހޭޒަލްއަށް ގޮވާލުމާއެކު ސާއިރާގެ ހަރަކާތްތައް ހުރީ އާދައިގެ މަތިންނެވެ. ދެމައިންވެގެން ތައްޔާރުކުރި ތަށިތައް ހިފައިގެން ހާމަފެންޑާއަށް އެރިއެވެ. ރިޒްވާނާއި ދާރިއަންއަށް ގޮވާލެވުނީ އޭގެ ފަހުގައެވެ.\nކާމޭޒު ދޮށުގައި ތިބެ ދާރިއަންއާއި ހޭޒަލް އެކަކުއަނެކަކަށް ބަލާލައި އިޝާރާތެއްކޮށްލިއެވެ. މޭޒުދަށުން ހޭޒަލްގެ ކުރިމަތީ އިން ދާރިއަންގެ ފައިގަ ކޮއްޓާލިއެވެ. އޭނާ ކަރުކެހިލިއެވެ. އަވަސް އަވަހަށް ކައިރީހުރި ސައިތަށިން އެތިފޮދެއް ބޯލިއެވެ. ސާއިރާއާއި ރިޒްވާނަށް ބަލާލިއިރު އެމީހުންގެ ނަޒަރު ހުރީ ދާރިއަންއަށެވެ. ދާރިއަން ވާހަކަދައްކަން ފެށިއެވެ. ހޭޒަލްއާ ދެމީހުން ޗުއްޓީއަކަށް ދާން ގަސްދުކުރާކަން ދާރިއަން ބުންޏެވެ.\n"ބައްޕަ ކީއްކޮށްދޭންވީ؟... ކޮންތާކަށް ދަނީ؟ ކިހާތާކު؟" ރިޒްވާނުގެ ސުވާލުތައް އިއްވާލިއެވެ.\nރާވާފައި އޮތްގޮތް ދާރިއަން ކިޔާދިނެވެ. އެހާ ގިނަ ދުވަހަކަށްނޫންކަމާއި ދެހަފްތާ ރިސޯޓެއްގައި ތިބެފައި އެނބުރި އަންނާނީކަން ދާރިއަން ބުންޏެވެ. އެވާހަކައިގަ ހޭޒަލް ބައިވެރިވިއެވެ. ދާން ގަސްދުކުރާ ރިސޯޓުން ކަންކަން ހަމަޖެހުމުން ފުރަންވީކަން ހޭޒަލް ބުންޏެވެ. އެދުވަސްތަކުގައި މަންމައާއި ބައްޕަ ވެސް ޗުއްޓީއެއް ހަދާލަން ކޮންމެވެސް ތަނަކަށް ދާން ހޭޒަލް ޚިޔާލު ދިނެވެ. ސާއިރާއަކީ ދަތުރުކުރާ ހިތްވާ މީހަކަށްވާއިރު ހޭޒަލް ގެއަށް އައީސުރެ އެ މަންމަ އިނީ ގޭބަންދުވެފައެވެ. މަންމަގެ މިނިވަންކަން ގެއްލޭކަށް ހޭޒަލް ނޭދެއެވެ. ހޭޒަލްގެ ޚިޔާލުން ސާއިރާގެ ހިނިތުންވުން ފުޅާވެލިއެވެ.\nޗުއްޓީގެ ވާހަކަދައްކާފައި ޒުކަންގެ ކެބިންއިން ދާރިއަން ނުކުތް ވަގުތު އެ ދިމާއަށް އަންނަ ސާރާ ފެނުނެވެ. ދާރިއަން ފެނުނު ހިނދުން ސާރާގެ މޫނުން ދިރުން ފަނޑުވެލައިފިއެވެ. ދާރިއަން މަޑުކޮށްލައިގެން ހުރެ ލުއި ހިނިތުންވުމެއް ސާރާއާ ބަދަލުކޮށްލިއެވެ.\n"ކިހިނެއްތަ؟ އޮފީހުން ހާދަ ނުފެނެޔޭ" ދާރިއަން ހަޤީޤަތުގައި ވެސް އެކުވެރިޔާގެ ހާލު އެނގެން ބޭނުންވިއެވެ.\n"ހިލޭ އަންހެނުންނާ ވާހަކަދެއްކީމަ އަންހެނުން ރުޅިއެއްނާދޭތަ؟" ސާރާގެ އަޑުގައި ހިސާބެއްގެ ހަރުކަށިކަން ހުއްޓެވެ. ދާރިއަންއަށް ލިބުނީ ހައިރާންކަމެވެ. ސާރާ މަޑުކުރުމެއްނެތި ޒުކަންގެ ކެބިންއަށް ވަދެއްޖެއެވެ. ދާރިއަންއާ ވާހަކަދައްކަން ސާރާ ބޭނުންނުވާކަން އޭނާ ދެނަގަތެވެ. އެހެންވެ ދާރިއަން ވެސް ހިނގައިގަތީ އޭނާގެ ކެބިންއާ ދިމާއަށެވެ.\nމެންދުރު ފަސްވީފަހުން ދާރިއަންގެ ޗުއްޓީ ޒުކަން ހަމަޖައްސައިފިންކަން އެންގިއެވެ. ފުރުމުގެ ކުރީން ހޭޒަލް ގޮވައިގެން ގެއަށް އަންނަން ޒުކަން އެދުނީ ދާރިއަންއާއެކު އޮފީހުން ނުކުންނަމުންނެވެ. ރިޒްވާނާއި ސާއިރާ ބައްދަލުނުވާތާ ދުވަސްތަކެއްވެފައިވާތީ އެމީހުން ވެސް ގޮވައިގެން އަންނަން ޒުކަން އެދުނެވެ. އެކަމާ އެއްބަސްވެލަމުން ސާރާ ގުޅިގެން ދާރިއަން ސުވާލުކޮށްލިއެވެ. ޒުކަންގެ ކެބިން އިން ނުކުތް ވަގުތު ސާރާއާ ބައްދަލުވިކަން ދާރިއަން ބުންޏެވެ.\n"މިހާރު ވަރަށް ނުފެނޭ އޮފީހުން، ޗުއްޓީގަތަ" ދާރިއަން ފާހަގަކުރިއެވެ.\n"ފުރަން އެއުޅެނީ، މިއަދު އެއައީ ކެނޑެން ސިޓީ ހިފައިގެން" ޒުކަން ބުނެލިއެވެ. ބައްޕަގެ މޫނުން ފާޅުވި އަސަރުތަކުން ސާރާގެ އެ ނިންމުމާމެދު ބައްޕަ ގަޔާނުވާކަން އެނގުނެވެ.\n"ވަޓް! ކޮންތާކަށްދާންވެގެން އޮފީހުން ކެނޑެނީ" ދާރިއަންއަށް ނިކަން އަވަހަށް އަހާލެވުނެވެ.\n"ކިޔަވަންށޯ، ބައްޕަ ބުނިން ކިޔަވާ ނިމިގެން އައިސް މިކޮޅުގައި ވޯކްކުރެވޭނޭ، ކެނޑިގެން ނުދާށޭ... ސާރާ ޤަބޫލެއްނުކުރި، މިހާރު މިތަނުގައި މަސައްކަތްކުރަން އޭނާ ބޭނުންނުވާ ކަހަލަ" ޒުކަން ބުނެލިއެވެ.\n"އަސްލު މައްސަލައަކީ ކޮބާކަން ބައްޕައަށް އެނގެއެއްނު" ދާރިއަން ބުންޏެވެ. ޒުކަން ބޯޖަހާލަމުން ވާހަކަދެއްކިއެވެ.\n"އެނގޭ، ހާނިމް ވެސް އެކަމާ ބައްޕައާ ވާހަކަދެއްކި، އޭނާ ވެސް ބޭނުންވަނީ ސާރާދެކެ ލޯބިވާ ޒުވާނަކު އެ ދަރިފުޅަށް ލިބެން، ސާރާއަށް ޓަކައި ވިޔަސް ދާރިއަންގެ ނުރުހުމުގައި ކުރެވޭ ކައިވެނިން އެމީހުންގެ ދަރިފުޅަށް ރަނގަޅު ދިރިއުޅުމެއް ނުލިބޭނެކަން ޔާސްމީން ވެސް ބުނިކަމަށްވޭ، އެކަމަކު އެކަން ސާރާއަށް ނުވިސްނެނީ އޭނާ ރިއާންދެކެ ލޯބިވާތީ... ހާނިމް ބުނީ މީ އެންމެ ރަނގަޅު ގޮތޭ، ދުރުގައި ހުރުމުން ރިއާންގެ ޚިޔާލުތަކާ ދުރަށްދެވިދާނޭ" ޒުކަން ހަޤީޤަތް ހާމަކުރިއެވެ. ދާރިއަން ބޯޖަހާލީއެވެ.\n"ދަނީ ބައްޕަ، އިރުނޯސެނީސް އަންނާތި ދެކުދީން" ޒުކަން ބުންޏެވެ. ދާރިއަން މިފަހަރު ވެސް ޖަވާބު ދިނީ ބޯޖަހާލުމަކުންނެވެ. ބައްޕަ ކާރަށް އެރުމުން ދާރިއަން ވެސް އޭނާގެ ކާރާ ދިމާއަށް އައެވެ.\nއާދައިގެ ދުވެއްޔެއްގައި ގެއާ ދިމާއަށް ދާރިއަން މިސްރާބު ޖެހިއިރު އޭނާއަށް ވިސްނެމުންދިޔައީ ސާރާއާ މެދުއެވެ. ލޯބިނުވާ މީހަކާއެކު ވަގުތު ހޭދަކުރުމަކީ ހަޔާތުން ދުވަސްތަކެއް ބޭކާރުކޮށްލުން ކަމުގައި ދާރިއަން އޭރު ސާރާ ގާތު ބުންޏެވެ. ސާރާއާ އެކި ފަހަރު މަތިން ދެއްކިފައި ހުރި ވާހަކަތައް ދާރިއަންގެ ހަނދާނަށް އަންނަން ފެށިއެވެ.\n"އަހަރެންނާ ސާރާގެ ހުރީ ކޮންތަފާތެއް؟ އަހަރެން ސާރާއަށް ފުރުޞަތު ނުދިނީ ހޭޒަލްގެ ލޯބި ބޭނުންވެގެން، އަހަންނަށް ހޭޒަލްދެކެ ލޯބިވެވުނީ ގަސްދަކާނުލާ، ސާރާ އަހަރެންދެކެ ލޯބިވީ ހަމައެފަދައިން، އޭނާ ވެސް ބޭނުންވީ އަހަރެންގެ ފަރާތުން ފުރުޞަތެއް، އެ ފުރުޞަތައިގެން ކުރިއަށްދިއުމުގެ ވިސްނުން ނެތީ އަހަރެންގެ، އެކަމަކު އަހަންނަށް އެ ފުރުޞަތު ހޭޒަލް ދިން، އަހަރެންވާ ލޯބި އޭނާއަށް އިޙްސާސްކޮށްދިނުމަށް ވަގުތު ދިން، ހެ...ހެ...ހެ! އަހަރެމެން ދެ މީހުންނަކީ ވެސް އަމިއްލަ އެދުން ބޮޑު ދެމީހުން، އަހަރެން ސާރާ ބޭނުންވި ވަގުތު ދިންނަމަ ކިހިނެއް އެނގެނީ އަހަންނަށް އޭނާދެކެ ލޯބިނުވެވޭނެކަމެއް؟... އެކަމަކުވެސް ހެޔޮ، ސާރާ ބޭނުންވާގޮތް މިހާރު ސާފުވެއްޖެ، އަހަރެން ވެސް އޭނާއާ ދުރުން އުޅޭނީ، އެކުވެރިކަން ބަދަހިކުރުމުގެ ބޭނުންކެނޑިއްޖެ، ސާރާ ތި ނިންމީ ރަނގަޅަށް، އަހަންނާ ދުރުގައި ހުރޭ، މިހާރު އަދިއަމުދުން އަހަންނެއް ނުލިބޭނެ، ﷲގެ ރަޙުމަތުން އަހަރެން ބޭނުންވި ދިރިއުޅުން ލިބިއްޖެ، މިހާރު އަހަރެން މިހުރީ އުފަލުން... ހޭޒަލް އެހެންމީހަކަށް ލިބުނަކަ ނުދޭނަން، އޭނާއަށް ބޭވަފާތެރިވުމަށްވުރެ މަރުވުން ވެސް މާރަނގަޅު" ދާރިއަންގެ ނުތަނަސްކަން ފިލައި ހިނިތުންވުމެއް ތުންފަތަށް ވެރިވިއެވެ.\nއަނބިމީހާ ގޮވައިގެން ދާރިއަން ޗުއްޓީގެ ދުވަސްތައް ގުނަންފެށިތާ ތިންވަނަ ދުވަހެވެ. ކޮންމެ ދުވަހަކުވެސް ދެ ފަރާތުގެ ޢާއިލާ އެމީހުންގެ ހާލު ބަލައެވެ. މަންމަގެ ފޯނަށް ހޭޒަލްގެ ސެލްފީތައް މެދުކެނޑުމެއްނެތި ލިބެއެވެ. ހެނދު ސައިބުއި ކޯޗަކާކަން މެންދުރު ކާން ހުރި ބުފޭގެ ބާވަތްތައް ނޫނީ މޫދުގެ ކުޅިވަރުގައި އުޅެނިކޮށް ނަގާފައި ހުރި ފޮޓޯތަކެވެ. އެމީހުންގެ ދަރިފުޅުގެ އުފާވެރިކަން އެނބުރި އަތުވެއްޖެކަން ޔަގީންކުރެވޭވަރު ވެއްޖެއެވެ.\nކޮޓަރީގެ ކުރިމަތީ ހުރި ބީޗް ގޮނޑީގައި ދާރިއަންގެ އުނގުތެރޭ ހޭޒަލް އޮތެވެ. އަނބިމީހާގެ ގައިގާ ދެއަތް ވަށާލައި ގާތްކޮށްލައިގެން ދާރިއަން ވެސް އިނީ އިރުއޮއްސެން ކައިރިވަމުން އައިވަރަކަށް އުދަރެހުން ފާޅުވާ ގުދުރަތުގެ ރީތިކަމަށް ގެއްލިފައެވެ.\n"ޒެލް!" ދާރިއަން ގޮވާލިއެވެ. ހޭޒަލް ހޫންލައްވާލިއެވެ.\n"އަހަރެން ވާހަކައެއް ބުނަންތަ؟" ދާރިއަން އަހާލުމުން މިފަހަރު ވެސް ހޭޒަލް ލައްވާލީ ހޫންއެކެވެ.\n"އުމުރުން މައްޗަށް މިތިބަދަނީ، ޢާއިލާއެއް އަހަރެން ބޭނުން، އިތުރަށް މަޑުކުރުމަށްވުރެ އަހަންނަށް ފެންނަނީ އަވަހަށް ޓްރައިކުރަން، ޒެލްގެ ޚިޔާލެއް ބުނެބަލަ، އަދި ރެޑީނޫނިއްޔާ ވެސް ބުނައްޗޭ" ދާރިއަން އިހުނަށްވުރެ ހޭޒަލް ގާތްކޮށްލިއެވެ. ދާރިއަންގެ ގަމީހުގެ ގޮށްތައް ނާޅުވާ ހުރުމުން ހާމަވެފައިވާ މޭމަތީ ހޭޒަލް ބޮސްދިނެވެ.\n"ޒެލް! އިހަށް ޖަވާބެއް ދީބަލަ" ހޭޒަލް ވާހަކަ އޮއްބާލަން އުޅެނީއޭ ހީވެ ދާރިއަން ބުނެލިއެވެ.\n"ދާރިއަން ކުއްޖަކު ބޭނުންވަނީތަ؟" ހޭޒަލް އަހާލިއެވެ. ހޭޒަލްގެ ހަރަކާތްތައް ހުއްޓި ހިމޭންވެލިއެވެ.\n"ބޭނުން! ޒެލް އަހަންނަށް ބޭބީއެއް ދޭނަންތަ؟" ހޭޒަލްއާ ނަޒަރު ސީދާކޮށްލަން ދާރިއަން ބޭނުންވިއެވެ. އެހެންނަމަވެސް އޭނާގެ މޭގައި ހޭޒަލް މޫނު ފޮރުވާލި ގޮތުން ދާރިއަން ސުވާލު އުފެދުނެވެ.\n"އަހަންނަށް ބޭބީއެއް ނުދެވިއްޖެއްޔާ" ހޭޒަލްއަށް ބަދަލުތަކެއް އަތުވެއްޖެކަން ދާރިއަންއަށް ވަގުތުން ނަގައިގަނެވުނެވެ.\n"އަހަރެން ޒެލް ދުލެއްނުކުރާނަން، ﷲއަކީ ކޮންމެ ކަމަކަށް ވެސް ކުޅަދުންވަންތަ ރަސްކަލާނގެ، މައްސަލައެއް ހުރިއްޔާ ފަރުވާކުރުމަކީ ވެސް އޮތްގޮތެއް، ކުރެވެން ހުރި ކޮންމެކަމެއް އަހަރެން ކުރާނަން، އެކަމަކު ޒެލްއާ ވަތްކެއްނުވާނަން، ތީ އަހަރެންގެ ދެދުނިޔޭގެ ވެސް ބައިވެރިޔާ" ހޭޒަލްގެ ބޮލުގައި ދާރިއަން ބޮސްދިނެވެ. އޭނާގެ ގައިގާ ވަކިން ބޮޑަށް ހޭޒަލް ބައްދާލިއެވެ.\nދަރިއަކު ހޯދާ ވާހަކަ ދާރިއަންއަށް ދެއްކުނީ މާއަވަހަށްހެން އޭނާއަށް ހީވާންފެށީ އެވާހަކަ ދެއްކިފަހުން ހޭޒަލްއަށް ބަދަލުތަކެއް އަތުވެއްޖެކަން ފާހަގަވީމައެވެ. ރިސޯޓުގައި ހުރި ދުވަސްތަކުގައި ދެމެދުގައި އޮތް ގާތްކަމަށް ބަދަލު ނަޔަސް ހޭޒަލް ކޮންމެވެސް ފިކުރަކަށް ގެއްލިފައި ހުންނަތަން ދާރިއަންއަށް ފެންނަނީއެވެ. އެވަގުތުތަކުގައި ހޭޒަލްގެ މޫނުން ހިތްދަތިކަން ފާޅުވެއެވެ. އެކަމަކު އޭނާ ހިތާމަކުރަންވީ ސަބަބެއް ދާރިއަންއަކަށް ނުވިސްނެއެވެ. ހަމައެކަނި އޮތްގޮތަކީ ހޭޒަލް އަދި ދަރިއަކު ބޭނުންނުވުމޭ ދާރިއަންގެ ވިސްނުމަށް އައެވެ.\n"ޒެލް! ތި ނަފްސަށް ތަކުލީފެއް ލިބޭކަށް އަހަރެން ނޭދެން، މާދަމާ އަހަރެމެން މާލެ ދާނެ، އޭގެ ކުރީން އަހަރެން އެނގެން ބޭނުން، ޕްލީޒް! ކޮންކަމެއްތަ ޒެލްއަށް އުނދަގޫކުރަނީ، ކުއްޖެއް ހޯދަން ބޭނުންނޫނީތަ؟ އަހަންނަށް ދެއްކުނީ ޒެލް ނޭދޭކަމެއްގެ ވާހަކަތަ؟" ނުނިދިފައި އޮތް ދާރިއަން ވާހަކަދެއްކީ މަޑުންނެވެ. އޭނާއަށް ފުރަގަސްދީގެން އޮތް ހޭޒަލް އެނބުރިލީ އެވަގުތެވެ. ފިރމީހާގެ ދެ ލޮލަށް އޭނާ ބަލާލީ މާނަވީ ގޮތަކަށެވެ. އެ ދެ ލޯ ފެންކަޅިވާތަން ފެނި ދާރިއަން ވަކިން ބޮޑަށް ކަންބޮޑުވެއްޖެއެވެ.\n"ވަޓް ހެޕެން؟ ޕްލީޒް ޒެލް، އަހަންނަށް ކަމެއްކުރެވުނީތަ؟ އަހަރެން ވަރަށް ވިސްނައިފިން، އެކަމަކު ވިސްނުމަކަށް ނައި، އެންމެފަހުން އަހަރެން ޒެލްއާ ދެއްކި ވާހަކައިން ތިބަދަލުތަކެއް އައިސްގެން ތިއުޅެނީ، ފެމެލީއެއް ޕްލޭންކުރަން އަވަހީތަ؟" ދާރިއަންގެ ހާސްކަން އެއަޑުން ފާޅުވެއެވެ. އޭނާ އަވަސްއަވަހަށް ހޭޒަލްގެ ކޯތާފަތުން ކަރުނަ ފުހެދެން ފެށިއެވެ. ހޭޒަލް ގެނެސް ގާތްކޮށްލުމާއެކު ބައްދާލައި އެ ދެ ލޮލުގައި ބޮސްދިނެވެ.\n"އައި ޑޯންޓް ތިންކް އައި ކޭން ގިވް ޔޫ ވަޓް ޔޫ ވޯންޓް" ރޮވެމުންދިޔަ ހޭޒަލް ބުނެލިއެވެ. ދާރިއަންއަށް ލިބުނު ހައިރާންކަމާއެކު ހޭޒަލް ދުރަށް ޖައްސާލައި އެ މޫނަށް ބަލާލެވުނެވެ.\n"ޒެލްއަށް ކުދިން ނުލިބެނީތަ؟" ދާރިއަންގެ ހިތުގައި ސުވާލު އުފެދުނެވެ.\nހޭޒަލް ނާއުންމީދުވެފައިވާވަރު އޭނާ ހާމަކުރިއެވެ. ކުރިން އެތައް ފަހަރު އޭނާ ބަލިވެ އިންކަމެވެ. އެންމެ ފަހަރަކުވެސް ދަރިފުޅު ހަރުނުލިކަމެވެ. ކައިވެނީގެ ހަޤީޤީ އުފާވެރިކަމަކީ ދަރީންނެވެ. ނަމަވެސް އެ އުފާވެރިކަމުން މަހުރޫމްވަނީ އެންމެ ހިތްދަތި ގޮތުގައެވެ. އެއިންކޮންމެ ފަހަރަކު ލިބޭ ހިތްދަތިކަން ތަޙައްމުލު ނުކުރެވެއެވެ. އަބަދުހެން އެހެންވާންޖެހުމުގެ ސަބަބުން ދަރިން ނުލިބުމުގެ ފުރުޞަތު ބޮޑުވެފައިވެއެވެ. ދާރިއަން އެދުނަސް އޭނާއަށް ދަރިއަކު ހޭޒަލް ދާނީ ކިހިނެއްކަމެއް ނޭނގުނެވެ. ދެން ވެސް ބަލިވެ އިނުމާއެކު ކުރިމަތިލާންޖެހޭނީ އެހިތްދަތިކަމާއެވެ. އެ އުނިކަން ދުވަހަކުވެސް ފިލައިގެން ނުދާނޭކަމެވެ. ދާރިއަންގެ އުންމީދުތައް ފުރިހަމަކޮށްދޭން ކިތަންމެ ބޭނުމަސް ހޭޒަލްއަކީ އަނި އަންހެނެއްކަމެވެ.\n"ޕްލީޒް ސްޓޮޕް ކްރައިން، އައި ލަވް ޔޫ... ސޯ ޕްލީޒް ޑޯންޓް ކްރައި، ޒެލް ހީކުރާ ގޮތަށް ނުވުމަކީ ވެސް އޮތް ޗާންސެއް، ދެމީހުންވެގެން ﷲއަށް ދަންނަވާނީ، ފަހަރެއްގައި ދަރިއަކު ދެއްވަންވީ ވަގުތު ނުޖެހެނީކަމަށް ވެސް ވެދާނެ، ކެތްތެރިކަމާއެކު ދަންނެވުންމަތީ ދެމިތިބުމަކީ އޮތް ގޮތެއް، ދަރިއަކު ދެއްވައިފިނަމަ ޔަގީނުންވެސް އެކުއްޖާވާނީ ޞާލިޙު ކުއްޖަކަށް، އަހަރެމެންގެ ބަސްއަހާ އަހަރެމެންދެކެ ލޯބިވާނެ، އަހަރެމެންގެ މައިންބަފައިންދެކެ ލޯބިވާނެ ކުއްޖަކަށް، އަދި އުންމީދު ކަނޑާލާކަށްނުވޭ، ކެތްތެރިކަމާއެކު ﷲއަށް ވަކީލުކުރި ދެމީހުން އަހަރެމެންނަކީ، ދަތިކަމަށްފަހު ކެތްތެރިކަމުގެ އަގު ލިބިއްޖެ، ހިތްހަމަޖެހުން މިދިރިއުޅުމުގައިވޭ، ޕްލީޒް ލަވް! ސްޓޮޕް ކްރައިން، ހޭ! އެހެންވީމަ ހިނގާ ބޭބީއެއް ހޯދަމާ، އަހަންނަށް ފެންނަނީ މިހާރު ވެސް ޓްރައިކޮށްލަން، ނޫންތަ؟ އައި ވޯންޓް ޔޫ!... ނައު!..." ދާރިއަންގެ ވާހަކައިން ހޭޒަލްގެ ހިތްހަމަޖެހުނެވެ. ހަމައެއާއެކު ކަރުނައިގެ ތެރެއިން އޭނާއަށް ހީނލެވުނީ ދާރިއަންގެ ޢަމަލުތައް ހުރި ގޮތުންނެވެ. އޭނާ ރޯން ދާރިއަން ދޫކޮށެއްނުލިއެވެ. އޭނާއަށް ދާރިއަންގެ ސަބަބުން އެއްވެސް ކަމެއްގައި މާޔޫސްވާގޮތެއްނުވެއެވެ. ފިރިއެއްގެ ފަރާތުން ކުރިން ނުލިބޭ ހިތްވަރެއް ހޭޒަލްއަށް އިޙްސާސްކުރެވެއެވެ. ދާރިއަންގެ ސަމާސާތަކަށް ކެތްނުކުރެވި ހޭޒަލްގެ ހުނުމުގެ އަޑު ކޮޓަރިތެރެއަށް ފެތުރިއްޖެއެވެ. ރުއިމަށްފަހު އެހާ އަވަހަށް އޭނާ އުފާވެރިކަމުގެ ހުނުމަކުން ހޭންޖެހިދާނޭ ހިޔެއްނުކުރެއެވެ. ދާރިއަންގެ އޯގާތެރިކަމާއި އަޅާލުން އޭނާ ހިތާމަކުރާކަށް ފުރުޞަތެއް ނުދޭނޭކަން ހޭޒަލްއަށް އެނގެއެވެ. ހިތުގެ ޖަޒުބާތުތައް ފުންވެގެން ދިޔައީ ފިރިމީހާގެ މައްޗަށް ގަދަވެގަތް ހޭޒަލްގެ ލޯތްބެވެ.\nފޯނު އަތަށް ލައިގެން އެއަށް ބަލަން ހޭޒަލް އިނެވެ. ސިކުނޑިވަނީ ހާސްކަމެއްގެ ތެރޭގައެވެ. އަސުރުގެ ފަހުން ދާރިއަން އަންނާނޭކަން އެނގެއެވެ. އޭގެ ކުރީން އޭނާ ތައްޔާރުވާންޖެހޭނޭކަން އެނގެއެވެ. ބޮލުގައި ރިއްސާތާ ހަފްތާއެއްވީއެވެ. ޑަކްޓަރަށް ނުގޮސް މިއަދު ނުވާނޭކަން ހޭޒަލްއަށް އެނގެއެވެ. އެކަމަކު އޭގެ ކުރީން އޭނާ ކުރަންޖެހޭ ކަމެއް އެބައޮތެވެ.


ސަރުކާރަށް ވަގަށް ގޮވާ ސަބަބު ވަރަށް ސާފު: ހައިލަމް - DhiDaily\nސަރުކާރަށް ވަގަށް ގޮވާ ސަބަބު ވަރަށް ސާފު: ހައިލަމް\nސަރުކާރަށް ވަގަށް ގޮވާ ސަބަބު ވަރަށް ސާފުކަމަށް ކްރިމިނަލް ކޯޓުގެ ކުރީގެ ފަނޑިޔާރު އަޙްމަދު ހައިލަމް ވިދާޅުވެއްޖެއެވެ.\nކޮވިޑާއި ގުޅިގެން ވެންޓިލޭޓަރު ގަތުމުގައި ހެލްތު މިނިސްޓްރީން ޚިޔާނާތް ހިންގާފައިވާކަމަށް ތުހުމަތުކުރެވޭ މައްސަލަ ނުބަލަން ޕީޖީ އޮފީހުން ނިންމި ނިންމުމާއި ގުޅިގެން، މަޖިލީހުގެ ރައީސް މުޙައްމަދު ނަޝީދު ވަނީ ވެންޓިލޭޓަރުގެ މައްސަލައިގައި މަތިޖެހުނަދީފިނަމަ ރައްޔިތުންނަށް އިތުރަށް ލިބޭނެ ގެއްލުން ބޮޑުވާނެ ކަމަށާއި، އެ ކަމުގައި ސަރުކާރުން ބައިވެރިވެފައިވާ ކަމަށް ވިދާޅުވެފައެވެ. އަދި ވައްކަންކުރާ ސަރުކާރަކާއެކީ އެމްޑީޕީ އޮންނާކަށް ނޭދޭނެކަމަށް ވެސް ރައީސް ނަޝީދު ވިދާޅުވެފައިވެއެވެ.\nމީގެ އިތުރުން އެމްޑީޕީގެ ޕާލިމެންޓަރީ ގުރޫޕުގެ ލީޑަރު، މެދު ހެންވޭރު ދާއިރާގެ މެންބަރު އާޒިމް މިއަދު ވިދާޅުވީ ސަރުކާރުތެރޭގައި ވައްކަންކުރާކަމީ ކަނޑައެޅިގެން ފެންނަން އޮތް ޙަޤީޤަތެއްކަމަށެވެ. ހަމައެހެންމެ ރައްޔިތުންގެ ފައިސާއިން ވައްކަންކުރަމުން ދިއުން އަދިވެސް ނުހުއްޓޭތީ އެކަމާ ދެރަވާ ކަމަށާއި، އެމްޑީޕީން ކުރަމުންދާ މަސައްކަތަކީ އެކަންކަން ހުއްޓުވުންކަމަށް ވެސް އާޒިމް ވިދާޅުވިއެވެ.\n”ރައްޔިތުންނަށް އެބަ އެނގޭ ނިޒާމުގަ އެބައުޅޭކަން މައްސަލައެއް. އެހެންވީމާ އެބަޖެހޭކަން ބަރުލަމާނީއާ ދިމާއަށް ވިސްނުން ގެންދަން.“ އާޒިމް ވިދާޅުވިއެވެ.\nއާޒިމްގެ މި ވާހަކައާއި ގުޅިގެން ހައިލަމް މިއަދު ވިދާޅުވީ ސަރުކާރަށް ވަގަށް ގޮވާ ސަބަބު ވަރަށް ސާފުކަމަށެވެ.\n”މިއީ ކޯލިޝަން ހަދައިގެން ވެރިކަމަށް އައުމަށްފަހު، ދައުރު ދެބައި ނުވަނީސް ކޯލިޝަން ރޫޅައިލާޤައުމެއް.\nބަރުލަމާނީ ނިޒާމަކަށް ބަދަލުކޮށްފިނަމަ އަހަރު ދެކޮޅު ސަރުކާރު ބަދަލުވާނެ. މިކަމުން ރައްޔިތުންނަށް ލިބޭނީ ހުސް ގެއްލުން.“\nރައީސް ނަޝީދަކީ ރާއްޖޭގެ ވެރިކަމުގެ ނިޒާމު، ރިޔާސީ ނިޒާމަކުން ބަރުލަމާނީ ނިޒާމަކަށް ބަދަލުކުރައްވާން ބޭނުންފުޅުވާ އެއް ބޭފުޅާއެވެ. ހަމައެހެންމެ ދޭތެރެއަކުން އެކަމަށް ވަކާލާތުކުރައްވަނީ ވެސް އެ މަނިކުފާނެވެ. ރައީސް ނަޝީދު ވަނީ ރާއްޖޭގެ ވެރިކަމުގެ ނިޒާމު، ރިޔާސީ ނިޒާމަކުން ބަރުލަމާނީ ނިޒާމަކަށް ބަދަލުކުރުމާމެދު ރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙާއި ވާހަކަދައްކަވާނެ ކަމަށާއި، ދެ ބޭފުޅުންގެ މަޝްވަރާއާއެކީ ރަނގަޅުގޮތެއް ނިންމެވޭނެކަމަށް ވެސް ވިދާޅުވެފައެވެ.


އައި.ޓީ ސާމާނު ސަޕްލައިކޮށްދެއްވާނެ ފަރާތެއް ހޯދުމާ ގުލޭ\nމިނިސްޓްރީ އޮފް ހައުސިންގ އެންޑް އަރބަން ޑިވެލޮޕްމަންޓްއަށް ބޭނުންވާ އައި.ޓީ ސާމާނު ސަޕްލައިކޮށްދޭނެ ފަރާތެއް ހޯދުމަށް ބޭނުންވެއެވެ. ވީމާ، މި މަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝަރުތުހަމަވާ ހުރިހާ ފަރާތްތަކަށް ހުޅުވާލަމެވެ.\nމި އިޢުލާނާއި ގުޅޭ މަޢުލޫމާތު ކަރުދާސް މި އިޢުލާނާއިއެކު އެއްކަރުދާސް ކުރެވިފައިވާކަން މަޢުލޫމާތަށްޓަކައި ދެންނެވީމެވެ. އަދި، މި އިޢުލާނާއި ގުޅޭ މަޢުލޫމާތު ކަރުދާސް 2019 އޭޕްރިލް 21 ވާ އާދިއްތަ ދުވަހުގެ 08:00 އިން ފެށިގެން 2019 އޭޕްރިލް 28 ވާ އާދިއްތަ ދުވަހުގެ 14:00 ގެ ނިޔަލަށް މިނިސްޓްރީގެ ކައުންޓަރުން ލިބެން ހުންނާނެއެވެ.\nބީލަން ހުޅުވުން އޮންނާނީ 2019 އޭޕްރިލް 29 ވާ ހޯމަ ދުވަހުގެ 13:00 ގައި މިނިސްޓްރީ އޮފް ހައުސިންގ އެންޑް އަރބަން ޑިވެލޮޕްމަންޓް / އަމީނީމަގުގައެވެ. ވީމާ، 2019 އޭޕްރިލް 29 ވާ ހޯމަ ދުވަހުގެ 13:00 މިނިސްޓްރީއަށް ވަޑައިގެން އަގު ހުށަހެޅުއްވުން އެދެމެވެ.\nމި އިޢުލާނާއި ގުޅޭގޮތުން އިތުރު މަޢުލޫމާތު ސާފުކުރައްވަން ބޭނުންފުޅުވެވަޑައިގަންނަވާނަމަ 2019 އޭޕްރިލް 28 ވާ އާދިއްތަ ދުވަހުގެ 12:00 ގެ ކުރިން procurement@housing.gov.mv އަށް މެއިލް ކޮށްދެއްވުން އެދެމެވެ.\nޕަބްލިޝްކުރި ތާރީޚު: 18 އޭޕްރިލް 2019


SunOnline: Yaameenge shareeai: maanakurumuge bodu olhumeh, hushahelhunthah balai nugathumah ninmaifi\nޔާމީންގެ ޝަރީއަތް: މާނަކުރުމުގެ ބޮޑު އޮޅުމެއް، ހުށަހެޅުންތައް ބަލައި ނުގަތުމަށް ނިންމައިފި\nމުއާވިޔަތު އަންވަރު 25 May 2022, 11:49\nސުޕްރީމް ކޯޓުގައި ކުރިއަށް ގެންދިޔަ ރައީސް ޔާމީންގެ ޝަރީއަތުގެ މަޖިލީހެއްގެ ތެރެއިން: ކްރިމިނަލް ކޯޓުގައި މިއަދު ވަނީ އެމަނިކުފާނުގެ ޝަރީއަތެއް ބާއްވާފައި -----\nމާނަކުރުމުގައި އެރި އޮޅުމެއްގެ ސަބަބުން ކުރީގެ ރައީސް ޢަބްދުالله ޔާމީން ޢަބްދުލްޤައްޔޫމްގެ މައްސަލައިގައި ޝަރީއަތުގެ ކުރިން ހުށަހަޅާ ހުށަހެޅުންތައް ބަލައި ނުގަތުމަށް ނިންމައިފިއެވެ.\nޓުއަރިސްޓް ރިޒޯޓް ތަރައްގީ ކުރުމަށްޓަކައި ވ. އާރަށް ކުއްޔަށް ދޫކުރުމުގެ މުއާމަލާތާ ގުޅިގެން ރައީސް ޢަބްދުﷲ ޔާމީންގެ މައްޗަށް އުފުލައިފައިވަނީ މަނީލޯންޑަރިންގެ ދައުވާ އާއި ރިޝްވަތު ގަބޫލުކުރުމުގެ ދައުވާއެވެ. އަދި ރައްޔިތުންގެ މަޖިލީހުގެ ފެލިދޫ ދާއިރާގެ ކުރީގެ މެންބަރު ޔޫސުފް ނައީމްގެ މައްޗަށް ވަނީ ރިޝްވަތު ދިނުމުގެ ދައުވާ އުފުލާފައެވެ.\nއެ މައްސަލައިގައި އެންމެ ފަހުން ބޭއްވި ޝަރީއަތުގެ މަޖިލީހުގައި ވަނީ ޝަރީއަތުގެ ކުރިން ހުށަހަޅަން ހުރި ހުށަހެޅުންތައް ހުށަހެޅުމަށް ދައުލަތަށާއި ދިފާއަށް 15 ދުވަސް ދީފައެވެ.\nމިދިޔަ މަހުގެ 11 ވަނަ ދުވަހު އޮތް އެ ޝަރީއަތުގެ މަޖިލީހުގައި ދިފާއުން ވަނީ 15 ދުވަހުގެ މުއްދަތު ހަމަވާނީ ކޮން ދުވަހަކަށްތޯ ސުވާލު ކުރައްވާފައެެވެ.\nޖަވާބުގައި އިސް ގާޒީ އަޙްމަދު ޝަކީލް ވިދާޅުވީ, މާނަކުރުމުގެ ހަމަތައް ބަޔާންކުރުމުގެ ގާނޫނުގައި ދުވަސްތައް ގުނާނެ ގޮތް ވަރަށް ސާފުކޮށް އޮންނާނެ ކަމަށެވެ.\nމަހަކަށްވުރެ ގިނަ ދުވަސް ފަހުން މިއަދު ބޭއްވި ޝަރީއަތުގެ މަޖިލީހުގައި އިސް ގާޒީ ވަނީ ދައުލަތުންނާއި ދިފާއުން, ޝަރީއަތް ފެށުމުގެ ކުރިން ހުށަހަޅަން ހުރި ހުށަހެޅުންތައް ކޯޓަށް ފޮނުވި ތާރީޚު އޮޅުންފިލުވާފައެވެ.\nއެގޮތުން ދައުލަތުން ހުށަހެޅި ދެ ހުށަހެޅުން ކޯޓަށް ފޮނުވީ މިމަހުގެ ނުވައެއްގައެވެ. ރައީސް ޔާމީންގެ ހުށަހެޅުންތައް ފޮނުވާފައިވަނީ މިމަހުގެ އަށެއްގައެވެ. ޔޫސުފް ނައީމްގެ ހުށަހެޅުންތައް ކޯޓަށް ލިބިފައިވަނީ މި މަހުގެ 12 ވަނަ ދުވަހުއެވެ.\nފަނަރަ ދުވަސް ގުނާފައިވާ ގޮތާ މެދު ބަހުސް ކުރަމުން ދައުލަތުން އެންމެ ފުރަތަމަ ބުނީ, އެ މުއްދަތު ހަމަވަނީ މިމަހުގެ 10އަކަށް ކަމަށާއި އެއީ ހުށަހަޅަން ދިން ދުވަހާއި މުއްދަތު ހަމަވާ ދުވަހުގެ އިތުރުން ބަންދު ދުވަސްތައް އުނިކުރުމަށްފަހުގައި ކަމަށެވެ.\nދިފާއުން ރައީސް ޔާމީންގެ ފަރާތުން ވެސް ދައުލަތުގެ އެ ބުނުމަށް ވަނީ ތާއީދުކޮށްފައެވެ.\nނަމަވެސް ފަހުން ދައުލަތުން ވަނީ ހުށަހެޅުންތައް ހުށަހަޅާފައިވަނީ މުއްދަތު ހަމަވި ފަހުން ކަމަށް އެއްބަސްވެފައެވެ.\nމާނަކުރުމުގެ ގާނޫނާ ހަވަލާދީ މައްސަލަ ބައްލަވާ ގާޒީ އަޙްމަދު ޝަކީލް ވިދާޅުވީ, އެ މުއްދަތު ހަމަވަނީ މިދިޔަ މަހުގެ 27 ވަނަ ދުވަހަށް ކަމަށެވެ. އަދި ތިން ފަރާތުން ވެސް ހުށަހެޅުންތައް ކޯޓަށް ފޮނުވާފައިވަނީ މުއްދަތު ހަމަވި ފަހުން ކަމަށް ގާޒީ ވިދާޅުވިއެވެ.\nއެހެންކަމުން ގާޒީ ނިންމެވީ ތިން ފަރާތުގެ ހުށަހެޅުންތައް ވެސް ބަލައި ނުގަތުމަށެވެ.\nމާނަކުރުގެ ގާނޫނުގެ 35 ވަނަ މާއްދާގެ ނ. ގައި ބުނެފައިވަނީ ހަތް ދުވަހަށް ވުރެ ދިގު ނޫން މުއްދަތެއް ގުނާނަމަ އެ ދެމެދަށް އަންނަ ބަންދު ދުވަސްތައް, މުއްދަތު ގުނުމުގައި ނުހިމެނޭނެ ކަމަށެވެ.\nޝަރީއަތް ފެށުމުގެ ކުރިން ހުށަހަޅާ ހުށަހެޅުންތައް މުއްދަތުގެ ތެރޭގައި ހުށަހަޅާފައި ނެތް ކަމަށް ބަލައި ދެން އޮންނާނީ, ޝަރީއަތް ފެށުން ކަމަށް ގާޒީ އިއުލާނު ކުރެއްވިއެވެ. އަދި އަންނަ މަހުގެ ދެ ވަނަ ދުވަހު އޮންނަ ޝަރީއަތުގެ މަޖިލީހުގައި އޮންނާނީ އިބްތިދާއީ ބަޔާންތައް ހުށަހެޅުން ކަމަށް ގާޒީ ވިދާޅުވިއެވެ.


BREAKING: Moomina Abdul Gayyoom Kokkoafulhu Moomina Avahaara Vejje - Vaguthu\nރައީސް މައުމޫން، މޫމިނާ އަބްދުލްގައްޔޫމްއާ ސަލާމް ކުރައްވަނީ.\nކުރީގެ ރައީސް، ރައީސް މައުމޫން އަބްދުލްގައްޔޫމްގެ އެއްބަފާ ކޮއްކޯފުޅު އަދި ކުރީގެ ރައީސް އަބްދުﷲ ޔާމީން އަބްދުލް ގައްޔޫމްގެ ދައްތާފުޅު މޫމިނާ އަބްދުލްގައްޔޫމް މިއަދު އަވަހާރަވެއްޖެއެވެ.\nމޫމިނާއަކީ ދިވެހި ބަހާއި އަދަބިއްޔާތަށާއި ދިވެހި ދައުލަތަށް އަދި މާލޭގެ ގަލޮޅު އަވަށަށް ވަރަށް ގިނަ ހިދުމަތްތައް ކޮށްދެއްވި ހިދުމަތްތެރިއެކެވެ. އުމުރުން 80 އަހަރުގެ މޫމިނާ އަވަހާރަވީ ކުއްލި ގޮތަކަށެވެ. މޫމިނާގެ ހާލު މިއަދު ގޯސް ނޫން ކަމަށް އާއިލާގެ މެމްބަރަކު "ވަގުތަށް" ވިދާޅުވިއެވެ.\nއޭނާ ވިދާޅުވި ގޮތުގައި މިއަދު ހެނދުނު ވެސް މޫމިނާ އުޅުއްވީ ހެޔޮހާލުކޮޅުގައި ކަމަށާއި އެއްވެސް އާދަޔާ ހިލާފު ކަމެއް ފާހަގަ ކުރެއްވިފައި ނުވާ ކަމަށެވެ.\n"އާންމުކޮށް ހެނދުނު ސައިބޮއެގެން އޮށޯވެވަޑައިގަތުމަކީ ކުރައްވާ ކަމެއް. އާދައިގެ މަތިން މިއަދު ވެސް އެގޮތަށް ސައި ބޮއެގެން އޮށޯވެވަޑައިގަތީ. ހޭފުޅު ލެއްވުން ލަސްވެގެން ހޮސްޕިޓަލަށް ގެންދިޔައިރު އޮތީ އަވަހާރަ ވެފައި. ޑޮކްޓަރުން ވެސް ވިދާޅުވީ ހޮސްޕިޓަލަށް ގެނައިއިރު ވެސް އަވަހާރަވެފައިވާ ކަމަށް،" އާއިލާގެ މެމްބަރަކު ވިދާޅުވިއެވެ.\nމައުމޫނާއި މޫމިނާ އަދި ކުރީގެ މިނިސްޓަރު އަބްދުﷲ ހަމީދަކީ އެއްބަނޑު އެއްބަފާ ތިން ބޭފުޅުންނެވެ.\nމޫމިނާ ވަނީ ދިވެހި ބަަހާއި ތާރީހަށް ހިދުމަތް ކުރާ ގައުމީ މަރުކަޒުގެ އެސިސްޓެންޓް ޑިރެކްޓަރު ކަމުގެ މަގާމާއި ގަލޮޅު އަވަށުވެރިޔާގެ އެހީތެރިޔާގެ މަގާމު ފުރުއްވާފައެވެ.\nއައިޖީއެމްއެޗުގެ އަންހެނުންގެ ޚާއްސަ ޑޮކްޓަރު އަސީލް ޖަލީލާއި ވެލެންސިއާގެ ކުރީގެ ހިންގުންތެރިޔާ އަަދީލް ޖަލީލަކީ މޫމިނާގެ ދެ ބޭފުޅުންނެވެ. އަދި މޫމިނާއަކީ، ފުޓްބޯޅަ އެސޯސިއޭޝަން (އެފްއޭއެމް) ގެ ރައީސް ބައްސާމް އަދީލް ޖަލީލްގެ މާމަފުޅެވެ.\nމޫމިނާ އަވަހާރަވުމާ ގުޅިގެން އިދިކޮޅު ޕީޕީއެމް ޕީއެންސީ ކޯލިޝަނުން ވަނީ އާއިލާ އަށް ތައުޒިޔާ ފޮނުވައިފައެވެ.\nޕީޕީއެމް/ޕީއެންސީން ނެރުނު ބަޔާނެއްގައި ބުނީ މޫމިނާ އަވަހާރަވި ހަބަރު ޕްރޮގްރެސިވް ކޯލިޝަންގެ އެންމެހާ މެމްބަރުން އެހީ ފުން ހިތާމަ އާއި އަސަރާ އެކުގައި ކަމަށެވެ. އަދި މިވަގުތު ރައީސް ޔާމީން އާއިލާއާ ވަކިން ޖަލުގައި އޮންނަވަން ޖެހިވަޑައިގަތުމަކީ ހިތާމަ އާއި އަސަރު އިތުރަށް ބޮޑުވެގެންދާ ކަމެއް ކަމަށް ބަޔާނުގައިވެއެވެ.\nމޫމިނާގެ މައްޗަށް ކުރާ ކަށު ނަމާދު އޮންނާނީ މިއަދުގެ އަސުރު ނަމާދަށް ފަހު މާލޭގެ އާ ސަހަރާގައެވެ.\nޕީޖީގެ ނަން ލިސްޓުގައި އޮތްނަމަ، ރައީސް ޔާމީންގެ ދައުވާތައް ބާތިލްކުރަން ޖެހޭ: ޖަމީލް\nރައީސް މައުމޫން ވިދާޅުވަނީ މިރޭ ހަނދު ނުފެންނާނެ ކަމަށް\nއޭޕްރީލް 6, 2020 14:47\nމާތްﷲމަރުހޫމަގެ ފާފަފުއްސަވާ އާއިލާއައް ކެތްތެރިކަން މިންވަރުކުރައްވާށި އާމީން..\nއޭޕްރީލް 6, 2020 16:09\nމާތްﷲމަރުހޫމަގެ ފާފަފުއްސަވާ އާއިލާއައް ކެތްތެރިކަން މިންވަރުކުރައްވާށި އާމީން\nއޭޕްރީލް 6, 2020 16:37\nއޭޕްރީލް 6, 2020 17:05\nކުރީގެ ރައީސް، ރައީސް މައުމޫން އަބްދުލްގައްޔޫމްގެ އެއްބަފާ ކޮއްކޯފުޅު އަދި...\nމައުމޫނާއި މޫމިނާ އަދި ކުރީގެ މިނިސްޓަރު އަބްދުﷲ ހަމީދަކީ އެއްބަނޑު އެއްބަފާ ތިން ބޭފުޅުންނެވެ....\nވާނުވާ އަކީ ކޮބާ؟\nއިންނާލިﷲވައިންނާއިލައިހި ރާޖިިޢޫން..މާތްﷲ މަރުހޫމާގެ ފާފަފުއްސަވާ އާއިލާއައް ކެތްތެރިކަން މިންވަރުކުރައްވާށި އާމީން..\nއޭޕްރީލް 6, 2020 19:09\nވާނުވާޔަކީ ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެތިންމީހުންގެ ދެން ހަގަށްތިބި މީހުނަކީ އެއްބަފާ ވަކި މަންމަޔޭ!! ސާފުތަ؟؟؟\nއޭޕްރީލް 6, 2020 17:40\nމަރްޙޫމްގެ ފުރާނަފުޅަށް ފާފަފުއްސަވާ ރަޙްމަތް ލައްވާށި.އާމީން\nއޭޕްރީލް 6, 2020 19:32


Theyo Ufahdhaa Minvarun Dhuvaalaku 9.7 Million Feefa Madhukuran Ehbasvejje - Vaguthu\nތެޔޮ އުފައްދާ މިންވަރުން ދުވާލަކު 9.7 މިލިއަން ފީފާ މަދުކުރަން އެއްބަސްވެއްޖެ\nތެލުގެ އަގު ހިފެހެއްޓުމެއް ނެގި ދަށަށް ދަމުންދާ ދިއުން ހުއްޓުވަން އެންމެ ގިނައިން ތެޔޮ އުފައްދާ ގައުމުތަކުން ފާއިތުވި ހަތަރު ދުވަހު ކުރި މަޝްވަރާތައް އެންމެ ފަހުން އެއްބަސްވުމަކަށް އައިސްގެން ނިންމާލައިފިއެވެ. އެއްބަސް ވެފައި ވަނީ މިހާރު ދުވާލަކު އުފައްދަމުން ގެންދާ ތެލުގެ ތެރެއިން ދުވާލަކު 9.7 މިލިއަން ފީފާގެ ތެޔޮ މަދުކުރާށެވެ.\nތެލުގެ އަގު ހިފެހެއްޓުމެއް ނެތި ދަށަށް ދާތީ ތެލުގެ އަގު ހިފެހެއްޓުމަށް އަޅާނެ ފިޔަވަޅުތަކާއި ބެހޭ ގޮތުން މަޝްވަރާ ކުރީ ޕެޓްރޯލިން އެކްސްޕޯޓިން ކަންޓްރީސް ނަމަކަށް ކިޔާ ޖަމިއްޔާގައި ހިމެނޭ ގައުމުތަކާއި އޯޕެކްގައި ހިމެނޭ ގައުމުތަކުގެ ތެލާއި ބެހޭ ވަޒީރުންނެވެ.\nތެޔޮ އުފައްދާ މިންވަރު މަދުކުރުމަށް ކުރި މަޝްވަރާތަކުގައި ފުރަތަމަ މަސައްކަތް ކުރީ ދުވާލަކު ދިހަ މިލިއަން ފީފާ މަދުކުރާށެވެ. އެއަދަދަށް ތެޔޮ އުފެއްދުން މަދުކުރަން ގިނަ ގައުމުތަކުން ބުރާސްފަތި ދުވަހު އެއްބަސްވި ނަމަވެސް ފައިނަލް އެއްބަސްވުމަކަށް ނާދެވުނީ މެކްސިކޯ އިން އެގޮތައް އެއްބަސްވުނުމުންނެވެ. ދުވާލަކު 20 މިލިއަން ފީފާ މަދުކުރަން ވެސް އޯޕެކްގެ ގައުމުތަކުން އެއްބަސްވިއެވެ. ނަމަވެސް ކެނެޑާ އާއި ނޯވޭ އިން ވަނީ އެއަދަދަށް ތެޔޮ އުފެއްދުން މަދުކުރަން ދެކޮޅު ހަދާފައެވެ.\nތެޔޮ އުފެއްދުން މަދުކުރަން އެއްބަސްވާ ޖުމްލަ އަދަދަށް ތެޔޮ އުފެއްދުން މަދުކުރަނީ އެކި ގައުމުތަކަށް ބަހާލައިގެން އެގައުމަކަށް ޖެހޭ ނިސްބަތަކުން ތެޔޮ އުފެއްދުން މަދުކޮށްގެންނެވެ.\nމިހާރު ތެޔޮ އުފެއްދުން މަދުކުރުމުން ތެލުގެ އަގު ކޮންމެވެސް ވަރަކަށް އުފުލޭނެ ކަމަށް ބެލެވެއެވެ. ކޮވިޑް-19 އާއި ގުޅިގެން ދުނިޔެ ހުއްޓުމަކަށް އައިސްފައި ވުމުން ތެލަށް އޮންނަ ޑިމާންޑް ފާއިތުވި ދެމަހެއްހާ ދުވަހު ވަނީ ވަރަށް ބޮޑަށް ދަށަށް ގޮސްފައެވެ. ނަމަވެސް ތެޔޮ އުފައްދާ މިންވަރު މަދުކުރަން ހާއްސަކޮށް ސައުދީ އަރަބިއްޔާ އިން އައީ ދެކޮޅު ހަދަމުންނެވެ.


BREAKING: PG Bisham Magaamun Vaki Kuran Nimmi Nimmun Miadhu Baathil Kohfi - Vaguthu\nބިޝާމް މަގާމުން ވަކިކުރަން ނިންމި ނިންމުން ބާތިލްކޮށްފި\nޕްރޮސެކިއުޓަރ ޖެނެރަލށް (ޕީޖީ) އައިޝަތު ބިޝާމް އޭނާގެ މަގާމުން ވަކި ކުރުމަށް ނިންމި ނިންމުން ރައްޔިތުންގެ މަޖިލީހުގެ ޖުޑިޝަރީ ކޮމެޓީއިން މިއަދު ބާތިލްކޮށްފިއެވެ.\nރައްޔިތުންގެ މަޖިލީހުގެ ޖުޑިޝަރީ ކޮމެޓީއިން ބިޝާމް މަގާމުން ވަކި ކުރަން ނިންމީ އިއްޔެ އެވެ. ނަމަވެސް މިއަދު ބޭއްވި އެކޮމިޓީގެ ބައްދަލުވުމުގައި އިއްޔެ ނިންމި ނިންމުން ވަނީ ބާތިލްކޮށްފައެވެ. އަދި އެ ނިންމުން ބާތިލް ކުރީ ހަމައެކަނި އެ ކޮމިޓީންނެވެ.\nއެ ނިންމުން ބާތިލް ކުރަން ހުށަހެޅުއްވީ ހިންނަވަރު ދާއިރާގެ މެންބަރު ޖީހާން މަހުމޫދެވެ. ޖިހާންގެ އެ ހުށަހެޅުން ފާސްވީ ކޮމެޓީގެ ހަތަރު މެންބަރަކު ތާއިދު ކުރެއްވުމާއެކުއެވެ.\nއިއްޔެގެ ނިންމުން ބާތިލް ކުރަން ޖިހާން ހުށަހެޅުއްވީ އެ ހުށަހެޅުން ހުށަހަޅާފައިވަނީ އެމްޑީޕީގެ އުސޫލުތަކާ ހިލާފަށް ކަމަށް ވިދާޅުވެ އެވެ. އިއްޔެ އެ ހުށަހެޅުން ހުށަހެޅުއްވީ ފޮނަދޫ ދާއިރާގެ މެންބަރު މޫސާ ސިރާޖެވެ. އޭނާ މިއަދުގެ ކޮމެޓީ ބައްދަލުވުމަށް ވަޑައިނުގަންނަވަ އެވެ.\nމަޖިލީހުގެ ގަވައިދު އޮތް ގޮތުން މަޖިލީހުގެ ރައީސް، ކޮމެޓީގެ އެ ނިންމުން މަޖިލިސް ތަޅުމަށް ހިއްސާކޮށް އަނެއްކާވެސް އެ މައްސަލަ ދިރާސާ ކުރުމަށް ޖުޑީޝަލް ކޮމެޓީއަށް ފޮނުވަން ޖެހޭނެ އެވެ. ކޮމެޓީއިން އެކަމަށް ދިރާސާކޮށް، ރިޕޯޓް ތަޅުމަށް ފޮނުވުމުން ބަހުސްކޮށް، ޕީޖީ ވަކި ކުރުމާމެދު ވޯޓު ނަގާނެ އެވެ.\nއޮކްޓޯބަރ 17, 2019 16:02\nނުކެރޭނެ ވަކިކުރާކަށް ނަހަމަ ގޮތުގައި ކޮށްފަައިވާ ހުކުމްތަކާއި ބާތިލްކުރި ހުކުމްތައް ފަޅާއަރުވާލާނެތީ ބިރުން ޖަރީމާ ސަރުކާރު\nއޮކްޓޯބަރ 17, 2019 16:12\nކިޔަވަާއިގެން ތިބިމިީހުން ދުރުކޮއްފަ މަގުމަތިީގަ ދުވައަންތިބި އެން ޑިީ ޕިީ ގެމަގުމަތިީހަޅެޭލަވަން ތިބިފަހުލަވަާނުން ތަންތަނައްލިޔުންވަރައް ރަގަޅު..................................؟\nއޮކްޓޯބަރ 17, 2019 16:49\nރައްޔިތުން ގުބޯހެއްދުން ، އެމްޑީއެން ގެ އަޑުކަނޑުވާލުން، ލާދީނީ އެމްޑީއެން ބަންދުކުރޭ! ލާދީނީސަރުކާރު އިސްތިއުފާ!!!!!!!!!!!!\nއޮކްޓޯބަރ 17, 2019 17:12\nއެހެންވެދޯ މިއަދު ލަންކާއަށް އައިސް ލަންކާގެ ޑިފެންސް މިނިސްޓަރާ ބައްސަލުކުރީ. މީދޯމިހިންގާ ޖަރީމާއަކީ.\nއޮކްޓޯބަރ 17, 2019 17:15\nތީވާ ވަރުގަދަ ބިސާމެއް ހެހެހެ\nބިޝާމް ކޮއްމެކުލައަކައްވެސް މެޗްވާނެ ސާފުހުދެއް ވީމަ ނިމިދިއަ ހުރިހާދައުރެއްގެ ކުލަތައްހަދާދެނީ އެހާފެންވަރުގަ އެބަޔަކުއެދުނު ގޮތަކައް އެހާބަސްމަދުކޮއް.\nއޮކްޓޯބަރ 17, 2019 18:45\nކޮބާތަ އެއްކަލަ ބާރުގަދަ މޫސާ ސިރާޖް؟ ކިހިނެް ކަލޯ ކެނޑި ފޮނިތަކަށް މިވީ؟\nއޮކްޓޯބަރ 17, 2019 22:06\nމީވާ ގަދަ އަންހެނެއް\nއޮކްޓޯބަރ 17, 2019 22:43\nވަރުގަދަ ބިސާމެއްތާ މީނާއާހަމަކުޅެންބިރުން ދޯމިސަރުކާރުމިއުޅެނީ


ވާހަކަ: ކިޔުނު އެއްޗެއްވެސް ނެތް! ނުކިޔޭ އެއްޗެއްވެސް ނެތް!\nކިޔުނު އެއްޗެއްވެސް ނެތް! ނުކިޔޭ އެއްޗެއްވެސް ނެތް!\nކޮޕީ މުހައްމަދު ރަޝީދު\n26 އޭޕްރިލް 2021 | ހޯމަ 11:25\nކުޑަކޮއި މުޙައްމަދުފުޅަކީ ނޫސްކިޔުމަށް ވަރަށް ޝައުޤުވެރިކަން ހުންނަ ބޭކަލެކެވެ. ރާއްޖޭގައި ނުކުންނަ ކޮންމެ މަޖައްލާއެއް ކޮންމެ ނޫހެއް ހަމަ ގަވާއިދުން ބައްލަވާ، ކިއުއްވައެވެ. މިކަމަށް މުޙައްމަދުފުޅު ދެއްވާފައިވާ އަހުމިއްޔަތެއްގެ ސަބަބުން، އޭނާ އުޅުއްވާ އޮފީހަށް އެދުވަސްވަރު ނުކުތް "މޫންލައިޓް" އަށް އޯޑަރު ދެއްވާފައިވެއެވެ. އަދި ދެންވެސް ނުކުންނަ ނޫހެއްނަމަ، އެނޫހަކާއި، މަޝްހޫރު މަޖައްލާ "އާބާރު" އޭނާގެ ގެޔަށް ގަތުމުގެ އިންތިޒާމު ހަމަޖައްސަވާފައިވެއެވެ.\nމުޙައްމަދުފުޅު ނޫސް ކިއުއްވާ ގޮތާއި އެކަމުގައި ބަހައްޓާ "ފަރުވާތެރިކަން" އެއީ، އޭނާގެ ގޭތެރޭގައިވެސް، އަދި އޮފީހުގައިވެސް ޢާއްމު ވާހަކައެކެވެ. ނޫސް ލިބުމާއެކު ފުރަތަމަ ކިޔުއްވާނީވެސް އޭނާއެވެ. އެހެން މީހެއްގެ އަތުގައި ނޫސް ޖެހޭނީ އޭގެ ފަހުންނެވެ. މަޖާކަމަކީ މުޙައްމަދުފުޅު ނޫސް ކިއުއްވާ ނިމިގެން އަތުން ދޫކޮށްލެއްވިޔަސް، އަދި އެހިސާބުން އެކަން ނިމުމަކަށް ނާންނާތީއެވެ. ފަހަތުގައި ވަރަށް އާދަޔާ ޚިލާފުކަމެއް އޮންނާތީއެވެ. އެންމެންވެސް ހީނހީނފައި އެވާހަކަ ދައްކައެވެ. ނަމަވެސް، ސިއްރުންނެވެ. އެއީ މުޙައްމަދުފުޅަކީ އޮފީހުގެ މެނޭޖަރުކަމަށް ވާތީ، މުވައްޒަފެއްގެ ފަރާތުން އޭނާ ރުޅި ދުރުވެދާނެ ކަމެއް ނުކުރުމަށްޓަކައެވެ. އެއްފަހަރަކު އެއޮފީހުގައި އުޅުނު މުވައްޒަފަކަށް މުޙައްމަދު ފުޅު ނޫސް ކިޔުއްވުމުގައި ގެންގުޅުއްވާ އުސޫލާ ގުޅޭގޮތުން، ސައިގަޑީގައި ކެންޓީނުގައި ތިބެގެން މަލާމާތް ކުރިކަން އެނގިގެން އެނާ ވަނީ އޮފީހުން ވަކިކޮށްފައެވެ.\nވަކިކުރިކަމުގެ ޗިޓުގައި ބަޔާން ކޮށްފައިވަނީ މާފުނުކުރެވޭ ވަރުގެ ކުށެއް އޭނާ ކުރިކަމަށް ލިޔެ ސޮއި ކުރުވާފައެވެ.\nއެއްދުވަހެކެވެ. ހެނދުނު އޮފީސް ހުޅުވުމާއެކު، މުޙައްމަދުފުޅު ވަންނަވައި، ފުރަތަމަވެސް ހިއްޕެވީ (އާދައިގެ މަތިން) ކުރީ ދުވަހުގެ "މޫންލައިޓު" ގައެވެ. ދުރުވެ ބޮޑު ގޮނޑީގައި ޖައްސާލިއެވެ. އައިނު އެޅުއްވުމަށްފަހު ނޫސް ކިޔަން ފެއްޓެވިއެވެ. އޭރު ވަށައިގެން ސެކްރެޓެރީންނާއި ކާތިބުން ތިއްބެވެ. މުޙައްމަދުފުޅު ކިއުއްވާ ނިމުނީމާ ނޫސް ހޯދުމުގެ ބޭނުމުގައިއެވެ. މުޙައްމަދުފުޅު، އޭނާ ކިއުއްވާ ސްޓައިލުގައި ނޫސްކިއުއްވަން ފައްޓަވައިފިއެވެ. "މޫންލައިޓް – ވޮލިއުމް4– ނަމްބަރު 110 ...." ނޫހުގެ ނަމުން ފެށިގެން ނަންބަރާއި ވޮލިއުމްއާއި ހަފްތާގެ ދުވަހާއި ދެ ތާރީޚާއި ނަކަތައާއެކު ކިއުއްވާ، އޭގެފަހުން ފުރަތަމަ ސުރުޚީއާއި އެސުރުޚީގެ ދަށުގައިވާ ޚަބަރު ކިއުއްވައެވެ. އެންމެ އަކުރެއް ދޫނުކުރައްވައި މޫނު މަތީ ޞަފްޙާ މުޅިން ނިންމެވުމަށްފަހު ދެވަނަ ޞަފްޙާއަށް ފައްޓަވައެވެ. ކޮންމެއަކަސް އޭރުވެސް ނޫސް ކިޔާހިތުންތިބި މުވައްޒަފުން އެތަނުން ދުރަށް ނުގޮސް ތިއްބެވެ. މުޙައްމަދުފުޅު، ދެއްވިއިރަކުން ކިޔާލުމުގެ އުންމީދުގައެވެ.\nދެވަނަ ޞަފްޙާ ނިންމެވުމަށް ފަހު ތިންވަނަ ޞަފްޙާއަށް ބަދަލުވެއްޖެއެވެ. އޭރުދެން ބޯޖެހުމާއި، ބޯހޫރުމާއި، ފުއްޓަކި ޖެހުމާއި، ގޮށްމުށް ކަވާފައި މޭޒުމަތީ ޖެހުމާއި މިބާވަތުގެ ކަންތައް ފެށިގެން ހިނގަމުން ދެއެވެ. އެއީ، އެޚަބަރެއްގެ ނުވަތަ އެވާހަކައެއްގެ ދިލްޗަސްޕުކަން ހުންނަ މިންވަރެއްގެ މައްޗަށް، ބޭއިޚްތިޔާރުގައި މުޙައްމަދުފުޅަށް ކުރެއްވޭ ކަމެކެވެ. ދޮޅުގަޑިއެއްހައިއިރު ފަހުން، 12 ވަރަކަށް ޞަފްޙާގެ އެނޫސް އެންމެ އަކުރެއް ފިއްޔެއްވެސް ވައްޓައިނުލާ ކިޔައި ނިންމެވުމަށްފަހު، އެތާއިން އޮފީހުގެ ސެކްރެޓެރީ ބާރީގެ އަތަށް ނޫސް ދެއްވިއެވެ. "ކުދިންނޭ! ނޫސްކިއަން ވާނެ! ގިނައިން ކިޔަން ވާނެ! އެއީ ވަރަށް މަޢޫލޫމާތު މުއްސަނދިވާ ކަމެއް! އަދި 24 ގަޑިއިރުގެ ތެރޭގައި ދުނިޔޭގައިވާ ހުރިހާކަމެއް ތިމާއަށް އަންގައިދޭ އެންމެ މުހިއްމު ވަސީލަތަކީ ނޫސް! ރަނގަޅަށް ބަރާބަރަށް ނޫސްކިޔާ މީހަކަށް އެލިބޭ ފައިދާގެ ވާހަކަ ދެއްކުމެއްނެތް!" ކޮންމެއަކަސް މުޙައްމަދުފުޅު މިހާރު އެއިންނެވީ މުޅިނޫސް ކިއުއްވުމަށް ފަހު، ވަރަށް ހިތްހަމަ ޖެހިގެންނެވެ. މިހާރު ނޫސް ކިޔަމުން އެގެންދަނީ ސެކްރެޓަރީ ބާރީއެވެ. އޭނާ ކިއަނީ ފުދޭވަރަކަށް ބާރަށެވެ. "މޫސުން ނުބައިވުމުގެ ސަބަބުން، އުތުރު އަތޮޅެއްގެ ބައްތެއްޔެއް ދޮރުކަނޑުން ބޭރުވެ ގެއްލިއްޖެ!" ބާރީ ކިއާލިއެވެ. "އޭ ތިޔައީވެސް ތީގައި އޮތް ޚަބަރެއް؟ ކިޔާބަލަ، ކިޔާބަލަ! އަހަރެން ތިޔަ ޚަބަރެއް ނުދެކެމޭ!" މުޙައްމަދުފުޅު މިހެން ބުނުއްވުމުން، ބާރީ އެޚަބަރު ކިޔާދީފިއެވެ. އަނެއްކާވެސް ކުރިއަށް ދަނީއެވެ. "އަރުވާލާފައިތިބި 45 މީހުންނަށް، ރައީސް މަޢާފު ދެއްވައިފި!" ބާރީ ކިޔާލިއެވެ. "އޭ، ތިހެންވެސް އެބައޮތްތަ؟ ކިޔާލަބަލަ، ކިޔާލަބަލަ! ބަލަ ތިޔައީ އަހަރެން ނުދެކޭ ޚަބަރެކޭ! "އެޚބަރުވެސް ބާރީ ކިޔައިދީފިއެވެ. އަނެއްކާވެސް އެހެން ޚަބަރެކެވެ. "އދ. މަޖްލިސްގެ ސެކްރެޓަރީ ޖެނަރަލް، ޔޫރަޕުގެ3ޤައުމަކަށް ދަތުރުފުޅެއް ފައްޓަވައިފި!" "ތިހެންވެސް ތީގައި އެބައޮތް؟ ބަލަ މަށެއް ނުދެކެމޭ! ކިޔާލަބަލަ، ކިޔާލަބަލަ!" ބާރީ ޚަބަރުވެސް އެކީގައި ކިޔައިދީފިއެވެ. "ޖަޕާނުގެ ހޯންޝޫ އާއި ހިކައިޑޯ އަށް ގުގުރައިފާ ހޮނުއަޅައިފި!" "ހޮނުއެޅީއޭ؟ ގުގުރީއޭ؟ ތިހެންވެސް ތީގައި އެބައޮތް؟ އަވަހަށް ތިޚަބަރު ކިޔައިދީ!" ބާރީ އެކަންވެސް ކޮށްފިއެވެ. މިއީ، އަކުރެއްވެސް ފިއްޔެއްވެސް ވައްޓައިނުލައި، މުޅިނޫސް އެއްކޮޅުން އަނެއްކޮޅަށް ކިއުއްވާ، މުޙައްމަދުފުޅުގެ ކޮންމެ ދުވަހެއްގެ ހާލެވެ. އެކީގައި ކިއުއްވައެވެ. އެކަމަކު ކިއުއްވުނު ތަނެއް އޮންނަކަމަކަށްވެސް ނުވެއެވެ.


SunOnline: Maldives Islamic Bankun mihaaru vaguthun Visa card libeyne\nމޯލްޑިވްސް އިސްލާމިކް ބޭންކުން މިހާރު ވަގުތުން ވިސާ ކާޑު ލިބޭނެ\nމުހައްމަދު ޔަމީން 22 Jan 2022, 16:04\nފަސޭހަކަމާއިއެކު އެމްއައިބީގެ ކޮންމެ ބްރާންޗަކުން ވެސް ވަގުތުން ލިބޭ ވިސާ ކާޑެއް އެމްއައިބީއިން ތަޢާރަފް ކޮށްފިއެވެ.\nމި ކާޑު މާލެއިން ބޭނުންވާ މީހުނަށް ފަސޭހައަކަށްޓަކައި އެ ބޭންކުގެ ބާޒާރު ސާވިސް ސެންޓަރު ހުޅުވިފައި ހުންނަ ގަޑި އިތުރުކުރެވިފައިވާ ކަމަށްވެސް އެ ބޭންކުން ބުނެއެވެ. އެ ސެންޓަރު މިހާރު ހުޅުވިފައި ހުންނާނީ ހެނދުނު ދިހައަކުން ހަވީރު ހަޔަކަށެވެ.\nއަލަށް ތައާރަފު ކުރި ވިސާ ކާޑުން ވެސް އެހެން ކާޑުތައް ފަދައިން ރާއްޖޭގައި ވިސާ ގަބޫލުކުރާ ކޮންމެ ތަނަކުން ވެސް އިތުރު ޗާޖަކާ ނުލައި، ފަސޭހަކަމާއެކު ފައިސާ ދައްކާލެވޭނެއެވެ. އަދި އިސްލާމިކް ބޭންކުގެ ކާޑު ގެންގުޅޭ ފަރާތްތަކަށް އަމާޒުކުރާ ޕްރޮމޯޝަންތަކުގައި ވެސް މި ކާޑު މެދުވެރިކޮށް ބައިވެރިވެވޭނެ ކަމަށް އެ ބޭންކުން ބުނެއެވެ.\nމީގެ އިތުރުން އެމްއައިބީގެ "އެވްރިޑޭ ބެނެފިޓްސް" ސްކީމްގެ ދަށުން ރަޖިސްޓްރީ ކުރެވިފައިވާ ފިހާރަތަކުން ޑިސްކައުންޓް ވެސް މި ކާޑުން ލިބޭނެއެވެ.\nމިއީ ރާއްޖޭގައި މިފަދަ ވިސާ ކާޑެއް ދޫކުރަން ފެށި ފުރަތަމަ ފަހަރެވެ. އެމްއައިބީ އިން ބުނީ މި ކާޑު ތައާރަފުކުރީ މީގެކުރިން އެ ބޭންކުން ތައާރަފުކުރި ވަގުތުން ލިބޭ ފައިސާ ކާޑަށް ލިބުނު ތަރުހީބުގެ އަލީގައި ކަމަށެވެ.\nއެމްއައިބީ އިންސްޓަންޓް ވިސާގެ ޕޯސްޓަރެއް\nމި ބާވަތުގެ ކާޑާއި އާދައިގެ ވިސާ ކާޑަކާ ހުންނާނެ ހަމައެކަނި ތަފާތަކީ ވަގުތުން ލިބޭ ކާޑުގައި ވެރިފަރާތުގެ ނަންޖަހާފައި ނެތުން ކަމަށް ވެސް އެ ބޭންކުން ބުނެއެވެ. އެމްއައިބީން ބުނީ މިހާތަނަށް ލިބިފައި ހުރި ފީޑްބެކަށް ބަލާއިރު ކާޑުގައި ނަން ޖަހާފައި ނެތުމަކީ ލިބޭ އިތުރު ރައްކާތެރިކަމެއް ކަމަށް ގިނަ ކަސްޓަމަރުން ދެކޭ ކަމަށެވެ.\nއެއީ ކާޑު ގެއްލޭ ހާލަތެއްގައި ވެސް އެއީ ކާކުގެ ކާޑެއްކަން ނޭނގޭތީ އެއިން ނާޖާއިޒު ފައިދާއެއް ނެގުމުގެ ފުރުސަތު ކުޑަވާތީ ކަމަށް ބައެއް ކަސްޓަމަރުންނާ ހަވާލާދީ ބޭންކުން ބުންޏެވެ.\nއެމްއައިބީން ބުނީ އެ ބޭންކުގައި އަލަށް އެކައުންޓެއް ހުޅުވާ ފަރާތްތަކަށް ވެސް ވަގުތުން ވިސާ ކާޑެއް ލިބޭނެކަމަށެވެ. އަދި ކާޑު ލިބޭ ވަގުތުން ފެށިގެން އެއްވެސް ދައްޗެއް ނެތި ކާޑު ބޭނުން ކޮށްގެން މުއާމަލާތް ކުރެވޭނެ ކަމަށެވެ. އަދި އެހެނިހެން ކަސްޓަމަރުންނަށްވެސް ބެންކަށް ޒިޔާރަތް ކުރެއްވުމުން ވަގުތުން ކާޑު ދިނުމުގެ ޚިދުމަތް ހަމަޖެހިފައިވާކެ ކަމުގައި ބެންކުން މަޢުލޫމާތުދެއެވެ.\n"މި ކާޑު ތައާރަފް ކުރުމުގައި އަޅުގަނޑުމެންގެ އަމާޒަކީ ފަސޭހަކަމާއެކު ޒަމާނީ ކާޑެއް ކަސްޓަމަރުންނަށް ލިބޭނެ މަގުފަހިކޮށްދިނުން" އެމްއައިބީން ބުންޏެވެ.\nކޮވިޑުގެ ހާލަތު ގޯސްވަމުން އަންނާތީ، ބޭންކަށް ހިދުމަތް ހޯދުމަށް ދިއުމުގެ ކުރިން އެމްއައިބީން ބޭނުންކުރާ އޮންލައިން ސިސްޓަމެއް ކަމުގައިވާ "އޭންޓް ކިއު"އިން ނަންބަރެއް ނަގައިގެން ދިއުމަށް އެ ބޭންކުން އިލްތިމާސް ކުރެއެވެ.\nމޯލްޑިވްސް އިސްލާމިކް ބޭންކަކީ ރާއްޖޭގައި އިސްލާމިކް ފައިނޭންސްގެ އުސޫލުތަކުގެ ދަށުން ހިންގާ ހަމައެކަނި ބޭންކެވެ. އެ ބޭންކުގެ ގޮފިތައް ރާއްޖޭގެ ހުރިހާ ސިޓީއަކާއި، ގދ.ތިނަދޫގައި ހުރެއެވެ.\nއެމްއައިބީގެ އުޖާލާ ފެސިލިޓީގެ ޚިދުމަތް މަސްވެރިންނަށް\nއެމްއައިބީގެ ސީއީއޯ މަގާމުން ވަކިކޮށްފި


ކުޅިވަރު - އޭވީސީ ސެންޓްރަލް ޒޯން\nއޭވީސީ ސެންޓްރަލް ޒޯން: ސީދާ ތިން ސެޓުން ރާއްޖެ ބަލިކޮށް ނޭޕާލް އަށް ރަނގަޅު ފެށުމެއް\nރާއްޖޭގައި ކުރިން ކުޅުމުން އަދި ރާއްޖޭ ކުޅުންތެރިންގެ ކުޅުން އެނގޭތީ އެކަމުގެ އެޑްވާންޓޭޖް ނެގުނު: ޕްރަތީބާ\nނޭޕާލް އަތުން ރާއްޖެ ބަލިވީ މެޗު އެކްސްޕީރިއަންސް މަދުވުމުން: ގައުމީ އަންހެން ވޮލީ ޓީމުގެ ކޯޗު\nރާއްޖެއާ ދެކޮޅަށް ނޭޕާލް ކުޅުނު މެޗު އެޓީމުން ކާމިޔާބުކުރީ ސީދާ ތިން ސެޓުން\nކ. މާލެ 28 ޖެނުއަރީ 2017 | ހޮނިހިރު 00:34 1,592\nރާއްޖޭ އަންހެން ވޮލީ ޓީމު - މުހައްމަދު ޝަރުހާން\nއެފްއައިވީބީ ވުމެންސް ވޯލްޑް ވޮލީބޯލް ޗެމްޕިއަންޝިޕް ކޮލިފިކޭޝަން 2018 ގައި ސީދާ ތިން ސެޓުން ރާއްޖެ ބަލިކުރުމަށް ފަހު، ނޭޕާލުން މުބާރާތުގެ ފެށުން ރަނގަޅުކޮށްފި އެވެ.\nފުރަތަމަ ފަހަރަށް ރާއްޖޭގައި ބާއްވާ ބައިނަލްއަގުވާމީ އަންހެން ވޮލީބޯޅަ މުބާރާތުގެ ފުރަތަމަ ސެޓްގައި ނޭޕާލް ޓީމުން ވަނީ މޮޅު ކުޅުމެއް ދައްކާފައެވެ. އެގޮތުން އެޓީމުން މި ސެޓް ކާމިޔާބުކުރީ 17-25 އިންނެވެ.\nދެވަނަ ސެޓް ފަށައިގެން ރާއްޖެއިން ވަނީ ތަފާތު މޮޅު ކުޅުމެއް ދައްކާފައެވެ. އެހެން ނަމަވެސް ނޭޕާލުން ވަނީ ފަހަތުން އަރާ ޕޮއިންޓްތައް ހޯދައިގެން ދެވަނަ ސެޓު ވެސް 17-25 އިން ކާމިޔާބުކޮށްފައެވެ.\nތިންވަނަ ސެޓަށް ރާއްޖޭގެ ޓީމު ނިކުތީ އިތުރު ހިތްވަރަކާ އެކުގައެވެ. އެހެން ނަމަވެސް ރާއްޖެއިން ރަނގަޅަށް ތިންވަނަ ސެޓުގައި ކުޅެމުންދަނިކޮށް ނޭޕާލުން ވަނީ ބޮޑު ލީޑަކާއެކު މެޗު ކާމިޔާބުކޮށްފައެވެ. ތިން ވަނަ ސެޓް ނޭޕާލުން ކާމިޔާބުކުރީ 12-25 އިންނެވެ.\nދިގު އަދި ވަރުގަދަ ކުޅުންތެރިން ތިބި ނޭޕާލާ ދެކޮޅަށް ރާއްޖޭގެ ޓީމު ރަނގަޅު ކުޅުމެއް ދައްކާފައިވާއިރު، ނޭޕާލު ކުޅުންތެރިން ނަގާ ބާރު ޝޮޓްތައް ވެސް ރާއްޖޭގެ ކުޅުންތެރިން ވަނީ ދިފާއުކޮށްފައެވެ. މީގެ އިރުން ރާއްޖޭގެ ހައްވާ ރާޝިދާ ވަނީ މި މެޗުގައި ގިނަ ޕޮއިންޓް ހޯދައިދީފައެވެ. އޭނާ ވެސް ވަނީ މި މެޗުގައި މޮޅު ކުޅުމެއް ދައްކާފައެވެ.\nމެޗަށް ފަހު ވާހަކަ ދައްކަމުން ރާއްޖޭގެ ކޯޗު އަހުމަދު އަދީލް ބުނީ މެޗުން ބަލިވީ ރާއްޖޭގެ ކުޅުންތެރިން މެޗު އެކްސްޕީރިއަންސް މަދުވުމުން ކަމަށާއި، ރަނގަޅު ކުޅުމެއް ކުޅުންތެރިން ދައްކާފައިވާ ކަމަށެވެ.\nއެގޮތުން އޭނާ ބުނީ މެޗުގައި ރާއްޖޭގެ ކުޅުންތެރިން ރަނގަޅު ބްލޮކްތަކެއް ކޮށްފައިވާއިރު، ނޭޕާލާ ދެކޮޅަށް ރަނގަޅު ފައިޓެއް ދީފައިވާ ކަމަށް ވެސް ގަބޫލުކުރާ ކަމަށެވެ.\nމެޗުގައި އެންމެ މޮޅު ކުޅުމެއް ދައްކާފައި ވަނީ ނޭޕާލް ޓީމުގެ ޕްރަތީބާ މާލީ އެވެ. މީގެކުރިން ރާއްޖޭގެ ޓީމުތަކަށް ކުޅެފައިވާ ޕްރަތީބާ ބުނީ ރާއްޖެއާ ދެކޮޅަށް އެ ގައުމުގެ ދަނޑުގައި ކުޅެ މޮޅުވުމުން އެކަމާ ހިތްހަމަޖެހޭ ކަމަށެވެ. އެހެން ނަމަވެސް އޭނާ ބުނީ ކުޅުންތެރިންނަށް މެޗުގައި މާ އެދެވޭ ކުޅުމެއް ދެއްކިފައިނުވާ ކަމަށެވެ.\nމީގެ އިތުރުން އޭނާ ބުނީ ރާއްޖޭގައި މީގެ ކުރިން ކުޅުމުން އެކަމުގެ ފައިދާ ލިބުނު ކަމަށާއި، ރާއްޖޭ ބައެއް ކުޅުންތެރިން ކުޅޭ ސްޓައިލް ވެސް އެނގޭ ކަމަށެވެ. އިރާން މެޗަށް އެކަށީގެންވާ ވަގުތު އޮތްކަން ފާހަގަކުރަމުން ޕްރަތީބާ ބުނީ އެ މެޗުގައި ނެރެވެން އޮތް އެންމެ ރަނގަޅު ނަތީޖާ ނެރޭނެ ކަމަށެވެ.\nމުބާރާތުގައި ދެން މެޗެއް އޮންނާނީ އަންނަ ހޮނިހިރު ދުވަހު އެވެ. ހޮނިހިރު ދުވަހު ހަވީރު ކުޅޭ މެޗުގައި ބައްދަލުކުރާނީ ނޭޕާލް އަދި އީރާނެވެ. އީރާނަކީ އޭޝިއާގެ 8 ވަނަ އަށް އެންމެ މޮޅު އަންހެން ވޮލީ ޓީމެވެ.


Evves meehaku vaguthee hiyalakah nudhey: Disaster\nއެއްވެސް މީހަކު ވަގުތީ ހިޔަލަކަށް ނުދޭ: ޑިސާސްޓާ\nރޭ މާލޭގައި ހިނގި އަލިފާނުގެ ބޮޑު ހާދިސާގައި ދެވަނަ އަށް ރޯވި 12 ބުރީގެ ގަދަގޭ މުހައްމަދުފުޅު ބިލްޑިންގެ މަތީ އަލިފާނާއެކު ބުރަބުރައިގެން ދިޔަ ބައިތައްއް އެ ސަރަހައްދުގައިވާ ކުޑަހެންވޭރު ޓާފް ދަނޑަށް އެޅިފައި -- އަހުމަދު އަޝްހާދު އަބްދުﷲ (ޖެރީ) | އަވަސް\nމާލޭގެ ހެންވޭރުގައި ރޭ ހިނގި އަލިފާނުގެ ބޮޑު ހާދިސާއާއި ގުޅިގެން ވަގުތީ ބޯހިޔާވަހިކަން ބޭނުން ވެގެން އެްވެސް ފަރާތަކުން އެދިފައި ނުވާ ކަމަށް ނެޝަނަލް ޑިޒާސްޓާ މެނޭޖްމަންޓް އޮތޯރިޓީ (އެންޑީއެމްއޭ) އިން ބުނެފި އެވެ.\nއިންޑިއާ ބޭންކް އެސްބީއައި އާއި މުއާސަލާތީ ކުންފުނި އުރީދޫގެ އޮފީސް ފަދަ ގިނަ އޮފީސްތަކެއް ހުންނަ ގަދަގޭ މުހައްދުފުޅު ބިލްޑިންގާއި އިތުރު އެހެން ދެ ބުރި އިމާރާތެއްގައި ރޭ ވަނީ ނުރައްކާތެރި އަލިފާނުގެ ހާދިސާއެއް ހިނގާއި އެ ދެ އިމާރާތަށް ބޮޑެތި ގެއްލުންތަކެއް ވެފަ އެވެ.\nމި ހާދިސާ އާއި ގުޅިގެން އެ ސަރަހައްދުގައި ހުރި އެހެން އިމާރާތްތަކުން ވެސް ރޭ މީހުން ހުސްކޮށް ވަގުތީ ހިޔާވަހިކަން ދޭންޖެހޭ މީހުންނަށް ކަލާފާނު ސްކޫލް ވަނީ ތައްޔާރު ކޮށްފައި ވެއެވެ. އަދި އެހީތެރިކަން ބޭނުންވާ ފަރާތްތަކުގެ މައުލޫމާތު އެ އޮތޯރިޓިން ވަނީ ރޭ ދަންވަރުން ފެށިގެން ހޯދާފަ އެވެ.\nއެންޑީއެމްއޭގެ ޗީފް އެކްޒެކްޓިވް ހިސާން ހަސަން އަވަސް އަށް މައުލޫމާތު ދެއްވަމުން މިއަދު ވިދާޅުވީ ރޭގެ އަލިފާނާ ގުޅިގެން އެއްވެސް މީހަކު ބޯހިޔާވަހިކަމަށް އަދި އެދިފައި ނުވާ ކަމަށެވެ. އަދި އަލިފާން ނިއްވާލުމުން މީހުން ދިރިއުޅޭ އިމާރާތްތަކުގެ ރައްކާތެރިކަން ކަށަވަރު ކުރުމަށް ފަހު އެ އިމާރާތްތަކަށް މީހުން އަލުން ބަދަލުވެފައިވާ ކަމަށް ވެސް އޭނާ ވިދާޅުވި އެވެ.\n"އެއްވެސް މީހަކު ނެތް އަދި އެހީތެރިކަމަށް އެދިފައެއް. އަލިފާން ނިއްވާލުމާއެކު އެބައެއްގެ އިމާރާތުގެ ރައްކާތެރިކަން ކަށަވަރު ކުރުމަށްފަހު އެ އެންމެން ވެސް ވަނީ ގެތަޖކަށް ވަދެފައި" އޭނާ ވިދާޅުވި އެވެ.\nގާތްގަނޑަކަށް ރޭ 9:30 އެހާކަންހާއިރު ފުރަަތަމަ އަލިފާން ރޯވީ ބޮޑުތަކުރުފާނު މަގުން އާޓިފިޝަލް ބީޗާ ދިމާއަށް ވާގޮތަށް ހުންނަ "ކެފޭ ޓިއޯލޯ" ހިންގަމުން އައި ދެ ބުރި އިމާރާތުގަ އެވެ. އެ އަލިފާން ނިއްވާ ނުލެވި މުޅިތަން އަނދާ ހުލިވަމުން ދަނިކޮށް ޖެހިގެން ހުންނަ އެސްބީއައި، އާއި މުއާސަލާތީ ކުންފުނި އުރީދޫގެ އޮފީސް ހިންގާ، 12 ބުރީގެ ގަދަގޭ މުހައްމަދުފުޅު ބިލްޑިންގުގެ އެން މަތީ ބުރިއާއި ޓެރަހުގައި އަލިފާން ރޯވެ ގެއްލުންތައްވީ އެވެ.\nގިނަ އަދަދެއްގެ ފަޔާމަނުންނާއި ފަޔާ ލޯރިތައް ބޭނުންކޮށް އަލިފާން ނިއްވާލެވުނީ ދަންވަރު 12:00 ޖަހައި ބޮޑުވި ފަހުންނެވެ. މި ބޮޑު އަލިފާނުގައި މީހަކަށް ގެއްލުމެއް ނުވެއެވެ. އެކަމަކު މާލީ ގެއްލުން މިލިއަނުން ގުނޭނެ އެވެ.\nއުރީދޫ އަލިފާން އެމްއެންޑީއެފް + ސްޓޭޓް ބޭންކް އޮފް އިންޑިއާ މާލޭ ސިޓީ ޓިއޯލޯ އަލިފާން\nއަލިފާނުގައި އުރީދޫއާއި އެސްބީއައިއަށް ބޮޑު ގެއްލުމެއް\n"ކެފޭ ޓިއޯލޯ" އަލިފާން\nއަލިފާނަށް ފަހު ޓިއޯލޯ ސަރަހައްދު


SunOnline: Sarukaaru kunfunithah vikaalumun zuvaanunah vazeefaa ge dhoru bandhuvaane: Raees Yameen\nސަރުކާރު ކުންފުނިތައް ވިއްކާލުމުން ޒުވާނުންނަށް ވަޒީފާގެ ދޮރު ބަންދުވާނެ: ރައީސް ޔާމީން\nއަހްމަދު އިޒްމީމް 16 Jan 2022, 00:10\nމުސާ ފަތުހީ އާދަމްގެ ކެމްޕޭން ޖަލްސާގައި ކުރީގެ ރައީސް އަބްދުﷲ ޔާމީން އަބްދުލްގައްޔޫމް ވާހަކަފުޅުދައްކަވަނީ--- ފޮޓޯ/ ޕީޕީއެމް\nސަރުކާރުގެ ކުންފުނިތައް ވިއްކާލުމުން ޒުވާނުންނަށް ހުޅުވިފައިވާ ވަޒީފާގެ ދޮރު ބަންދުވާނެކަމަށް ކުރީގެ ރައީސް އަބްދުﷲ ޔާމީން އަބްދުލްގައްޔޫމް ވިދާޅުވެއްޖެއެވެ.\nމިއަހަރުގެ ދައުލަތުގެ ބަޖެޓުގައި ސަރުކާރުގެ 13 ކުންފުއްޏެއް ކޯޕަރަޓައިޒޭޓް ކުރުމަށް ވަނީ ބަޖެޓުކޮށްފައެވެ.\nށ. ފޯކައިދޫގައި މިރޭ ބޭއްވި މޫސާ ފަތުހީ އާދަމްގެ ކެމްޕޭން ޖަލްސާގައި ވާހަކަފުޅު ދައްކަވަމުން ރައީސް ޔާމީން ވިދާޅުވީ މި ސަރުކާރުން ޒުވާނުން ވަޒީފާތަކުން މަހުރޫމްކޮށްފައިވާ ކަމަށެވެ.\nޒުވާނުންނަށް ވަޒީފާ ދިނުމަށް އެންމެ ފަސޭހަގޮތަކީ ސަރުކާރު ހިއްސާވާ ކުންފުނިތަކުން ވަޒީފާތައް އުފައްދައި ވަޒީފާ ދިނުންކަމަށް ރައީސް ޔާމީން ވިދާޅުވިއެވެ. އެމަނިކުފާނެގެ ވެރިކަމުގައި އުފެއްދި އެއްލައްކައަށް ވުރެ ގިނަ ވަޒީފާ ވެސް އުފެއްދީ ކުންފުނިތަކުގެ ތެރެއިންކަމަށް އެމަނިކުފާނު ވިދާޅުވިއެވެ.\nރައީސް ޔާމީން ވިދާޅުވީ ސިވިލް ސާވިސްގެ ތެރެއިން ގިނަ ވަޒީފާތަކެއް އުފެއްދުމަކީ ދައުލަތުގެ ބަޖެޓަށް ބާރުބޮޑުވާނެ ކަމެއްކަމަށެވެ.\nމި ސަރުކާރުން ބޭރުގެ މީހުންނަށް ކުންފުނިތަކުން ވަޒީފާދޭ ކަމަށާއި އެފަދަ ކަންކަމުން ގެއްލުންވަނީ ހަމަ ދިވެހި ޒުވާނުންނަށް ކަމަށް އެމަނިކުފާނު ވިދާޅުވިއެވެ.\n"ރާއްޖެ ޓުއަރިޒަމް ބެސްޓް ޑެސްޓިނީއަށް ވީމަ އަތްޖަހާ. އެކަމަކު އެތަނުންލިބޭ މަންފާއަށް ބަލާއިރު އެ އިން ލިބޭ ނަފާއެއް ފައިދާއެއް ލިބެންޖެހެނީ ބިދޭސީންނަށް. ކުންފިނިތަކުގެ ހިދުމަތްދޭން ޖެހެނީ ދިވެހީންނަށް. އެކަމަކު އެތަނުން މަންފާ ލިބެނީ ބިދޭސީންނަށް." ރައީސް ޔާމީން ވިދާޅުވިއެވެ.\nމި ސަރުކާރުން ވަޒީފާ އިތުރުކުރުމަށް ކުރާހާ ވެސް ކަމަކީ ސިޔާސީ މަގާމްތަކަށް ގިނަ ބަޔަކު އައްޔަން ކުރުން ކަމަށް އެމަނިކުފާނު ވިދާޅުވިއެވެ. އެގޮތުން މި ސަރުކާރުން މިހާތަނަށް 1،029 މީހަކު ސިޔާސީ މަގާމްތަކަށް އައްޔަންކޮށްފައިވާ ކަމަށް ރައީސް ޔާމީން ވިދާޅުވިއެވެ.\n"މިއިން ކޮންމެ ވަޒީފާގެ މުސާރަ މި އުޅެނީ އެވްރެޖް ގޮތެއްގައި 18،000 ރުފިޔާގެ ތެރޭގައި. ކޮބައިތޯ މި ދުރު ރަށްރަށުގައި ތިބި ޒުވާނުންނަށް ވަޒީފާގެ ފުރުސަތު. މިހިރީ ސިޔާސީ މަގާމް އުފައްދާފަ،" ރައީސް ޔާމީން ވިދާޅުވިއެވެ.\nސިޔާސީ މަގާމު އުފެއްދުމަށް އެމަނިކުފާނު ދެކޮޅު ނަހަދާކަމަށާއި ނަމަވެސް ޒުވާނުންނަށް ވަޒީފާގެ ދޮރު ބަންދުވާނެހެން ކުންފުނިތައް ވިއްކާލުން ބަލައިނުގަންނަ ކަމަށް ވެސް އެމަނިކުފާނު ވިދާޅުވިއެވެ.\nކޮމަންޑޫދާއިރާގެ ބައި އިލެކްޝަނުގެ ކެމްޕޭނަށް ރައީސް ޔާމިން އެ ދާއިރާއަށް ވަޑައިގަތީ މިދިޔަ ބުރާސްފަތި ދުވަހުއެވެ.\nމި ދާއިރާގެ ބައި އިލެކްޝަނުގެ ފޯރި ގަދަވެފައިވާއިރު މިރޭ ނައިބު ރައީސް ފައިސަލް ނަސީމް ވެސް ވަނީ އެ ދާއިރާއަށް ވާދަކުރައްވާ އެމްޑީޕީގެ ކެންޑިޑޭޓް މުހައްމަދު ރާޝިދުގެ ކެމްޕޭން ޖަލްސާގައި ބައިވެރިވެވަޑައިގެންފައެވެ.


ދިވެހި ::سبإ - ސަބާ\n﴿١﴾ الْحَمْدُ لِلَّهِ الَّذِي لَهُ مَا فِي السَّمَاوَاتِ وَمَا فِي الْأَرْضِ وَلَهُ الْحَمْدُ فِي الْآخِرَةِ ۚ وَهُوَ الْحَكِيمُ الْخَبِيرُ حمد ހުރީ اللَّه އަށެވެ. އެކަލާނގެއީ، އުޑުތަކާއި، ބިމުގައިވާހާ އެއްޗަކާއި، ކަމެއް، އެކަލާނގެއަށް މިލްކުވެގެންވާ ރަސްކަލާނގެއެވެ. އަދި آخرة ދުވަހުންވެސް حمد ހުރީ އެކަލާނގެއަށެވެ. އަދި އެކަލާނގެއީ، މޮޅަށް ދެނެވޮޑިގެންވާ، حكيم ވަންތަ ރަސްކަލާނގެއެވެ.\n﴿٢﴾ يَعْلَمُ مَا يَلِجُ فِي الْأَرْضِ وَمَا يَخْرُجُ مِنْهَا وَمَا يَنزِلُ مِنَ السَّمَاءِ وَمَا يَعْرُجُ فِيهَا ۚ وَهُوَ الرَّحِيمُ الْغَفُورُ ބިމުގެ ތެރެޔަށް ވަދެގެންދާހާ ތަކެއްޗާއި، އެ ބިމުގެ ތެރެއިން ނިކުންނަހާ ތަކެއްޗާއި، އުޑުން ފައިބާހާ އެއްޗަކާއި، އެ އުޑަށް އަރައިގެންދާހާ އެއްޗެއް އެކަލާނގެ ދެނެވޮޑިގެންވެއެވެ. އަދި އެކަލާނގެއީ، ގިނަގިނައިން ފާފަފުއްސަވާ، رحيم ވަންތަ ރަސްކަލާނގެއެވެ.\n﴿٣﴾ وَقَالَ الَّذِينَ كَفَرُوا لَا تَأْتِينَا السَّاعَةُ ۖ قُلْ بَلَىٰ وَرَبِّي لَتَأْتِيَنَّكُمْ عَالِمِ الْغَيْبِ ۖ لَا يَعْزُبُ عَنْهُ مِثْقَالُ ذَرَّةٍ فِي السَّمَاوَاتِ وَلَا فِي الْأَرْضِ وَلَا أَصْغَرُ مِن ذَٰلِكَ وَلَا أَكْبَرُ إِلَّا فِي كِتَابٍ مُّبِينٍ كافر ވި މީހުން ބުނޫއެވެ. قيامة ވުމުގެ ވަގުތު ތިމަންމެންނާ ހަމަޔަކަށް ނާންނާނެތެވެ. ކަލޭގެފާނު ވިދާޅުވާށެވެ! އަދި ކިއެއްތަ! އެހެންނަކުންނޫނެވެ. ތިމަންގެ ވެރިރަސްކަލާނގެ ގަންދެއްވަމެވެ. އެވަގުތު (އެބަހީ: قيامة ވުމުގެ ވަގުތު) ތިޔަބައިމީހުންނާ ހަމަޔަށް އަންނާނެކަން ކަށަވަރެވެ. އެކަލާނގެއީ، غيب ދެނެވޮޑިގެންވާ ރަސްކަލާނގެއެވެ. އުޑުތަކާއި، ބިމުގައިވާ ذرّ އެއްގެ މިންވަރުވެސް، އަދި އެއަށްވުރެ ކުޑަޔަސް އަދި އެއަށްވުރެ ބޮޑަސް، އެކަލާނގެއަށް ވަންހަނާވެގެންނެއް ނުވެތެވެ. بيان ވެގެންވާ ފޮތެއްގައި އެތަކެތި ލިޔުއްވާފައިވާ ކަމުގައި މެނުވީ ނުވެތެވެ.\n﴿٤﴾ لِّيَجْزِيَ الَّذِينَ آمَنُوا وَعَمِلُوا الصَّالِحَاتِ ۚ أُولَٰئِكَ لَهُم مَّغْفِرَةٌ وَرِزْقٌ كَرِيمٌ (އެއީ) إيمان ވެ صالح عمل ތައްކުޅަ މީހުންނަށް (ހެޔޮ) ޖަޒާ ދެއްވުމަށްޓަކައެވެ. އެއުރެންނަށް ފާފަފުއްސެވުމާއި، ދީލަތިވެގެންވާ رزق ހުށްޓެވެ.\n﴿٥﴾ وَالَّذِينَ سَعَوْا فِي آيَاتِنَا مُعَاجِزِينَ أُولَٰئِكَ لَهُمْ عَذَابٌ مِّن رِّجْزٍ أَلِيمٌ ތިމަންރަސްކަލާނގެ (ބާވައިލެއްވި) آية ތަކާ ދެކޮޅުހަދަމުން ހިނގިމީހުން (ދަންނާށެވެ!) ވޭންދެވިނި އެންމެގަދަ عذاب ން އެއުރެންނަށް عذاب ހުށްޓެވެ.\n﴿٦﴾ وَيَرَى الَّذِينَ أُوتُوا الْعِلْمَ الَّذِي أُنزِلَ إِلَيْكَ مِن رَّبِّكَ هُوَ الْحَقَّ وَيَهْدِي إِلَىٰ صِرَاطِ الْعَزِيزِ الْحَمِيدِ ކަލޭގެފާނުގެ ވެރިރަސްކަލާނގެ حضرة ން ކަލޭގެފާނަށް ބާވައިލެއްވި ފޮތް އެއީ حق ބަސްފުޅު ކަމުގައި، އެއުރެންނަށް علم ލިބިގެންވާ މީހުން ދެކޭނެތެވެ. އަދި އެ ފޮތް މަގުދައްކަނީ، عزيز ވަންތަ، حمد ލިބިވޮޑިގެންވާ ރަސްކަލާނގެ މަގަށެވެ.\n﴿٧﴾ وَقَالَ الَّذِينَ كَفَرُوا هَلْ نَدُلُّكُمْ عَلَىٰ رَجُلٍ يُنَبِّئُكُمْ إِذَا مُزِّقْتُمْ كُلَّ مُمَزَّقٍ إِنَّكُمْ لَفِي خَلْقٍ جَدِيدٍ كافر ވިމީހުން ބުނޫއެވެ. ތިޔަބައިމީހުން މަރުވެ، ކުދިކުދި އެތިކޮޅުތަކަކަށް ވަކިވެދާހިނދު، އަލުން އާ އުފެއްދުމެއްގައި ހަމަކަށަވަރުން، ތިޔަބައިމީހުން އުފެދިގެންދާނެކަމަށް ތިޔަބައިމީހުންގެ ގާތުގައި ބުނެ، خبر ދޭމީހަކު ތިޔަބައިމީހުންނަށް ތިމަންމެން ދައްކަންހެއްޔެވެ؟\n﴿٨﴾ أَفْتَرَىٰ عَلَى اللَّهِ كَذِبًا أَم بِهِ جِنَّةٌ ۗ بَلِ الَّذِينَ لَا يُؤْمِنُونَ بِالْآخِرَةِ فِي الْعَذَابِ وَالضَّلَالِ الْبَعِيدِ އޭނާ اللَّه އާމެދު ހަދައިގެން ދޮގެއް ބުނީހެއްޔެވެ؟ ނުވަތަ އޭނާގެ ކިބައިގައި މޮޔަކަމެއް ހުންނަނީ ހެއްޔެވެ؟ އަދި ކިއެއްތަ! آخرة އަށް إيمان ނުވާ މީހުން (آخرة ގައި) ވަނީ عذاب ގައެވެ. އަދި (ދުނިޔޭގައި އެއުރެންވަނީ) ދުރުވެގެންވާ މަގުފުރެދުމެއްގައެވެ.\n﴿٩﴾ أَفَلَمْ يَرَوْا إِلَىٰ مَا بَيْنَ أَيْدِيهِمْ وَمَا خَلْفَهُم مِّنَ السَّمَاءِ وَالْأَرْضِ ۚ إِن نَّشَأْ نَخْسِفْ بِهِمُ الْأَرْضَ أَوْ نُسْقِطْ عَلَيْهِمْ كِسَفًا مِّنَ السَّمَاءِ ۚ إِنَّ فِي ذَٰلِكَ لَآيَةً لِّكُلِّ عَبْدٍ مُّنِيبٍ އަދި އުޑާއި، ބިމުން އެއުރެންގެ ކުރިމަތީގައިވާތަނާއި، އެއުރެންގެ ފުރަގަހުގައިވާތަން، އެއުރެންނަށް ނުފެންނަނީ ހެއްޔެވެ؟ ތިމަންރަސްކަލާނގެ އިރާދަކުރައްވާނަމަ، ބިންގަނޑު އެއުރެންނާއިގެން ގަންބަވައިގެންފާހުށީމެވެ. ނުވަތަ އުޑުން ތަންތަންގަނޑު އެއުރެންގެ މައްޗަށް ވައްޓަވައިފާހުށީމެވެ. ހަމަކަށަވަރުން، އެކަމުގައި އެކަލާނގެއަށް توبة ވެ، رجوع ވާ ކޮންމެ އަޅަކަށް ހެތްކެއްވާކަން ކަށަވަރެވެ.\n﴿١٠﴾ ۞ وَلَقَدْ آتَيْنَا دَاوُودَ مِنَّا فَضْلًا ۖ يَا جِبَالُ أَوِّبِي مَعَهُ وَالطَّيْرَ ۖ وَأَلَنَّا لَهُ الْحَدِيدَ އަދި ހަމަކަށަވަރުން، ތިމަންރަސްކަލާނގެ داود ގެފާނަށް ތިމަންރަސްކަލާނގެ حضرة ން فضل ވަންތަކަން (އެބަހީ: ނަބީކަމާއި ފޮތް) ދެއްވީމެވެ. (އަދި ތިމަންރަސްކަލާނގެ وحى ކުރެއްވީމެވެ.) އޭ ފަރުބަދަތަކާއެވެ! އެކަލޭގެފާނާއެކު ތިޔަ ފަރުބަދަތައް تسبيح ކިޔާށެވެ! އަދި ދޫނިސޫފާސޫތްޕާ އެކުގައެވެ. އަދި އެކަލޭގެފާނަށް ތިމަންރަސްކަލާނގެ ދަގަނޑު، މަޑުއެއްޗަކަށް ހެއްދެވީމެވެ.\n﴿١١﴾ أَنِ اعْمَلْ سَابِغَاتٍ وَقَدِّرْ فِي السَّرْدِ ۖ وَاعْمَلُوا صَالِحًا ۖ إِنِّي بِمَا تَعْمَلُونَ بَصِيرٌ (ތިމަންރަސްކަލާނގެ އެކަލޭގެފާނަށް وحى ކުރެއްވީމެވެ.) ތިމާމެންގެ ހަށިތައް ނިވައިކޮށް ރައްކާތެރިކުރާ ދަހަނާތައް ހައްދަވާށެވެ! އަދި ދަހަނާތައް ހެއްދެވުމުގައި، މިންތައް ބައްލަވައި، ރަނގަޅަށް ހަމަކުރައްވާށެވެ! އަދި ތިޔަބައިމީހުން صالح عمل ކުރާށެވެ! ހަމަކަށަވަރުން، ތިމަންރަސްކަލާނގެއީ، ތިޔަބައިމީހުންކުރާ ކަންތައް މޮޅަށް ބައްލަވާވޮޑިގެންވާ ރަސްކަލާނގެއެވެ.\n﴿١٢﴾ وَلِسُلَيْمَانَ الرِّيحَ غُدُوُّهَا شَهْرٌ وَرَوَاحُهَا شَهْرٌ ۖ وَأَسَلْنَا لَهُ عَيْنَ الْقِطْرِ ۖ وَمِنَ الْجِنِّ مَن يَعْمَلُ بَيْنَ يَدَيْهِ بِإِذْنِ رَبِّهِ ۖ وَمَن يَزِغْ مِنْهُمْ عَنْ أَمْرِنَا نُذِقْهُ مِنْ عَذَابِ السَّعِيرِ އަދި سليمان ގެފާނަށް ތިމަންރަސްކަލާނގެ ވައިރޯޅި ކިޔަމަންކުރެއްވީމެވެ. އެ ވައިރޯޅީގެ ހެނދުނުގެ (އެބަހީ: މެންދުރުކުރީގެ) ދަތުރަކީ މަސްދުވަހުގެ ރާސްތާއެވެ. އަދި އެ ވައިރޯޅީގެ ހަވީރުގެ (އެބަހީ: މެންދުރުފަހުގެ) ދަތުރަކީ މަސްދުވަހުގެ ރާސްތާއެވެ. އަދި ތިމަންރަސްކަލާނގެ އެކަލޭގެފާނަށް ރަތުލޯވިރުވައި ދެއްވީމެވެ. އަދި އެކަލޭގެފާނުގެ ވެރިރަސްކަލާނގެ أمر ފުޅާއެކު، އެކަލޭގެފާނުގެ ކުރިފުޅުމަތީގައި މަސަައްކަތްކުރާ ބަޔަކު، ޖިންނީންގެ ތެރެއިން ލެއްވީމެވެ. އެ ޖިންނީންގެ ތެރެއިން، ތިމަންރަސްކަލާނގެ أمر ފުޅުން އެއްކިބާވެ، ނުކިޔަމަންތެރިވާ ބަޔަކަށް، ނަރަކައިގެ ހުޅުގަނޑުގެ عذاب ގެ ރަހަ ތިމަންރަސްކަލާނގެ ދައްކަވާހުށީމެވެ. (ނޯޓު: ވައިރޯޅީގެ މަސްދުވަހުގެ ދަތުރޭ ބުނެވުނީ ފައިމަގުގައި ހިނގާ ދަތުރުވެރިޔަކަށް މަސްދުވަހުން ދެވޭހާހިސާބަށް ވައިރޯޅީގެ ބޭނުންކުރައްވައިގެން ހެނދުނު ދަތުރެއް، ހަވީރު ދަތުރެއް ކުރެއްވޭނެގޮތް، اللَّه، سليمان ގެފާނަށް މެދުވެރިކޮށްދެއްވުމަށެވެ.)\n﴿١٣﴾ يَعْمَلُونَ لَهُ مَا يَشَاءُ مِن مَّحَارِيبَ وَتَمَاثِيلَ وَجِفَانٍ كَالْجَوَابِ وَقُدُورٍ رَّاسِيَاتٍ ۚ اعْمَلُوا آلَ دَاوُودَ شُكْرًا ۚ وَقَلِيلٌ مِّنْ عِبَادِيَ الشَّكُورُ އުސްވެގެންވާ ބިނާތަކާއި، ސިފަސިފައިގެ ބުދުތަކާއި، ބޮޑެތި ބިލިގާތަކެއްފަދަ ތަށިތަކާއި، ހަރުލައި ހުންނަ ބިޔަ ތެލިތަކާއި، މިތަކެތީގެ ތެރެއިން އެކަލޭގެފާނު އެދިވަޑައިގަންނަވާ އެއްޗެއް އެއުރެން އެކަލޭގެފާނަށް ހަދައިދެތެވެ. އޭ داود ގެފާނުގެ آل ންނޭވެ! (އެކަލާނގެއަށް) شكر ވެރިވުމުގެގޮތުން ތިޔަބައިމީހުން (ހެޔޮ) عمل ކުރާށެވެ! އަދި ތިމަންރަސްކަލާނގެ އަޅުތަކުންގެ ތެރެއިން ގިނައިން شكر ވެރިވާ މީހުން ވަރަށްމަދެވެ.\n﴿١٤﴾ فَلَمَّا قَضَيْنَا عَلَيْهِ الْمَوْتَ مَا دَلَّهُمْ عَلَىٰ مَوْتِهِ إِلَّا دَابَّةُ الْأَرْضِ تَأْكُلُ مِنسَأَتَهُ ۖ فَلَمَّا خَرَّ تَبَيَّنَتِ الْجِنُّ أَن لَّوْ كَانُوا يَعْلَمُونَ الْغَيْبَ مَا لَبِثُوا فِي الْعَذَابِ الْمُهِينِ ދެންފަހެ، އެކަލޭގެފާނު އަވަހާރަވުމަށް ތިމަންރަސްކަލާނގެ ނިޔާކުރެއްވިހިނދު، ކަތުރުފަނި ނޫންއެއްޗެއް އެއުރެންނަށް އެކަލޭގެފާނު އަވަހާރަވެއްޖެކަމަށް ނޭންގިއެވެ. އެ ކަތުރުފަނި އެކަލޭގެފާނުގެ އަސާކޮޅު ކަމުންގެންދިޔައެވެ. ދެންފަހެ، އެކަލޭގެފާނު ވެއްޓިވަޑައިގަތުމުން، ޖިންނީންނަށް އެނގިއްޖައޫއެވެ. ހަމަކަށަވަރުން، އެއުރެންނަށް غيب އެނގޭނަމަ، އިހާނަތްތެރިކަން ދެނިވި عذاب ގައި (އެބަހީ: ގަދަ މަސައްކަތުގައި) އެއުރެން ނުތިބީހެވެ.\n﴿١٥﴾ لَقَدْ كَانَ لِسَبَإٍ فِي مَسْكَنِهِمْ آيَةٌ ۖ جَنَّتَانِ عَن يَمِينٍ وَشِمَالٍ ۖ كُلُوا مِن رِّزْقِ رَبِّكُمْ وَاشْكُرُوا لَهُ ۚ بَلْدَةٌ طَيِّبَةٌ وَرَبٌّ غَفُورٌ ހަމަކަށަވަރުން، سبإ ގެ أهل ވެރިން އުޅުނުތާނގައި، އެއުރެންނަށް ކަލާނގެ ކުޅަދުންވަންތަކަމުގެ ހެތްކެއްވިއެވެ. (އެއީ) ދެ ބަގީޗާއެކެވެ. (އެރަށުގެ) ކަނާތްފަރާތުންނާއި، ވާތްފަރާތުންނެވެ. (އަންގަވާފަދައެވެ.) ތިޔަބައިމީހުންގެ ވެރިރަސްކަލާނގެ ދެއްވި رزق ން ތިޔަބައިމީހުން ކައިއުޅޭށެވެ! އަދި ތިޔަބައިމީހުން އެކަލާނގެއަށް شكر ވެރިވާށެވެ! (ތިޔަބައިމީހުންގެ ރަށަކީ) ރަނގަޅު، މޮޅު ރަށެކެވެ. އަދި ތިޔަބައިމީހުންގެ ވެރިރަސްކަލާނގެއީ، ގިނަގިނައިން ފާފަފުއްސަވާ ރަސްކަލާނގެއެވެ.\n﴿١٦﴾ فَأَعْرَضُوا فَأَرْسَلْنَا عَلَيْهِمْ سَيْلَ الْعَرِمِ وَبَدَّلْنَاهُم بِجَنَّتَيْهِمْ جَنَّتَيْنِ ذَوَاتَيْ أُكُلٍ خَمْطٍ وَأَثْلٍ وَشَيْءٍ مِّن سِدْرٍ قَلِيلٍ ދެން އެއުރެން (އެކަލާނގެ نعمة އަށް) ފުރަގަސްދިނޫއެވެ. ދެން ތިމަންރަސްކަލާނގެ އެއުރެންގެމައްޗަށް ފައިބައިގެން އަންނަ ބޮޑުވެގެންވާ ފެންގަނޑު (އެބަހީ: سيل العرِم) ފޮނުއްވީމެވެ. އަދި އެއުރެންގެ ދެ ބަގީޗާގެ ބަދަލުގައި، އެއުރެންނަށް ތިމަންރަސްކަލާނގެ އެހެން ދެ ބަގީޗާ ދެއްވީމެވެ. ކާންނުކެރޭފަދަ ހިތި މޭވާގެ ގަސްތަކަކާއި، މޭވާއެއްނެތް ކަށިގަސްތަކަކާއި، އެތަންމިތާނގައި ވަރަށްމަދު ކުންނާރު ގަސްތަކެއްހުރި ދެ ބަގީޗާއެވެ.\n﴿١٧﴾ ذَٰلِكَ جَزَيْنَاهُم بِمَا كَفَرُوا ۖ وَهَلْ نُجَازِي إِلَّا الْكَفُورَ އެ ޖަޒާ އެއުރެންނަށް ތިމަންރަސްކަލާނގެ ދެއްވީ، އެއުރެން كافر ވުމުގެ ސަބަބުންނެވެ. كافر ވާ މީހުންނަށް މެނުވީ، ތިމަންރަސްކަލާނގެ އެފަދަ ޖަޒާ ދެއްވަމުހެއްޔެވެ؟\n﴿١٨﴾ وَجَعَلْنَا بَيْنَهُمْ وَبَيْنَ الْقُرَى الَّتِي بَارَكْنَا فِيهَا قُرًى ظَاهِرَةً وَقَدَّرْنَا فِيهَا السَّيْرَ ۖ سِيرُوا فِيهَا لَيَالِيَ وَأَيَّامًا آمِنِينَ އަދި ތިމަންރަސްކަލާނގެ އެ ރަށްތަކުގައި بركات ލެއްވި ރަށްތަކާއި، އެއުރެންނާ ދެމެދުގައި (ލޮލަށް ފެންނަހާ ކައިރީގައި) ފާޅުވެގެންވާ ރަށްތަކެއް ލެއްވީމެވެ. އަދި އެ ރަށްތަކުގައި ހިނގާބިނގާއުޅުން ތިމަންރަސްކަލާނގެ މިންވަރު ކުރެއްވީމެވެ. (ތިމަންރަސްކަލާނގެ އެއުރެންނަށް وحى ކުރެއްވީމެވެ.) ރޭތަކަކާއި، ދުވަސްތަކެއް ވަންދެން އަމާންކަން ލިބިގެންވާ حال، ތިޔަބައިމީހުން އެ ރަށްތަކުގައި ހިނގާބިނގާ ދަތުރުފަތުރުކޮށް އުޅޭށެވެ!\n﴿١٩﴾ فَقَالُوا رَبَّنَا بَاعِدْ بَيْنَ أَسْفَارِنَا وَظَلَمُوا أَنفُسَهُمْ فَجَعَلْنَاهُمْ أَحَادِيثَ وَمَزَّقْنَاهُمْ كُلَّ مُمَزَّقٍ ۚ إِنَّ فِي ذَٰلِكَ لَآيَاتٍ لِّكُلِّ صَبَّارٍ شَكُورٍ ފަހެ، އެއުރެން (دعاء ކޮށް) ދެންނެވޫއެވެ. އަޅަމެންގެ ވެރިރަސްކަލާކޯއެވެ! އަޅަމެންގެ ދަތުރުތަކުގެ ދެމެދުތައް މިއަށްވުރެން ދުރުކުރައްވައިފާނދޭވެ! އަދި އެއުރެން، އެއުރެންގެ އަމިއްލަ نفس ތަކަށް އަނިޔާވެރިވޫއެވެ. ދެންފަހެ، އެއުރެންނީ (މީސްތަކުންގެ މެދުގައި) ދެކެވޭ ވާހަކަތަކެއް ކަމުގައި، ތިމަންރަސްކަލާނގެ ލެއްވީމެވެ. އަދި އެތަންމިތަނަށް ތިމަންރަސްކަލާނގެ އެއުރެން ވަކިކުރައްވައި ވިއްސިވިހާލި ކުރެއްވީމެވެ. ހަމަކަށަވަރުން، އެކަމުގައި ބޮޑަށް ކެތްތެރިވެ، ގިނަގިނައިން شكر ވެރިވާ ކޮންމެ މީހަކަށް ހެކިތަކެއްވާކަން ކަށަވަރެވެ.\n﴿٢٠﴾ وَلَقَدْ صَدَّقَ عَلَيْهِمْ إِبْلِيسُ ظَنَّهُ فَاتَّبَعُوهُ إِلَّا فَرِيقًا مِّنَ الْمُؤْمِنِينَ ހަމަކަށަވަރުން، إبليس، އޭނާގެ ހީ، އެއުރެންގެ މައްޗަށް ސީދާކޮށްފިއެވެ. ފަހެ، مؤمن ންކުރެ ބަޔަކުމެނުވީ، އެ އެންމެން، إبليس އާ تبع ވޫއެވެ.\n﴿٢١﴾ وَمَا كَانَ لَهُ عَلَيْهِم مِّن سُلْطَانٍ إِلَّا لِنَعْلَمَ مَن يُؤْمِنُ بِالْآخِرَةِ مِمَّنْ هُوَ مِنْهَا فِي شَكٍّ ۗ وَرَبُّكَ عَلَىٰ كُلِّ شَيْءٍ حَفِيظٌ އަދި آخرة އަށް إيمان ވާ މީހުންނާއި، آخرة އާމެދު شك ކަމެއްގައިވާ މީހުން ތިމަންރަސްކަލާނގެ ދެނެވޮޑިގެން، އެކަން ހާމަކުރެއްވުމަށްޓަކައިމެނުވީ، އެއުރެންގެ މައްޗަށް އެއްވެސް ބާރެއް، އެ إبليس އަކަށް ލިބިގެނެއް ނުވެތެވެ. އަދި ކަލޭގެފާނުގެ ވެރިރަސްކަލާނގެއީ، ކޮންމެ އެއްޗެއްގެމައްޗަށް މޮޅަށް ބައްލަވާވޮޑިގެންވާ ރަސްކަލާނގެއެވެ.\n﴿٢٢﴾ قُلِ ادْعُوا الَّذِينَ زَعَمْتُم مِّن دُونِ اللَّهِ ۖ لَا يَمْلِكُونَ مِثْقَالَ ذَرَّةٍ فِي السَّمَاوَاتِ وَلَا فِي الْأَرْضِ وَمَا لَهُمْ فِيهِمَا مِن شِرْكٍ وَمَا لَهُ مِنْهُم مِّن ظَهِيرٍ ކަލޭގެފާނު ވިދާޅުވާށެވެ! اللَّه ފިޔަވައި ތިޔަބައިމީހުން އެކަލާނގެއަށް شريك ކޮށްއުޅުނު ފަރާތްތަކަށް ތިޔަބައިމީހުން ގޮވައިބަލާށެވެ! އުޑުތަކާއި، ބިމުގައި ذرّ އެއްގެ މިންވަރުވެސް އެއުރެންނަކަށް މިލްކުވެގެނެއް ނުވެތެވެ. އަދި އެ ދެތާނގައި އެއުރެންނަކަށް ބައިވެރިވުމެއްވެސްނެތެވެ. އަދި އެކަލާނގެއަށް އެއްވެސް އެހީތެރިޔަކު އެއުރެންގެ ތެރެޔަކުން ނުވެތެވެ.\n﴿٢٣﴾ وَلَا تَنفَعُ الشَّفَاعَةُ عِندَهُ إِلَّا لِمَنْ أَذِنَ لَهُ ۚ حَتَّىٰ إِذَا فُزِّعَ عَن قُلُوبِهِمْ قَالُوا مَاذَا قَالَ رَبُّكُمْ ۖ قَالُوا الْحَقَّ ۖ وَهُوَ الْعَلِيُّ الْكَبِيرُ އަދި އެމީހަކަށް އެކަލާނގެ إذن ދެއްވައިފި މީހަކަށްމެނުވީ، އެކަލާނގެ حضرة ގައި شفاعة ތެރިކަމުން މަންފާއެއް ނުކުރާނެތެވެ. އެއުރެންގެ ހިތްތަކުން ބިރުވެރިކަން ކެނޑިއްޖައުމަށް ދާނދެނެވެ. (އެހިނދު) އެއުރެން (އެކަކުއަނެކަކަށް) ބުނާނެތެވެ. ތިޔަބައިމީހުންގެ ވެރިރަސްކަލާނގެ وحى ކުރެއްވީ ކީކޭހެއްޔެވެ؟ އެއުރެން (އެކަކު އަނެކަކަށް) ބުނާނެތެވެ. (އެކަލާނގެ وحى ކުރެއްވީ) حق ބަސްފުޅެވެ. އެކަލާނގެއީ، އެންމެ މަތިވެރި، އެންމެ عظمة ތެރި ރަސްކަލާނގެއެވެ.\n﴿٢٤﴾ ۞ قُلْ مَن يَرْزُقُكُم مِّنَ السَّمَاوَاتِ وَالْأَرْضِ ۖ قُلِ اللَّهُ ۖ وَإِنَّا أَوْ إِيَّاكُمْ لَعَلَىٰ هُدًى أَوْ فِي ضَلَالٍ مُّبِينٍ ކަލޭގެފާނު ވިދާޅުވާށެވެ! އުޑުތަކާއި، ބިމުން ތިޔަބައިމީހުންނަށް رزق ދެއްވަނީ ކާކުހެއްޔެވެ؟ ކަލޭގެފާނު ވިދާޅުވާށެވެ! (رزق ދެއްވަނީ) اللَّه އެވެ. އަދި ހަމަކަށަވަރުން، ތިމަންމެން ނުވަތަ ތިޔަބައިމީހުންވަނީ، ތެދުމަގުގައި، ނުވަތަ ބަޔާންވެގެންވާ މަގުފުރެދުމެއްގައިކަން ކަށަވަރެވެ.\n﴿٢٥﴾ قُل لَّا تُسْأَلُونَ عَمَّا أَجْرَمْنَا وَلَا نُسْأَلُ عَمَّا تَعْمَلُونَ ކަލޭގެފާނު ވިދާޅުވާށެވެ! ތިމަންމެން ކުޅަ ފާފަޔާމެދު ތިޔަބައިމީހުންނާ سؤال އެއްް ނުކުރައްވާނެތެވެ. އަދި ތިޔަބައިމީހުން ކުރަމުންގެންދާ (ނުބައި) عمل ތަކާމެދުވެސް، ތިމަންމެންނަކާ سؤال އެއް ނުކުރައްވާނެތެވެ.\n﴿٢٦﴾ قُلْ يَجْمَعُ بَيْنَنَا رَبُّنَا ثُمَّ يَفْتَحُ بَيْنَنَا بِالْحَقِّ وَهُوَ الْفَتَّاحُ الْعَلِيمُ ކަލޭގެފާނު ވިދާޅުވާށެވެ! ތިމަންމެންގެ ވެރިރަސްކަލާނގެ (قيامة ދުވަހުން) ތިމަންމެން އެންމެން އެއްތަނަކަށް އެއްކުރައްވާނެތެވެ. ދެން ތިމަންމެންގެ މެދުގައި އެކަލާނގެ حق އަށް ނިޔާކުރައްވައި، حكم ކުރައްވާނެތެވެ. އަދި އެކަލާނގެއީ، މޮޅަށް حكم ކުރައްވާ، މޮޅަށް ދެނެވޮޑިގެންވާ ރަސްކަލާނގެއެވެ.\n﴿٢٧﴾ قُلْ أَرُونِيَ الَّذِينَ أَلْحَقْتُم بِهِ شُرَكَاءَ ۖ كَلَّا ۚ بَلْ هُوَ اللَّهُ الْعَزِيزُ الْحَكِيمُ ކަލޭގެފާނު ވިދާޅުވާށެވެ! ބައިވެރިން ކަމުގައި އެކަލާނގެއަށް ތިޔަބައިމީހުން ނިސްބަތްކުރި ފަރާތްތައް ތިމަންނާއަށް ތިޔަބައިމީހުން ދައްކައިބަލާށެވެ! ހަމަހިލާ އެހެންނަކުން ނޫނެވެ! އަދި ކިއެއްތަ! އެކަލާނގެއީ، عزيز ވަންތަ حكيم ވަންތަ اللَّه އެވެ.\n﴿٢٨﴾ وَمَا أَرْسَلْنَاكَ إِلَّا كَافَّةً لِّلنَّاسِ بَشِيرًا وَنَذِيرًا وَلَٰكِنَّ أَكْثَرَ النَّاسِ لَا يَعْلَمُونَ އުފާވެރިކަމުގެ خبر ދެއްވާ ބޭކަލަކު ކަމުގައްޔާއި، ބިރުވެރިކަމުގެ خبر ދެއްވާ ބޭކަލަކު ކަމުގައިމެނުވީ، ތިމަންރަސްކަލާނގެ، އެންމެހާ މީސްތަކުންގެ ގާތަކަށް ކަލޭގެފާނު ނުފޮނުއްވަމެވެ. އެހެނެއްކަމަކު، މީސްތަކުންކުރެ ގިނަމީހުން (އެކަމެއް) ނުދަނެތެވެ.\n﴿٢٩﴾ وَيَقُولُونَ مَتَىٰ هَٰذَا الْوَعْدُ إِن كُنتُمْ صَادِقِينَ އެއުރެން ބުނެތެވެ. ތިޔަބައިމީހުންނީ، ތެދުބުނާ ބަޔަކު ކަމުގައިވާނަމަ، ތިޔަ (ބުނާ عذاب ގެ) وعد އަންނާނީ ކޮންއިރަކުން ހެއްޔެވެ؟\n﴿٣٠﴾ قُل لَّكُم مِّيعَادُ يَوْمٍ لَّا تَسْتَأْخِرُونَ عَنْهُ سَاعَةً وَلَا تَسْتَقْدِمُونَ ކަލޭގެފާނު ވިދާޅުވާށެވެ! އެ وعد އަށް ކަނޑައަޅުއްވާފައިވާ ދުވަހެއް ތިޔަބައިމީހުންނަށްވެއެވެ. އެދުވަހަށްވުރެ އެންމެހިނދުކޮޅަކަށްވެސް ތިޔަބައިމީހުންނަކަށް ލަހެއް ނުކުރައްވާހުށްޓެވެ. އަދި އިހެއްވެސް ނުމެކުރައްވާހުށްޓެވެ.\n﴿٣١﴾ وَقَالَ الَّذِينَ كَفَرُوا لَن نُّؤْمِنَ بِهَٰذَا الْقُرْآنِ وَلَا بِالَّذِي بَيْنَ يَدَيْهِ ۗ وَلَوْ تَرَىٰ إِذِ الظَّالِمُونَ مَوْقُوفُونَ عِندَ رَبِّهِمْ يَرْجِعُ بَعْضُهُمْ إِلَىٰ بَعْضٍ الْقَوْلَ يَقُولُ الَّذِينَ اسْتُضْعِفُوا لِلَّذِينَ اسْتَكْبَرُوا لَوْلَا أَنتُمْ لَكُنَّا مُؤْمِنِينَ އަދި كافر ވިމީހުން ބުނޫއެވެ. ތިމަންމެން މި قرآن އަކަށްވެސް، އަދި މީގެކުރީގެ ފޮތްތަކަކަށްވެސް إيمان އެއް ނުވާނަމެވެ. އަނިޔާވެރިން އެއުރެންގެ ވެރިރަސްކަލާނގެ حضرة ގައި ހުއްޓިތިބޭހިނދު، ކަލޭގެފާނު ދެކެވަޑައިގަންނަވާނެނަމައެވެ. (އެހިނދު) އެއުރެން އެއްބަޔަކު އަނެއްބަޔަކަށް ބަސްބުނެ ރައްދުކޮށް ހަދާނެތެވެ. ނިކަމެތިވެގެންވާ މީހުން، ބޮޑާވެގަތް މީހުންނަށް ބުނާނެތެވެ. ތިޔަބައިމީހުން ނުވާނަމަ، ތިމަންމެން مؤمن ންކަމުގައި ވީސްކަން ކަށަވަރެވެ.\n﴿٣٢﴾ قَالَ الَّذِينَ اسْتَكْبَرُوا لِلَّذِينَ اسْتُضْعِفُوا أَنَحْنُ صَدَدْنَاكُمْ عَنِ الْهُدَىٰ بَعْدَ إِذْ جَاءَكُم ۖ بَلْ كُنتُم مُّجْرِمِينَ ބޮޑާވެގަތްމީހުން، ނިކަމެތިވެގެންވާ މީހުންނަށް ބުނޫއެވެ. ތިޔަބައިމީހުންނާ ހަމަޔަށް ތެދުމަގު އައުމަށްފަހު، އެ ތެދުމަގުން ތިޔަބައިމީހުން އެއްކިބާކުރީ ތިމަންމެން ހެއްޔެވެ؟ އަދި ކިއެއްތަ! ތިޔަބައިމީހުންނީ، ކުށްކުރާބަޔަކު ކަމުގައިވީމުއެވެ.\n﴿٣٣﴾ وَقَالَ الَّذِينَ اسْتُضْعِفُوا لِلَّذِينَ اسْتَكْبَرُوا بَلْ مَكْرُ اللَّيْلِ وَالنَّهَارِ إِذْ تَأْمُرُونَنَا أَن نَّكْفُرَ بِاللَّهِ وَنَجْعَلَ لَهُ أَندَادًا ۚ وَأَسَرُّوا النَّدَامَةَ لَمَّا رَأَوُا الْعَذَابَ وَجَعَلْنَا الْأَغْلَالَ فِي أَعْنَاقِ الَّذِينَ كَفَرُوا ۚ هَلْ يُجْزَوْنَ إِلَّا مَا كَانُوا يَعْمَلُونَ އަދި ނިކަމެތިވެގެންވާ މީހުން، ބޮޑާވެގަތް މީހުންނަށް ބުނޫއެވެ. އަދި ކިއެއްތަ! އެއީ (ތިޔަބައިމީހުންގެ) ރެޔާދުވާލުގެ މަކަރެވެ. އެއީ اللَّه އަށް ތިމަންމެން كافر ވެ، އަދި އެކަލާނގެއަށް شريك ންތަކެއް ލުމަށް ތިޔަބައިމީހުން ތިމަންމެންނަށް أمر ކުޅަހިނދެވެ. އަދި އެއުރެން عذاب ދުށްހިނދު، އެކަމުގެ މައްޗަށް ހިތާމަކޮށް އެކަން ވަންހަނާކުޅައޫއެވެ. އަދި كافر ވި މީހުންގެ ކަނދުރާތަކުގައި، ތިމަންރަސްކަލާނގެ ކަސްތޮޅުތައް ލެއްވީމެވެ. (ފަހެ) އެއުރެން عمل ކުރަމުންގެންދިޔަ ގޮތަށްމެނުވީ، އެއުރެންނަށް ޖަޒާ ލިބޭނެހެއްޔެވެ؟\n﴿٣٤﴾ وَمَا أَرْسَلْنَا فِي قَرْيَةٍ مِّن نَّذِيرٍ إِلَّا قَالَ مُتْرَفُوهَا إِنَّا بِمَا أُرْسِلْتُم بِهِ كَافِرُونَ އެރަށެއްގައިތިބި ތަނަވަސްކަމުގައި ހައްދުފަހަނަޅައިފައިވާ މީހުން ތިމަންމެން މިތިބީ، ތިޔަ رسول ން އެކަމަކާއިގެން ފޮނުއްވެވި ކަމަކަށް ހަމަކަށަވަރުން، كافر ވެގެންނޭ ނުބުނާ އެއްވެސް ރަށަކަށް، ބިރުވެރިކަމުގެ خبر ދެއްވާ رسول އަކު ތިމަންރަސްކަލާނގެ ނުފޮނުއްވަމެވެ.\n﴿٣٥﴾ وَقَالُوا نَحْنُ أَكْثَرُ أَمْوَالًا وَأَوْلَادًا وَمَا نَحْنُ بِمُعَذَّبِينَ އަދި އެއުރެން ބުނޫއެވެ. މުދަލުގެ ގޮތުންނާއި، ދަރިންގެގޮތުން، ތިމަންމެން މާގިނައެވެ. އަދި ތިމަންމެންނީ (آخرة ގައި) عذاب ދެއްވާނެ ބަޔަކު ކަމުގައި ނުވަމުއެވެ.\n﴿٣٦﴾ قُلْ إِنَّ رَبِّي يَبْسُطُ الرِّزْقَ لِمَن يَشَاءُ وَيَقْدِرُ وَلَٰكِنَّ أَكْثَرَ النَّاسِ لَا يَعْلَمُونَ ކަލޭގެފާނު ވިދާޅުވާށެވެ! ހަމަކަށަވަރުން، ތިމަންގެ ވެރިރަސްކަލާނގެ އިރާދަކުރައްވާ މީހަކަށް رزق ތަނަވަސްކޮށްދެއްވަތެވެ. އަދި (އެކަލާނގެ އިރާދަކުރައްވާ މީހަކަށް رزق) ދަތިކުރައްވަތެވެ. އެހެނެއްކަމަކު، މީސްތަކުންކުރެ ގިނަމީހުން އެކަމެއް ނުދަނެތެވެ.\n﴿٣٧﴾ وَمَا أَمْوَالُكُمْ وَلَا أَوْلَادُكُم بِالَّتِي تُقَرِّبُكُمْ عِندَنَا زُلْفَىٰ إِلَّا مَنْ آمَنَ وَعَمِلَ صَالِحًا فَأُولَٰئِكَ لَهُمْ جَزَاءُ الضِّعْفِ بِمَا عَمِلُوا وَهُمْ فِي الْغُرُفَاتِ آمِنُونَ އަދި ތިޔަބައިމީހުންގެ މުދާވިޔަސް، އަދި ދަރިންވިޔަސް، އެއީ ތިމަންރަސްކަލާނގެ حضرة އަށް ތިޔަބައިމީހުން ކުއްތަންކުރާކަމެއް ކަމުގައި ނުވެތެވެ. إيمان ވެ صالح عمل ކޮށްފިމީހާ މެނުވީއެވެ. ފަހެ، އެއުރެންކުޅަ ހެޔޮ عمل އަށް ގިނަގުނަވެގެންވާ ثواب އެއުރެންނަށް ހުށްޓެވެ. އަދި ސުވަރުގޭގެ މަތިވެރި ދަރަޖައިގައި، އެއުރެންވަނީ أمان ކަން ލިބިގެންވާ ބަޔަކުކަމުގައެވެ.\n﴿٣٨﴾ وَالَّذِينَ يَسْعَوْنَ فِي آيَاتِنَا مُعَاجِزِينَ أُولَٰئِكَ فِي الْعَذَابِ مُحْضَرُونَ އަދި ތިމަންރަސްކަލާނގެ آية ތަކާމެދު ދެކޮޅުހަދަން މަސައްކަތްކުރާ މީހުން (ދަންނާށެވެ!) އެއުރެން عذاب ގެތެރެޔަށް حاضر ކުރައްވާނެތެވެ.\n﴿٣٩﴾ قُلْ إِنَّ رَبِّي يَبْسُطُ الرِّزْقَ لِمَن يَشَاءُ مِنْ عِبَادِهِ وَيَقْدِرُ لَهُ ۚ وَمَا أَنفَقْتُم مِّن شَيْءٍ فَهُوَ يُخْلِفُهُ ۖ وَهُوَ خَيْرُ الرَّازِقِينَ ކަލޭގެފާނު ވިދާޅުވާށެވެ! ހަމަކަށަވަރުން، ތިމަންގެ ވެރިރަސްކަލާނގެ، އެކަލާނގެ އަޅުންގެ ތެރެއިން އިރާދަކުރައްވާ އަޅަަކަށް رزق ތަނަވަސްކޮށްދެއްވަތެވެ. އަދި އެކަލާނގެ (އިރާދަކުރައްވާ) އަޅަކަށް (رزق) ދަތިކުރައްވަތެވެ. އަދި ތިޔަބައިމީހުން (އެކަލާނގެ މަގުގައި) ހޭދަކުރި ކޮންމެ އެއްޗަކަށް، އެކަލާނގެ އޭގެ ބަދަލު ދެއްވަތެވެ. އަދި އެކަލާނގެއީ، رزق ދެއްވާ، އެންމެހެޔޮ ރަސްކަލާނގެއެވެ.\n﴿٤٠﴾ وَيَوْمَ يَحْشُرُهُمْ جَمِيعًا ثُمَّ يَقُولُ لِلْمَلَائِكَةِ أَهَٰؤُلَاءِ إِيَّاكُمْ كَانُوا يَعْبُدُونَ އެކަލާނގެ އެއުރެން އެންމެން محشر އަށް ފޮނުއްވާ ދުވަސް ހަނދުމަކުރާށެވެ! ދެން އެކަލާނގެ ملائكة ންނަށް وحى ކުރައްވާނެތެވެ. ތިޔަބައިމީހުންނަށް އަޅުކަންކުރާ ކަމުގައިވީ މިތިބަމީހުން ހެއްޔެވެ؟\n﴿٤١﴾ قَالُوا سُبْحَانَكَ أَنتَ وَلِيُّنَا مِن دُونِهِم ۖ بَلْ كَانُوا يَعْبُدُونَ الْجِنَّ ۖ أَكْثَرُهُم بِهِم مُّؤْمِنُونَ އެ ملائكة ން ދަންނަވާނެތެވެ. އިބަރަސްކަލާނގެ ހުސްطاهر ވަންތަކަމާއެވެ! އިބަރަސްކަލާނގެއީ، އަޅަމެންގެ އެހީތެރިވަންތަ ރަސްކަލާނގެއެވެ. އެއުރެންނެއްނޫނެވެ. އަދި ކިއެއްތަ! އެއުރެން އަޅުކަންކުރާ ކަމުގައިވީ ޖިންނީންނަށެވެ. އެއުރެންކުރެ ގިނަމީހުންވަނީ، އެ ޖިންނީންނަށް إيمان ވެގެންނެވެ.\n﴿٤٢﴾ فَالْيَوْمَ لَا يَمْلِكُ بَعْضُكُمْ لِبَعْضٍ نَّفْعًا وَلَا ضَرًّا وَنَقُولُ لِلَّذِينَ ظَلَمُوا ذُوقُوا عَذَابَ النَّارِ الَّتِي كُنتُم بِهَا تُكَذِّبُونَ ފަހެ، މިއަދު ތިޔަބައިމީހުންކުރެ އެއްބަޔަކަށް އަނެއްބަޔަކު މަންފާއެއް ކުރުމެއްވިޔަސް، ނުވަތަ ގެއްލުމެއް ދިނުންވިޔަސް، މިލްކުވެގެންނެއް ނުވެތެވެ. އަދި އަނިޔާވެރިވީ މީހުންނަށް ތިމަންރަސްކަލާނގެ وحى ކުރައްވާހުށީމެވެ. ތިޔަބައިމީހުން ދޮގުކޮށްއުޅުނު ނަރަކައިގެ عذاب ގެ ރަހަ، ތިޔަބައިމީހުން ލިބިގަންނާށެވެ!\n﴿٤٣﴾ وَإِذَا تُتْلَىٰ عَلَيْهِمْ آيَاتُنَا بَيِّنَاتٍ قَالُوا مَا هَٰذَا إِلَّا رَجُلٌ يُرِيدُ أَن يَصُدَّكُمْ عَمَّا كَانَ يَعْبُدُ آبَاؤُكُمْ وَقَالُوا مَا هَٰذَا إِلَّا إِفْكٌ مُّفْتَرًى ۚ وَقَالَ الَّذِينَ كَفَرُوا لِلْحَقِّ لَمَّا جَاءَهُمْ إِنْ هَٰذَا إِلَّا سِحْرٌ مُّبِينٌ އަދި އެއުރެންނަށް ތިމަންރަސްކަލާނގެ آية ތައް ބަޔާންވެގެންވާ ގޮތުގައި ކިޔައިދެއްވާހިނދު، އެއުރެން ބުނެތެވެ. ތިޔަބައިމީހުންގެ ކާބަފައިން އަޅުކަންކޮށްއުޅުނު ތަކެތިން، ތިޔަބައިމީހުން އެއްކިބާކުރުމަށް قصد ކޮށްގެންއުޅޭ މީހަކުކަމުގައި މެނުވީ، މީނާ (އެބަހީ: رسول އާ) ނުވެތެވެ. އަދި އެއުރެން ބުނެތެވެ. އަމިއްލައަށް އުފައްދާފައިވާ ދޮގެއް ކަމުގައި މެނުވީ މި (قرآن) ނުވެތެވެ. އަދި އެއުރެންނަށް، حق قرآن އައިހިނދު، އެ قرآن އާމެދު كافر ވިމީހުން ބުނޫއެވެ. ފާޅުވެގެންވާ ޖާދޫއެއްކަމުގައި މެނުވީ މި ނުވެތެވެ.\n﴿٤٤﴾ وَمَا آتَيْنَاهُم مِّن كُتُبٍ يَدْرُسُونَهَا ۖ وَمَا أَرْسَلْنَا إِلَيْهِمْ قَبْلَكَ مِن نَّذِيرٍ އަދި އެއުރެން ކިޔަވައިއުޅޭނެ ފޮތްތަކެއް، ތިމަންރަސްކަލާނގެ އެއުރެންނަކަށް ނުދެއްވަމެވެ. އަދި އެއުރެންގެގާތަށް ބިރުވެރިކަމުގެ خبر ދެއްވާ އެއްވެސް رسول އަކު ތިމަންރަސްކަލާނގެ، ކަލޭގެފާނުގެ ކުރިޔަކުން ނުފޮނުއްވަމެވެ.\n﴿٤٥﴾ وَكَذَّبَ الَّذِينَ مِن قَبْلِهِمْ وَمَا بَلَغُوا مِعْشَارَ مَا آتَيْنَاهُمْ فَكَذَّبُوا رُسُلِي ۖ فَكَيْفَ كَانَ نَكِيرِ އަދި އެއުރެންގެ ކުރީގެ މީހުންވެސް ދޮގުކުރޫއެވެ. އަދި އެއުރެންނަށް ތިމަންރަސްކަލާނގެ ދެއްވި އާރާއި ބާރުގެ ދިހަބައިކުޅައެއްބަޔާ ހަމަޔަށްވެސް އެއުރެންނެއް (އެބަހީ: مكة ގެ مشرك ން) ނުފޯރަތެވެ. ފަހެ، އެއުރެން ތިމަންރަސްކަލާނގެ ފޮނުއްވި رسول ން ދޮގުކުޅައޫއެވެ. ފަހެ، ތިމަންރަސްކަލާނގެ إنكار ކުރެއްވުންވީ، ކޮންފަދައަކުން ހެއްޔެވެ؟\n﴿٤٦﴾ ۞ قُلْ إِنَّمَا أَعِظُكُم بِوَاحِدَةٍ ۖ أَن تَقُومُوا لِلَّهِ مَثْنَىٰ وَفُرَادَىٰ ثُمَّ تَتَفَكَّرُوا ۚ مَا بِصَاحِبِكُم مِّن جِنَّةٍ ۚ إِنْ هُوَ إِلَّا نَذِيرٌ لَّكُم بَيْنَ يَدَيْ عَذَابٍ شَدِيدٍ ކަލޭގެފާނު ވިދާޅުވާށެވެ! ތިމަން، ތިޔަބައިމީހުންނަށް نصيحة ތެރިވާކަން ކަށަވަރީ، އެންމެކަމަކަށެވެ. (އެއީ) ތިޔަބައިމީހުން ދޭދޭމީހުންނާއި، ވަކިވަކިން اللَّه އަށްޓަކައި (حق މަގު ހޯދުމުގައި) قائم ވެތިބުމަށެވެ. ދެން ތިޔަބައިމީހުން ވިސްނައި ފިކުރުކުރުމަށެވެ. ތިޔަބައިމީހުންގެ އެކުވެރިޔާ (އެބަހީ: محمد ގެފާނު) ގެ ކިބައިގައި އެއްވެސް މޮޔަކަމެއްނެތެވެ. ގަދަވެގެންވާ عذاب އެއްގެކުރިން އެއާމެދު ތިޔަބައިމީހުންނަށް ބިރުވެރިކަމުގެ خبر ދެއްވާ رسول އަކުކަމުގައި މެނުވީ އެކަލޭގެފާނު ނުވެތެވެ.\n﴿٤٧﴾ قُلْ مَا سَأَلْتُكُم مِّنْ أَجْرٍ فَهُوَ لَكُمْ ۖ إِنْ أَجْرِيَ إِلَّا عَلَى اللَّهِ ۖ وَهُوَ عَلَىٰ كُلِّ شَيْءٍ شَهِيدٌ ކަލޭގެފާނު ވިދާޅުވާށެވެ! ތިޔަބައިމީހުންގެ ކިބައިން އެއްވެސް އުޖޫރަައަކަށް ތިމަންއެދިފައިވާނަމަ، ފަހެ، އެއީ ތިޔަބައިމީހުންނަށެވެ. ތިމަންނައަށް ދަރުމަދެއްވުން اللَّه އަށް މެނުވީ ނުވެތެވެ. އަދި އެކަލާނގެއީ، ކޮންމެކަމެއްގެ މައްޗަށް މޮޅަށް ހެކިވެވޮޑިގެންވާ ރަސްކަލާނގެއެވެ.\n﴿٤٨﴾ قُلْ إِنَّ رَبِّي يَقْذِفُ بِالْحَقِّ عَلَّامُ الْغُيُوبِ ކަލޭގެފާނު ވިދާޅުވާށެވެ! ހަމަކަށަވަރުން، ތިމަންގެ ވެރިރަސްކަލާނގެ حق ގޮތް ފޮނުއްވަތެވެ. (އެކަލާނގެއީ) غيب ތައް މޮޅަށް ދެނެވޮޑިގެންވާ ރަސްކަލާނގެއެވެ.\n﴿٤٩﴾ قُلْ جَاءَ الْحَقُّ وَمَا يُبْدِئُ الْبَاطِلُ وَمَا يُعِيدُ ކަލޭގެފާނު ވިދާޅުވާށެވެ! حق ތެދުގޮތް އަތުވެއްޖެއެވެ. އަދި باطل އަަކަށް (އެއްވެސް އެއްޗެއް) ނުއުފެއްދޭނެތެވެ. އަދި إعادة އެއްވެސް ނުމެކުރެވޭނެމެއެވެ.\n﴿٥٠﴾ قُلْ إِن ضَلَلْتُ فَإِنَّمَا أَضِلُّ عَلَىٰ نَفْسِي ۖ وَإِنِ اهْتَدَيْتُ فَبِمَا يُوحِي إِلَيَّ رَبِّي ۚ إِنَّهُ سَمِيعٌ قَرِيبٌ ކަލޭގެފާނު ވިދާޅުވާށެވެ! ތިމަން މަގުފުރެދިއްޖެނަމަ، ފަހެ، ތިމަން މަގުފުރެދޭކަން ކަށަވަރީ، ތިމަންގެ އަމިއްލަ نفس ގެ މައްޗަށެވެ. (އެބަހީ: އެކަމުގެ ގެއްލުންހުރީ ތިމަންގެ އަމިއްލަ نفس އަށެވެ.) އަދި ތިމަންނާއަށް ތެދުމަގު ލިބިއްޖެނަމަ، ފަހެ، އެއީ ތިމަންގެ ވެރިރަސްކަލާނގެ ތިމަންނާއަށް އިއްވަވާ وحى ގެ ސަބަބުންނެވެ. ހަމަކަށަވަރުން، އެކަލާނގެއީ، މޮޅަށް އައްސަވާވޮޑިގެންވާ، ކުއްތަންވެވޮޑިގެންވާ ރަސްކަލާނގެއެވެ.\n﴿٥١﴾ وَلَوْ تَرَىٰ إِذْ فَزِعُوا فَلَا فَوْتَ وَأُخِذُوا مِن مَّكَانٍ قَرِيبٍ އެއުރެން (قيامة ދުވަހު) ބިރުން ސިހިގެންދާހިނދު ކަލޭގެފާނު ދެކެވައިގަންނަވާނެނަމައެވެ. ފަހެ، އެހިނދު ސަލާމަތްވެގެން ދިއުމެއްނެތެވެ. އަދި ގާތުގައިވާ ތަނަކުން އެއުރެން ހިއްޕަވައި ގެންދަވާނެތެވެ.\n﴿٥٢﴾ وَقَالُوا آمَنَّا بِهِ وَأَنَّىٰ لَهُمُ التَّنَاوُشُ مِن مَّكَانٍ بَعِيدٍ އަދި އެއުރެން ބުނާނެތެވެ. ތިމަންމެން (މިހާރު) އެ قرآن އަށް إيمان ވެއްޖައީމެވެ. ދުރުގައިވާ ތަނަކުން އެ إيمان ކަން އެއުރެންނަށް ލިބޭނީ ކިހިނަކުން ހެއްޔެވެ؟\n﴿٥٣﴾ وَقَدْ كَفَرُوا بِهِ مِن قَبْلُ ۖ وَيَقْذِفُونَ بِالْغَيْبِ مِن مَّكَانٍ بَعِيدٍ މީގެކުރިން އެއުރެންވަނީ އެ قرآن އަށް كافر ވެފައިކަން ކަށަވަރެވެ. އަދި ނުފެންނަ ކަންތަކާމެދު ދުރުތަނަކުން އެއުރެން ހީއެއްގެ މައްޗަށް ވާހަކަދައްކައި އުޅުނޫއެވެ.\n﴿٥٤﴾ وَحِيلَ بَيْنَهُمْ وَبَيْنَ مَا يَشْتَهُونَ كَمَا فُعِلَ بِأَشْيَاعِهِم مِّن قَبْلُ ۚ إِنَّهُمْ كَانُوا فِي شَكٍّ مُّرِيبٍ އަދި އެއުރެން އެދޭކަންތަކާއި، އެއުރެންނާދެމެދު ހުރަސްއެޅުއްވިއެވެ. އެއުރެންނާ އެއްފަދަވެގެންވާ މީހުންނާމެދު، ކުރިން ކަންތައްކުރެއްވި ފަދައިންނެވެ. ހަމަކަށަވަރުން، އެއުރެންވީ ވަސްވާސްތެރިކަމުން ފުރިގެންވާ شك އެއްގައެވެ.


Muvazzafun ge gina hagguthah nulibey, adhives hani kuran vee tha?! | Mihaaru\nގިނަ އޮފީސްތަކެއް ހިންގާ ވެލާނާ ބިލްޑިން: ވަޒީފާއާބެހޭ ގާނޫނަށް ހުށަހެޅި އިސްލާހަށް ގިނަ ފާޑުކިޔުންތަކެއް ވަނީ އަމާޒުވެފައި -- ފޮޓޯ/މިހާރު\nމުވައްޒަފުންގެ ގިނަ ހައްގުތައް ނުލިބޭ، އަދިވެސް ހަނިކުރަންވީތަ؟\n20 ފެބުރުއަރީ 2020 - 07:20 47 comments\nމުވައްޒަފުން ހައްގުތަކުން މަހްރޫމް ކުރުމަކީ ދާދި ފަހުން އަންނަން ފެށި ޝަކުވާތަކެއް ނޫނެވެ. މުވައްޒަފުންނާ މެދު ތަފާތު ކުރުމާއި ސިިޔާސީ ބޭނުމަށް މުވައްޒަފުންނާ މެދު އަޅާ ފިޔަވަޅުތައް އެކަންޏެއް ނޫނެވެ. އިތުރު ގަޑީގެ ފައިސާ ނުދީ އިތުރު ގަޑީގެ މަސައްކަތް ކުރުވުމާއި ހަފުތާއަކު އެންމެ ގިނަވެގެން މަސައްކަތް ކުރުވޭނެ ކަމަށް ގާނޫނުގައި ބުނާ ވަގުތަށް ވުރެ އިތުރަށް މަސައްކަތް ކުރުވުމަކީ މިހާރު ވެސް ހިނގާ ކަންކަމެވެ. ސަލާމް ބުނުމާއި ޗުއްޓީގެ ހައްގުގެ ބޭނުން ކުރުމުން މުސާރަ އާއި އިނާޔަތްތަކުން ކެނޑުމާއި ރޯދަ އިނާޔަތް ވެސް ގާނޫނުގައި ބުނާ މިންވަރަށް ނުދިނުން ފަދަ އެތައް ޝަކުވާއެއް އަބަދުވެސް އިވެ އެވެ.\nސާވިސް ޗާޖްގެ ގޮތުގައި ލިބޭ ފައިސާގެ ތެރެއިން އިދާރީ ފީގެ ގޮތުގައި އެއް ޕަސެންޓް ނެގުމަށް ފަހު ބާކީ ހުރިހާ ފައިސާއެއް މުވައްޒަފުންގެ މެދުގައި ހަމަހަމައަށް ބަހަން ގާނޫނު ލާޒިމް ކުރިޔަސް، ގިނަ ތަންތަނުން އެގޮތަށް ސާވިސް ޗާޖެއް ނުދެ އެވެ. އެންމެ ބޮޑު އާމްދަނީއެއް ދައުލަތަށް ލިބެމުން އަންނަ ފަތުރުވެރި ކަމުގެ ދާއިރާގައި އެ ޝަކުވާ ވަކިން ބޮޑެވެ.\nގާނޫނުގައި ހައްގުތައް ލިބިދޭ ގޮތްތައް ކިތަންމެ ސާފުކޮށް ބަޔާން ކޮށްފައި އޮތަސް، އެ ގާނޫނު އައި ފަހުން ވޭތުވެދިޔަ 10 ވަރަކަށް އަހަރުގެ ތެރޭގައި އެތައް ސަރުކާރެއް ބަދަލުވި އިރު ވެސް މުވައްޒަފުންގެ ހައްގުތައް ކަށަވަރުކޮށް ދިނުމުގައި ދައުލަތުގެ މުއައްސަސާތަކަށް އެކަށީގެންވާ މަސައްކަތެއް ކުރެވުނު ކަމަށް ބުނެވޭކަށް ނެތެވެ. އެހެންވެ، ދެވޭނެ އެންމެ ކުޑަ މުސާރަ ކަމަށްވާ މިނިމަމް ވޭޖް ކަނޑައެޅުމާ ހަމައިން މުވައްޒަފުންގެ ހުރިހާ ކަންބޮޑުވުންތަކަށް ނިމުމެއް ނާދެ އެވެ.\nވަޒީފާއާ ބެހޭ ގާނޫނަށް ދާދި ފަހުން ސަރުކާރުން ރައްޔިތުންގެ މަޖިލީހަށް ހުށަހެޅި އިސްލާހުތަކަކީ އަނެއްކާވެސް އިތުރު ކަންބޮޑުވުންތަކެކެވެ. މިނިމަމް ވޭޖް ކަނޑައެޅުމުގެ އުސޫލުތައް އެ ބިލުގައި އޮތަސް، އެހެން ބައެއް ކަންކަމަށް ހުށަހެޅި އިސްލާހުތައް ހުރީ އެތައް ހައްގުތަކެއް ހަނިކުރެވޭ ގޮތަށެވެ.\nވަޒީފާއާ ބެހޭ ގާނޫނު މިހާރު އޮންނަ ގޮތުން ވަގުތީ ގޮތުން ވަޒީފާގައި ގެންގުޅެވޭނެ އެންމެ ދިގު މުއްދަތު ކަމަށްވާ ޕްރޮބޭޝަންގެ މުއްދަތަކީ ތިން މަހެވެ. އެކަމަކު އެ ބިލުގައި ހުށަހަޅާފައިވަނީ އެ މުއްދަތު ހަ މަހަށް އިތުރު ކުރުމަށެވެ. އޭގެ ނަތީޖާއަކީ ވަޒީފާގެ ޔަގީންކަން ނުލިބި ތިބެން ޖެހޭ މުއްދަތު ދިގުވުމެވެ. އެ މުއްދަތުގައި އެކަށީގެންވާ ސަބަބެއް ނެތި ވަޒީފާއިން ވަކިކުރިޔަސް، ގާނޫނީ ގޮތުން ކުރެވޭނެ ކަމެއް ނޯންނާނެ އެވެ. އަނެއްކޮޅުން ގިނަ އޮފީސްތަކުގައި ޕްރޮބޭޝަންގެ މުއްދަތުގައި ލިބެނީ ކުޑަ މުސާރައެކެވެ. އެހެންވެ، އެ މުއްދަތު އިތުރުކުރުމަކީ އެކަށީގެންވާ މުސާރައެއް ހޯދުމުގެ އުއްމީދުގައި ވަޒީފާ ހޯދާ މީހުންނަށް ކުރިމަތިވާނެ އިތުރު ތަކުލީފެކެވެ.\nވަޒީފާއާ ބެހޭ ގާނޫނު އެންމެ ފުރަތަމަ ވުޖޫދަށް އައިއިރު އޮތީ ޕްރޮބޭޝަން މުއްދަތު ހަ މަހަށް އިތުރު ކުރެވޭ ގޮތަށެވެ. ފަހުން ތިން މަހަށް ބަދަލުކުރީ އެވެ. އެހެންވެ، އަނެއްކާވެސް އެންމެ ކުރިން ހަދަން އުޅުނު ގޮތަށް ހަ މަހަށް އެ މުއްދަތު އިތުރު ކުރަންވީ ކީއްވެގެންތޯ ސުވާލު އުފެދެ އެވެ.\nސަލާމް ބުނުމުގެ އުސޫލަށް ގެންނަން ހުށަހެޅި އިސްލާހުގައިވާ ގޮތުން ކޮންމެ އަހަރަކު ސަލާމުގެ ޗުއްޓީގެ ގޮތުގައި ލިބޭ 30 ދުވަސް ބޭނުން ކުރެވޭނީ މެޑިކަލް ސެޓްފިކެޓް ހުށަހަޅައިގެންނެވެ. މިހާރު ގާނޫނު އޮންނަ ގޮތުން މެޑިކަލް ސެޓްފިކެޓް ހުށަހަޅަން ޖެހެނީ ޖެހިޖެހިގެން ދެ ދުވަހަށް ވުރެ ގިނައިން ސަލާމުގައި ހުރެއްޖެ ނަމަ އެވެ. މާނައަކީ މިހާރު އިސްލާހު އޮތް ގޮތުން ނަމަ، ފައިސާތަކެއް ޚަރަދު ކޮށްގެން ޑޮކްޓަރަށް ދައްކައިގެން ނޫން ގޮތަކަށް ސަލާމް ބުނުމުގެ ހައްގު އެންމެ ދުވަހަކު ވެސް ބޭނުން ކުރެވެން ނެތުމެވެ.\nކުދިކުދި ކަންކަމުގައި ޑޮކްޓަރަށް ދައްކައިގެން ސެޓްފިކެޓް ހޯދުމަކީ ހަމަގައިމު ވެސް ސިއްހީ ދާއިރާއަށް ވެސް އުނދަގޫ ކުރިމަތި ވާނެ ކަމެކެވެ. "ބައްޔަކަށް ވާ ފަދަ ބައްޔެއް" ނެތް ކަން އެނގި ތިބެ ވެސް، ލިބޭ ކުޑަ މުސާރަ ކޮޅުން ބައެއް އުނިވިޔަ ނުދިނުމަށް ހޮސްޕިޓަލާ ހަމައަށް ދާން ޖެހޭ ނަމަ، އެއީ ޚިދުމަތް ހޯދާ މީހުންގެ އަދަދު އިތުރުވެ، މިހާރު ވެސް ބުރަ ބޮޑުވެފައިވާ އެފަދަ ތަންތަނަށް އަންނާނެ އިތުރު ބުރައެކެވެ. ގިނަ އޮފީސްތައް ހުންނަ މާލެއަށް އެކަނި ވިސްނާލިޔަސް، މިކަމުން ކުރިމަތިވާނެ ދަތިތައް ވަރަށް ބޮޑެވެ.\nމިވަރުން އަދި ނުނިމެ އެވެ. ވަޒީފާގެ އެއްބަސްވުން ނެތި ވަޒީފާ އަދާކުރުވުމުން ޖޫރިމަނާ ކުރެވޭ ގޮތަށް އެ ބިލުގައި އޮތަސް، ވަޒީފާގެ އެއްބަސްވުމުގައި ހިމެނުން މިހާރު ލާޒިމްވާ އެންމެ މުހިިންމު މައުލޫމާތުތައް ހިމަނަން ނުޖެހޭ ގޮތަށް އިސްލާހުގައިވެ އެވެ. އެ ބިލް އޮތް ގޮތުން މުސާރަ އާއި އިނާޔަތްތައް ދެވޭ މިންގަނޑާއި ހިސާބު ކުރެވޭނެ ގޮތާއި ޗުއްޓީ ދެވޭނެ ގޮތާއި މުވައްޒަފާ މެދު އެޅޭނެ ފިޔަވަޅުތައް ވެސް ވަޒީފާގެ އެއްބަސްވުން ހަދާއިރު ކޮންމެހެން މުވައްޒަފަށް އެނގޭކަށް ނުޖެހެ އެވެ. މާނައަކީ ލިބިގެންވާ ހައްގުތަކަކީ ކޮބައިކަން ވެސް ނޭނގި ވަޒީފާއާ ހަވާލުވާން ޖެހުމެވެ.\nމަޖިލިހުގެ އިދާރާ: ގާނޫނަށް މިހާރު ގެންދަނީ ބަހުސްކުރަމުން -- ފޮޓޯ/މިހާރު\nމިއީ އެތައް މައްސަލަތަކެއް ކުރިމަތިވެދާނެ ކަމެކެވެ. މިސާލަކަށް ފިޔަވަޅެއް އެޅިދާނެ ކުށެއް ކަން ނޭނގި އަދި އޭގެ ނަތީޖާ ވެސް ނޭނގި ކުރެވޭ ކަންކަމަށް މުވައްޒަފުންނާ މެދު ފިޔަވަޅު އަޅާ ނަމަ، އޭގެ ނަތީޖާއަކަށް ވަނީ މުވައްޒަފުންގެ މެދުގައި ތަފާތުކުރުމާއި މުވައްޒަފުންގެ ހައްގުތަކަށް އުނިކަން ލިބޭ ގޮތަށް އަމަލު ކުރުމަށް ވަޒީފާ ދޭ ފަރާތްތަކަށް ދެވޭ ލައިސަންސަކަށެވެ. މިއީ އަނެއްކާވެސް ހަމައެއް ލަމައެއް ނެތި މުވައްޒަފުންނާ މެދު ފިޔަވަޅު އަޅަން ހުޅުވޭ ދޮރަކަށް ނޫނީ ނުވާނެ އެވެ.\nއެންމެ ބޮޑު ކަންބޮޑުވުމެއް އޮތް އަނެއް ކަމަކީ ސާވިސް ޗާޖް ދިނުމުގެ އުސޫލުތަކަށް ބަދަލު ގެނައުމެވެ. މިހާރު ގާނޫނު އޮތް ގޮތުން ސާވިސް ޗާޖަކީ ހުރިހާ މުވައްޒަފުންގެ މެދުގައި ހަމަހަމައަށް ބަހަން ޖެހޭ އެއްޗެއް ކަމަށް ވިޔަސް، އެ ބިލުގައި ހުށަހަޅާފައިވަނީ ހިންގުމުގެ އިސް މަގާމުތަކުގައި ތިބޭ މުވައްޒަފުންނަށް ސާވިސް ޗާޖު ނުދިނުމުގެ ބާރު ލިބޭ ގޮތަށެވެ. އަދި އެ ނޫން މުވައްޒަފުންނަށް ސާވިސް ޗާޖް ދިނުމުގައި ކުރި މަސައްކަތާއި ހޭދަކުރި ވަގުތަށް ބަލައި، ސާވިސް ޗާޖުން އޭނާއަށް ހައްގުވާ މިންވަރު ކަނޑައެޅުމުގެ ބާރު ވަޒީފާ ދޭ ފަރާތަށް ލިބޭ ގޮތަށެވެ. މިގޮތަށް އޮތުމުން ސާވިސް ޗާޖް ނުދިނުމުގެ މައްސަލަ މިހާރަށް ވުރެ ވަކިން ބޮޑުވެގެން ދިއުމުގެެ ފުރުސަތު އެބަ އޮތެވެ.\nސާވިސް ޗާޖް ނެގުމުގެ އުސޫލުތައް އެ ބިލުގައި އޮތަސް، ސާވިސް ޗާޖް ނުދިނުމުގެ މައްސަލައަށް ހައްލު ގެނައުމުގެ އުސޫލެއް ނެތެވެ. އެންމެ ބޮޑު ވަރަކަށް އެ ބިލުގައި އޮތީ ސާވިސް ޗާޖް ދިން ގޮތުގެ މައުލޫމާތު ލޭބާ ރިލޭޝަންސް އޮތޯރިޓީއަށް ނުދީފި ނަމަ، 5،000ރ. އިން ޖޫރިމަނާ ކުރެވޭ ގޮތަށެވެ. އެކަމަކު ސާވިސް ޗާޖް ނުދިނަސް، ވަޒީ ފާދޭ ފަރާތާ މެދު އެޅޭނެ އެއްވެސް ފިޔަވަޅެއް އެ ބިލުގައި ނުހިމަނަ އެވެ.\nގާނޫނީ ގޮތުން މިހާރު ވެސް ލިބެން ޖެހޭ ހައްގުތައް މުވައްޒަފުންނަށް ނުދޭ ފަރާތްތަކާ ދެކޮޅަށް އެކަށީގެންވާ ފިޔަވަޅެއް ނޭޅެ އެވެ. މިފަދަ ކަންބޮޑުވުން ހުރި ބިލެއް ފާސްވެއްޖެ ނަމަ އިތުރަށް މުވައްޒަފުން ނިކަމެތިވުމުގެ ފުރުސަތު ބޮޑެވެ. ދެވޭނެ އެންމެ ކުޑަ މުސާރަ ކަނޑައެޅުމުގެ އުސޫލުތައް އެ ބިލުގައި ހިމެނިޔަސް، މުވައްޒަފުންގެ ހައްގުތައް ހަނިކުރުމަކީ ވަޒީފާއާ ބެހޭ ގާނޫނު ވުޖޫދަށް ގެނައި މަގްސަދު ގެއްލިގެެންދާނެ ކަމެއް ކަމަށް އެއް ބަޔަކު ދެކެ އެވެ.\n(2008/2) ވަޒީފާއާއި ބެހޭ ޤާނޫނަށް ހުށައެޅިފައިވާ އިސްލާހްތަކާއި ގުޅޭ..\n— Aisha🎈❓ (@datsdawayitz) February 14, 2020\nއިސްލާހާ މެދު ކަންބޮޑުވުން ފާޅުކޮށް މީހަކު ކުރި ޓްވީޓެއް\nސަރުކާރުން ހުށަހެޅި އެ އިސްލާހުތަކާ އެކު ކުރިމަތިވާން ފެށި ފާޑުކިޔުންތަކާ ހެދިި ސަރުކާރާއި ސަރުކާރަށް ނިސްބަތްވާ ރައްޔިތުންގެ މަޖިލީހުގެ މެމްބަރުން ވެސް އެންމެ ފަހުން މިހާރު ވަނީ އެ ބިލުގައިވާ ކަންކަން އިތުރަށް މުރާޖާ ކުރާނެ ކަމަށް ބުނެފަ އެވެ. އެ ބިލް އެކުލަވާލީ ގިނަ ކަންތައްތަކަށް ހައްލު ހޯދައި ދިނުމަށް ކަމަށާއި އާންމުންގެ ކަންބޮޑުވުންތަކަށް ހައްލު ހޯދައިދޭނެ ކަމަށް ވެސް ސަރުކާރުން ބުނެފައިވެ އެވެ.\nއެކަމަކު އެހާ ބޮޑެތި ކަންބޮޑުވުންތަކެއް ހުރި ބިލެއް މަޖިލީހަށް ފޮނުވީ ކިހާ މިންވަރަކަށް ބަލާފައިތޯ ގިނަ ބަޔަކު ސުވާލު އުފައްދަ އެވެ. ސަރުކާރުން ހުށަހެޅި ބިލެއް އެގޮތަށް އޮތުމުން މުވައްޒަފުންގެ ހައްގުތަކަށް ވުރެ ވަޒީފާ ދޭ ފަރާތްތަކުގެ ހައްގުތައް ހިމާޔަތް ކުރަން ސަރުކާރުން އުޅޭ ކަމަށް ވެސް އެއް ބަޔަކު ދެކެ އެވެ. އެކަށީގެންވާ މުސާރަ އާއި އިނާޔަތްތައް ނުލިބުމުގެ ޝަކުވާއަށް ހައްލެއް ނެތް އިރު އިތުރު ހައްގުތަކެއް އަނެއްކާވެސް ހަނިކުރަން ހުށަހެޅުމަކީ ގިނަ ބަޔަކަށް ބަލައިގަންނަން ދަތިވި ކަމަށެވެ.\nއިސްލާހާ ގުުޅިގެން މެމްބަރު އަލީ ހުސައިން ކުރެއްވި ޓްވީޓެއް\nވަޒީފާއާ ބެހޭ ގާނޫނު ހެދީ ވަޒީފާ ދޭ ފަރާތާއި މުވައްޒަފުންގެ ހައްގުތައް ވެސް ހިމާޔަތް ކުރާށެވެ. އެކަމަކު މިހާތަނަށް ވެސް އެ ގާނޫނު ތަންފީޒު ކުރަމުން އައީ މުވައްޒަފުންގެ ހައްގުތައް ކަށަވަރުވާ ގޮތަށް ކަމަށް ބުނެވޭކަށް ނެތެވެ. އެހެންވީއިރު، އަނެއްކާވެސް މުވައްޒަފުން އިތުރު ހައްގުތަކެއް ހަނިކުރަން ޖެހެނީ ކޮން ސަބަބަކާ ހެދިތޯ ސުވާލު އުފައްދަން ޖެހެ އެވެ.\nއިތުރު ލިޔުންތައް ރައްޔިތުންގެ މަޖިލިސް ވަޒީފާ ޖޮބް ސެކިއުރިޓީ\nވަޒީފާތަކުގެ 60 ޕަސެންޓް ދިވެހިންނަށް ޚާއްސަކުރަނީ\nކޮންމެ ސަލާމަކަށް އެމްސީ ހުށަހެޅުން ގޯސް: އުޝާމް


Eydhafushi councilun moodhah kuni alhaa photo thakeh, councilun bunanee manaakameh kann neygey kamah - One Online\nއޭދަފުށީ ކައުންސިލުން މޫދަށް ކުނިއަޅަނީ -- ފޮޓޯ/ މައުމަން\nއޭދަފުށީ ކައުންސިލުން މޫދަށް ކުނި އަޅާ ފޮޓޯތަކެއް، ކައުންސިލުން ބުނަނީ މަނާ ކަމެއްކަން ނޭނގޭ ކަމަށް\nބ. އޭދަފުށީ ކައުންސިލުން މޫދަށް ކުނިއަޅާ މައްސަލައެއް ފެންމަތިވެއްޖެއެވެ.\nމީސް މީޑިއާގައި ދައުރުވަމުންދާ ފޮޓޯތަކުން ފެންނަ ގޮތުގައި، ޕްލާސްޓިކް ކޮތަޅު ހިމެނޭހެން ބަދިގެތަކުން އުކާލާ ބާކީވާ ކާބޯތަކެއްޗާއި ދަޅުފަދަ ތަކެތި މޫދަށް އަޅާ މަންޒަރު ފެނެއެވެ. އެކަމާ ގުޅިގެން އެތައް ބަޔަކު އަންނަނީ މީސް މީޑިއާގައި ކަންބޮޑުވުން ފާޅުކޮށް، އެކަމަކީ ތިމާވެއްޓަށް ގެއްލުން ލިބޭ ކަމެއް ކަމުގައި ބުނަމުންނެވެ.\nއޭދަފުށީ ކައުންސިލުން މޫދަށް ކުނި އަޅާ ފޮޓޯތައް ވައިރަލްވުމާ ގުޅިގެން ކައުންސިލްގެ ބަހެއް ހޯދުމަށް "ވަން" އިން ގުޅުމުން، އޭދަފުށީ ކައުންސިލުގެ ރައީސް ތޮލާލް އަބްދުއްރަހުމާން ވިދާޅުވީ، ކައުންސިލުން މޫދަށް އަޅަނީ ބަނދިގެތަކުން އުކާލާ ފަނާވަނިވި ކުނި ކަމަށެވެ. އަދި އެހެނިހެން ކުނިތައް އުކަނީ ރަށުގެ ކުނި ގޮނޑަށް ކަމަށްވެސް ތޮލާލް ވިދާޅުވިއެވެ.\n"އަޅުގަނޑުމެން މޫދަށް މިއަޅަނީ ބަދިގޭން އުކާލާ ކުނި ކޮތަޅުފަދަ ތަކެތި. ބައެއް ފަހަރު މިފަދަ ކުނި ކޮތަޅުތަކުގެ ތެރޭގައި ޕްލާސްޓިކް ކޮތަޅާއި ދަޅުފަދަ ތަކެތި ހިމެނޭ. އަޅުގަނޑުމެންގެ މުވައްޒަފުން ވަރަށް ބަލާ އެފަދަ ތަކެތި ވަކިކުރުމަށްވެސް ކުނި އުކާލުމުގެ ކުރިން. ނަމަވެސް އަޅުގަނޑުވެސް ގަބޫލު ކުރަން ބައެއް ފަހަރު ޕްލާސްޓިކް ކޮތަޅާއި ދަޅުފަދަ ތަކެތި މޫދަށް އުކާލެވޭކަމަށް،" އޭނާ ވިދާޅުވިއެވެ.\nތޮލާލް ވިދާޅުވީ، އެގޮތަށް އެކަން ވިޔަ ނުދިނުމަށް ރައްޔިތުންގެ އެއްބާރުލުން ބޭނުންވާ ކަމަށާއި އުކާލާ ކުނިކޮތަޅުގެ ތެރެއަށް ޕްލާސްޓިކް ކޮތަޅާއި ދަޅުފަދަ ތަކެތި ނޭޅުމަށް އިލްތިމާސް ކުރާ ކަމަށެވެ.\nކުނި މެނޭޖުކުރުމާ ބެހޭ ގާނޫނުގައި ބުނާގޮތުން ރަށްރަށުގެ ފަޅުތެރެއާއި ހޭޅިފަށަށް އެއްވެސް ޒާތެއްގެ ކުންޏެއް އެޅުމަކީ މަނާކަމެކެވެ.\nތޮލާލް ވިދާޅުވީ، ބަނދިގޭން އުޅޭލާ ކުނިވާ ޒާތުގެ ކުނި މޫދަށް އެޅުމަކީ މަނާކަމެއްކަން ކުރިން އެނގިފައި ނުވާ ކަމަށާއި އެންމެ ކުރީން ފެށިގެންވެސް އެރަށުގައި އަމަލު ކުރަމުން އަންނަނީ އެގޮތަށް ކަމަށެވެ.\nއޭދަފުށީ ކައުންސިލުން މޫދަށް ކުނި އަޅާ މައްސަަލައާ ގުޅޭގޮތުން އެންވަޔަރަމަންޓް ޕްރޮޓެކްޝަން އެޖެންސީ (އީޕީއޭ)ގެ ޑިރެކްޓަރު ޖެނެރަލް މުހައްމަދު ނައީމް "ވަން"އަށް ވިދާޅުވީ، އެކަންތައް އީޕީއޭގެ ސަމާލުކަމަށް އައިސްފައިވާ ކަމަށާއި އެކަމާ މެދު ގޮތެއް ނިންމުމަށް މަޝްވަރާ ކުރަމުން އަންނަ ކަމަށެވެ. އަދި ފަނާވަނިވި ކުނީގެ ބައެއް ބާވަތްތައް ފިޔަވައި އެއްވެސް ބާވަތެއްގެ ކުންޏެއް މޫދަށް އެޅުމަކީ މަނާކަމެއް ކަމުގައި ނައީމް ވިދާޅުވިއެވެ.\n"ހަގީގަތުގައި އެއްވެސް ކަހަލަގެ ކުންޏެއް މޫދަށް އެޅުމަކީ މަނާކަމެއް. ބައެއް ހާލަތްތަކުގައި ފަނާވަނިވި ކުނި، މިސާލަކަށް މަހެއްގެ ބުރަކަށިގަނޑު ފަދަ ތަކެތި މޫދަށް އެޅިދާނެ. އެފަދަ ތަކެތި ނޫން އެއްވެސް ކުންޏެއް ފަޅުތެރެއަށް ވިޔަސް އަދި ކަނޑަށް ވިޔަސް ނޭޅޭނެ،" ނައީމް ވިދާޅުވިއެވެ.\nއޭދަފުށީގެ ގޭބިސީތަކުގައާއި އެހެނިހެން ތަންތަކުގައި އުފެދޭ ކުނި، އުކާލަން މަހަކު 100ރ.ގެ ފީއެއް ނަގައެވެ. އަދި އަމިއްލަ ވިޔަފާރިތަކާއި އޮފީސް ކުންފުނި ފަދަ ތަންތަކުން ކުނި އުކާލުމަށް 200ރ އާއި 1000ރ އާ ދެމެދުގެ އަގެއް ނަގައެވެ.\nގުޅޭ ޓެގު ބ. އޭދަފުށި ކުނީގެ މައްސަލަ


އުރީދޫން ކުޑަކުދިންނަށް ރައްކާތެރިކަމާއެކު ފަތަން ދަސްކޮށްދެނީ\nއުރީދޫން ކުޑަކުދިންނަށް ރައްކާތެރިކަމާއެކު ފަތަން ދަސްކޮށްދޭ ޕްރޮގްރާމް މިއަދު އޭދަފުށީގައި މިއަދު އިފްތިތާހު ކުރަނީ– އީޓި ފޮޓޯ/ތޯރިގް\nއުރީދޫ އަދި ސްވިމް މޯލްޑިވްސް ގުޅިގެން ކުޑަކުދިންނަށް ރައްކާތެރިކަމާއިއެކު ފަތަން ދަސްކޮށްދީ، ނުރައްކާތެރި ހާލަތެއްގައި ކަންކުރަންވާ ގޮތް އުނގަންނައިދިނުމަށް، “ފަތާލަމާ” ސްވިމިންގ ކޭމްޕް މިއަދު ތަޢާރަފްކޮށްފި އެވެ.\nސްވިމް މޯލްޑިވްސް އިން ބ. އަތޮޅުގައި ކުރިއަށްގެންދަމުންދާ “ބާ ކްރޯލް” ގެ އިފްތިތާހު ކުރުމަށް އޭދަފުށީގައި ބޭއްވި ހަރަކާތުގައި، މިއަދު ހެނދުނު ފަތާލަމާ ސްވިމިންގ ކޭމްޕް ތައާރަފް ކޮށްދިނީ ޓުއަރިޒަމް އަލީ ވަހީދު އާއި އުރީދޫގެ ޑައިރެކްޓަރު އޮފް ސޭލްސް އެންޑް ބްރޭންޑް ހުސެން ނިޔާޒު އަދި ސްވިމް މޯލްޑިވްސްގެ ފައުންޑަރ ހުސެން ޝަމީމެވެ.\nއުރީދޫން ބުނި ގޮތުގައި ރާއްޖޭގެ އެކި ކަންކޮޅުތަކުގައި ބޭއްވިގެންދާނެ މި ތަމްރީނު ޕްރޮގްރާމް ތަކުގައި، ވާދަވެރިކޮށް ފެތުމުގެ އުކުޅުތައްވެސް ދައްކުވައިދީ، ފެތުމުގެ ދާއިރާއަށް ނުކުތުމަށް ކުދިންގެ ޝައުގުވެރިކަން އިތުރުކުރުމަށް މަސައްކަތް ކުރާނެ އެވެ.\nމި ޕްރޮގްރާމްގެ ދަށުން ކުރިއަށްގެންދާ ފުރަތަމަ ކޭމްޕުތައް ބޭއްވިގެންދާނީ ފެބްރުއަރީގެ ފުރަތަމަ ހަފްތާ ތެރޭގައި ބ އަތޮޅުގެ ހަތް ރަށެއްގައެވެ. މީގެތެރޭގައި އޭދަފުށި، ދަރަވަންދޫ، ދޮންފަނު، ކިހާދޫ، ކުޑަރިކިލު އަދި ކެންދޫ ހިމެނެއެވެ. އަދި ކުރިއަތް އޮތް އަހަރު ތެރޭގައި، ރާއްޖޭގެ އުތުރާއި ދެކުނުގެ ގިނަ ރަށްތަކެއްގައި މި ކޭމްޕުތައް ބޭއްވުމަށް އުރީދޫން ވަނީ ހަމަޖައްސާފައެވެ.\n“އަޅުގަނޑުމެންގެ ރަށްތައް ވަށައިގެން ވަނީ ކަނޑު ކަމަށްވާއިރު، ދިވެހި ކުދިންނަށް ރަނގަޅަށް ފަތަން އެނގުމަކީ ވަރަށްވެސް މުހިއްމުކަމެއް. ހަމައެހެންމެ، ފެތުމުގެ މައިދާނުގައި ވާދަކުރަން ބޭނުންވާ ކުދިންނަށް ހިތްވަރުދީ، އެކުދިންގެ ހުވަފެންތައް ޙަޤީޤަތަކަށް ހެދުމަށް މަގުފަހިކޮށްދޭން ޖެހޭ. ފަތާލަމާ ޕްރޮގްރާމް ތައާރަފްކޮށް، ރާއްޖޭގެ ތަޖުރިބާކާރު ފެތުމުގެ ކޯޗުންގެ ހުނަރުތައް ކުރިއަށްއޮތް ޖީލުތަކާއި ހަމައަށް ގެންގޮސްދިނުމަކީ، މި ޕްރޮގްރާމްތަކުގެ އެންމެ މުހިއްމު މަޤްޞަދު،” ހުސެން ނިޔާޒު ވިދާޅުވިއެވެ.\n“މޫދަށްގޮސް، ފަތާ އުޅޭއިރު، ރައްކާތެރިކަން ހޯދުމަށް ބޭނުންވާ އަސާސީ ހުނަރުތައް އަޅުގަނޑުމެންގެ ކުދިންނަށް ދަސްކޮށްދިނުމަށްޓަކައި، އުރީދޫގެ ފަތާލަމާ ޕްރޮގްރާމަކީ ވަރަށް ބޭނުންތެރި ހަރަކާތެއް. އުރީދޫ އާއި އެކު، މި ޕްރޮގްރާމް ރާއްޖޭގެ އެކި ރަށްތަކުގައި ކުރިއަށްގެންދެވުމަކީ އަޅުގަނޑުމެން ވަރަށް އުފާކުރާކަމެއް. އަޅުގަނޑުމެންގެ އުންމީދަކީ މަސައްކަތުގެ ސަބަބުން ރާއްޖޭގެ އެކި ކަންކޮޅުތަކުގައި ފެތުމަށް ލޯބި ކުރާ ކުދިން އުފެދި، މުސްތަޤްބަލުގައި ދިވެހިރާއްޖެ ތަމްސީލުކޮށްދޭނެ ހުނަރުވެރި ފެތުންތެރިން އުފެދިގެންދިއުން.” ސްވިމް މޯލްޑިވްސްގެ ފައުންޑަރު ހުސެން ޝަމީމް ވިދާޅުވިއެވެ.\nއުރީދޫ ކަލަރ ރަން، މަސްރޭސް އަދި ތަފާތު ކުޅިވަރުތަކަށް ފޯރުކޮށްދޭ އެހީތެރިކަން މެދުވެރިކޮށް، ދުޅަހެޔޮ މުޖުތަމައު އެއް ބިނާ ކުރުމަށްޓަކައި އުރީދޫ އިން ގިނަ މަސައްކަތްތަކެއް ކުރެއެވެ. އަދި ސްވިމް މޯލްޑިވްސް ފަދަ ތަފާތު އެކި ޕާޓްނަރުންނާއި ގުޅިގެން، މި މަސައްކަތް ކުރިއަށްގެންދާނެ ކަމަށް އުރީދުން ބުންޏެވެ.


Brazil meehunnah corona virahun ehves kameh nuvaane kamahegaumuge raees vidhaalhu vehje – Iru\nބީއެމްއެލް ކޮމިއުނިޓީ ފަންޑަށް ޕްރޮޕޯސަލް ހުށަހަޅަން ފުރުސަތު\nއުނގޫފާރު މަގުހެދުމުގެ މަސައްކަތުގެ 60 ޕަސެންޓް ނިމިއްޖެ\nބްރެޒިލް މިހުންނަށް ކޮރޯނާވައިރަހުން އެއްވެސް ކަމެއް ނުވާނެ ކަމަށް އެ ޤައުމުގެ ރައީސް ވިދާޅުވެއްޖެ\nބްރެޒިލް މީހުންނަކީ ޤުދުރަތީ ގޮތުން ކޮރޯނާވައިރަހަށް “އިމިޔުން” ބައެއް ކަމަށް އެ ޤައުމުގެ ރައީސް ވިދާޅުމާއެކު، އެކި ޤައުމުތަކުން ފާޑުކިޔަން ފަށައިފިއެވެ. މިދިޔަ ބުރާސްފަތި ދުވަހު ޖައިރް ބޮލްސޯނަރޯ އެހެން ވިދާޅުވެފައިވަނީ އެއްވެސް ހެއްކަކާނުލައި ކަމަށް ރިޕޯޓުތައް ބުނެއެވެ.\nއެގޮތުން، ބްރެޒިލް މީހުންނަކީ ދިފާޢީ ނިޒާމު ވަރުގަދަ ބައެއް ކަމަށާއި، އެމީހުންނަށް އެއް އިރެއްގައި ވެސް އެކަހަލަ ވައިރަސްތަކުން މާބޮޑު ކަމެއް ނުވާކަމަށް ރައީސް ވިދާޅުވިއެވެ. “ޖަންކުޝަން ވަޅެއްގައި ފެތިޔަސް އެއްވެސް ބައްޔެއް ނުޖެހޭނެ” ކަމަށްވެސް އެބޭފުޅާ ވިދާޅުވެފައިވާކަމަށް ރިޕޯޓުތަކުގައި ވެއެވެ.\nއެހެންކަމުން، އެމެރިކާއަށް ކުރިމަތިވެފައިވާ ޙާލަތު ބްރެޒިލަށް ކުރިމަތި ނުވާނެ ކަމަށް އެ ޤައުމުގެ ރައީސް ވަނީ ވިދާޅުވެފައެވެ. އަދި މިދިޔަ ހަފްތާތަކުގައި ބްރެޒިލުން ބަޔަކު ކޮވިޑް-19 އަށް ފައްސިވެފައި ވިޔަސް، އޭގެން އެކެއްގެ ޙާލަތުވެސް ދަށަށް ނުދާކަމަށް ވިދާޅުވިއެވެ. ސަބަބެއްގެ ގޮތުގައި ވިދާޅުވީ، އެމީހުންގެ ހަށިގަނޑުގައި ޤުދުރަތީ ގޮތުން އުފެދިފައިވާ ވަރުގަދަ ދިފާޢީ ނިޒާމު ކަމަށެވެ.\nމިކަމާ ގުޅިގެން ބްރެޒިލްގެ މީހުންނާއި، އެހެން ޤައުމުތަކުން އަންނަނީ ބޮލްސޯނަރޯގެ ވާހަކަފުޅާމެދު ކަންބޮޑުވުމުން ފާޅުކުރަމުންނެވެ. އަދި އެބޭފުޅާ ކޮވިޑް-19 އާދައިގެ ކަމެއް ކަމުގައި ނަންގަވާނަމަ، އެ ޤައުމުގައި އަޅަންޖެހޭ ރައްކާތެރި ފިޔަވަޅުތައް ނޭޅި، މުޅި ޤައުމު ނުބައި ފައްތަރަކަށް ގޮސްފާނެ ކަމުގެ އިންޒާރު އަންނަނީ ދެމުންނެވެ. މިހާރުވެސް ބޮލްސޯނަރޯ ވަނީ، އެ ޤައުމުގައި އަޅަމުން އަންނަ ފިޔަވަޅުތައް މަޑުޖައްސާލައި، އިޤްތިސާދަށް ސަމާލުކަން ދިނުމަށް އެދިވަޑައިގެންފައި ކަމަށް ރިޕޯޓުތައް ބުނެއެވެ.\nބޮލްސޯނަރޯ ވަނީ ސިއްޙީ ފަރާތްތަކުން ދިން އިރުޝާދަށް ނުބަލައި، ދާދި ފަހުން ސަޕޯޓަރުންތަކަކާ ބައްދަލުކުރައްވަން ނުކުމެވަޑައިގަނެފައެވެ. އެކަމާ ގުޅިގެން ވެސް އެބޭފުޅާއަށް ފާޑުކިޔުން އަމާޒުވިއެވެ. ބްރެޒިލްގައި މިހާތަނަށް ކޮވިޑް-19 ގެ 3000 އާ ގާތްކުރާ އަދަދެއްގެ ކޭސް ވަނީ ފެނިފައެވެ. އަދި އޭގެތެރެއިން 77 މީހުން ވަނީ ބަލީގައި މަރުވެފައެވެ.\nކޮބާ އެބުނާ އަސަރަކީ ގައުމުގައި އެކަކުވެސް ދިރިހުމަކީ އަސަރު ނުކުރުންތަ؟


Chelsea in baaky vefaivaa Morata Spain ge gaumy teamunves baaky kohllaifi – adduLIVE\nމޮރާޓާ ސްޕެއިން ޓީމުން ވެސް ބާކީވެއްޖެ\n0 Mar 17, 2018, 15:00 ލިޔުނީ އަހުމަދު ނަސޫހް\nމިސީޒަނުގައި ސްޕެއިންގެ ރެއާލް މެޑްރިޑުން އިނގިރޭސި ވިލާތުގެ ޗެލްސީއަށް ބަދަލުވި ސްޕެނިޝް ފޯވާޑް، އަލަވާރޯ މޮރާޓާއަށް ޗެލްސީ ޓީމުން ޖާގައެއް ހޯދުމަށް ދަތިވެފައިވާ މިދަނޑިވަޅުގައި ސްޕެއިންގެ ގައުމީ ޓީމުންވެސް ބާކީކޮށްލައިފިއެވެ.\nމީގެ ހަފްތާތަކެއް ކުރިން ލިބުނު އަނިޔާއަކާ ގުޅިގެން ކުޅުމާއި ދުރުގައި ހުރުމަށް ފަހު، އެނބުރި އައި ފަހުން ކޮންޓޭގެ ޓީމުން މޮރާޓާއަށް ވަނީ ޖާގައެއް ލިބުމަށް ދަތިވެފައެވެ. ޚާއްސަކޮށް ޖެނުއަރީ މަހު އާސެނަލްގެ ފޯވާޑް، އޮލިވިއާ ޖިރޫ ކުލަބަށް ގެނައި ފަހުން މޮރާޓާ ވަނީ އިތުރަށް ފަނޑު ވެފައެވެ.\nސްޕެއިންގެ ފޯވާޑުންގެ ލިސްޓުން މޮރާޓާ ބާކީކޮށްލުމަށް ފަހު ކޯޗު ވަނީ ޗެލްސީގައި މޮރާޓާގެ ކުރީގެ ރޯލު އަދާކުރި ޑިއެގޯ ކޮސްޓާއަށް އަލުން ޓީމުން ފުރުސަތެއް ދީފައެވެ.\nކޮސްޓާ ކުލަބުން ބާކީކޮށްލުމަށް ފަހު އޭނާގެ ބަދަލުގައި ކޮންޓޭ މޮރާޓާ ގެނައުމަށް ފަހު ކޮސްޓާ ވަނީ ޓްރާންސްފާ ބާޒާރު ނިމުނު ފަހުން އޭނާގެ ކުރީގެ ކުލަބު، އެތްލެޓިކޯ މެޑްރިޑަށް ސޮއިކޮށްފައެވެ. އޭގެ ސަބަބުން ކޮސްޓާއަށް ޖެހުނީ ޖެނުއަރީ ޓްރާންސްފާ ފެށެންދެން ކުޅުމާއި ދުރުގައި މަޑު ކުރާށެވެ.\nޖެނުއަރީ މަހު އަނެއްކާވެސް ކުޅެން ފަށައި، ކޮސްޓާ ވަނީ ރަނގަޅު ކުޅުމެއް ދައްކާފައެވެ. އެގޮތުން އޭނާގެ ފުރަތަމަ މެޗުގައިވެސް ގޯލެއް ޖެހިއެވެ. ކޮސްޓާގެ އިތުރުން ސްޕެއިންގެ ގައުމީ ޓީމުން ޗެލްސީގެ މާކޮސް އެލޮންސޯ ވަނީ ޖާގަ ހޯދާފައެވެ. ނަމަވެސް މެންޗެސްޓާ ޔުނައިޓެޑަށް ކުޅެމުން އަންނަ މަޓާއަށް ވަނީ ޖާގައެއް ނުލިބިފައެވެ.


ކީރިތި ޤުރުއާނާބެހޭ މަރުކަޒުގެ ގޮތްޕެއް އިހަވަންދޫ އަށް\nމިނިސްޓްރީ އޮފް އިސްލާމިކް އެފެއާރޒް ޑރ. އަހުމަދު ޒާހިރު އަލީ، ކައުންސިލާއި އޮންލައިންކޮށް ބައްދަލުކުރައްވާ އިހަވަންދޫގައި ކީރިތި ޤުރުއާނައި ބެހޭ މަރުކަޒުގެ ގޮތްޕެއް ހައްދަވާ ދެއްވާނެކަމަށް ވިދާޅުވެއްޖެއެވެ. މި ބައްދަލުވުން ބޭއްވިފައިވަނީ މިއަދު ހެނދުނު 9:30 ގައެވެ.\nއިހަވަންދޫ ދާއިރާގެ އިއްޒަތްތެރި މެމްބަރު މުޙައްމަދު ޝިފާއުގެ އިސްނެންގެވުމަށް، މިނިސްޓަރާއިއެކު މިއަދު ބޭއްވުނު ބައްދަލުވުމަކީ، މިފަދަ ހާލަތެއްގައި، ސީދާ މިނިސްޓަރަށް ކައުންސިލްގެ އަޑު އިއްވާއިދެއްވުމަށް މެމްބަރު ހޯއްދަވާ ދެއްވި ފަހި ފުރުސަތެކެވެ.\nމި ބައްދަލުވުމުގައި، ރަށުގައި ޒަމާނީ ބޮޑު މިސްކިތެއް އެޅުމާއި، ޚަތީބުންނާއި ޖަމާއަތްތެރިން ތަމްރީން ކުރުމާއި، މިސްކިތްތައް އާބާތުރަ ފިލުވުމާއި، މިސްކިތްތައް ބެލެހެއްޓުމަށް މަދުވާ މުވައްޒަފުން ހޯދުމާއި ގުޅޭގޮތުންވެސް ފުޅާދާއިރާއެއްގައި މަޝްވާރާ ކުރެވިފާވެއެވެ.\nއިހަވަންދޫއަކީ ކީރިތި ޤުރުއާނަށް ލޯބިކުރާ ރައްޔިތަކު ދިރިއުޅޭ ރަށެއްކަން ފާހަގަ ކުރައްވާ، ދީނީ ޢިލްމާއި ތަމްރީން ދޭނެ މަރުކަޒަކަށް އިހަވަންދޫ ރައްޔިތުން ބޭނުންވެފައިވާ ކަމަށް އިހަވަންދޫ ދާއިރާގެ މެމްބަރު ވަނީ ފާހަގަ ކުރައްވާފައެވެ.\nމި ބައްދަލުވުމުގައި މަޝްވަރާ ކުރެވުނު ގިނަ ކަންކަމަށް އަވަސް ޙައްލު ގެނެސްދެއްވާނެކަމުގެ ޔަގީންކަން މިނިސްޓަރ ދެއްވިއެވެ.\nފެނަކަ އިހަވަންދޫބުރާންޗުގެ އައު އޮފީސް އިމާރާތުގެ ބިންގާ އަޅައިފި\n2020 ވަނަ އަހަރުގެ ފުރަތަަމަ6މަސް ދުވަހުގެ ރިޕޯޓް ހުށަހެޅި ކައުންސިލްތަކުގެ ތެރޭ އިހަވަންދޫ ކައުންސިލް ހިމެނިއްޖެ\nފެނަކަ އިހަވަންދޫ އޮފީސް އަޅަން ބަޔަކާ ހަވާލުކޮށްފި\nއިހަވަންދިއްޕޮޅުގައި ތަރައްޤީކުރާ އެއަރޕޯޓްގައި ޖެޓީއެއް އަޅަން ނިންމައިފި\nއިހަވަންދޫގައި އައު ޕޮލިސް ސްޓޭޝަނެއް އަޅަނީ